text:
ኣቦ-መንበር ሰዲህኤ ኣቶ መንግስተኣብ ኣስመሮም፡ ብምኽንያት መበል 27 ዓመት ዝኽሪ ናጽነት ኤርትራ ምስ ልሳናት ሰዲህኤ መርበብን መጽሐትን ሓርነት ሰፊሕ ቃለ-መጠይቕ ኣካይዱ። ኣብ ቃለ-መጠይቑ ንዝቐረብሉ ሕቶታት ኣገዳሲ መብርሂ ሂቡ ኣሎ። ሰናይ ንባብ
ሕቶ፡ ግደ ህዝቢ ኤርትራ ኣብ ምርግጋጽ ናጽነት ብኸመይ ትገልጾ?
መልሲ፡ ግደ ህዝቢ ኤርትራ ኣብ ምርግጋጽ ናጽነት በዛ ሓጻር ቃለ-መሓትት ዝውዳእ ኣይኰነን። መጽሓፍቲ ጽሒፍካ እውን እንተተኻኢሉ ኢዩ። ህዝቢ ኤርትራ፡ ኣብ ውሽጥን ኣብ ወጻእን ናጽነት ንምርግጋጽ፡ ህይወቱ፡ ገንዘቡ፡ ንብረቱ፡ ጥሪቱን ንሰውራኡ ምብርካቱ ብጥቕልል ዝበለ ኣገባብ ንግዲኡ ይገልጾ ይኸውን ኢዩ።
ህዝቢ ኤርትራ፡ ዝወለዶምን ዝወለደንን ብሉጻት ደቁ ንመስዋእቲ ኣወፍዩ፡ ንተጋደልቱ መግቢ፡ ማይ፡ መዕቆቢ ብምሃብ ዓንጊሉ። ንዝተሰውአ ቀቢሩ፡ ንዝቖሰለን ዝሓመመን ድማ ተሰኪሙ ናብ ዝድሕነሉ ቦታታት ኣብጺሑ። ኣብ ርእስ’ዚ፡ ምንቅስቓስ ባዕዳዊ ጸላኢ ተኸታቲሉ ንሰውራኡ ይሕብርን ኣብ ውሽጢ ከተማታት ንዝካየድ ስርሒታት መጽናዕቲ ኣዳልዩ የቕርብን ነይሩ። ማእለያ ዘይብሎም መንእሰያት ኣወዳትን ኣዋልድን ትምህርቶም፡ ስርሖም፡ ወለዶም፡ ሓዳሮም ገዲፎም ናብ ሰውራኦም ተጸንቢሮምን ተጸንቢረንን። ን30 ዓመታት ድማ ንባዕዳዊ ገዛኢ ዕጡቕ መኸተ ገይሮም። እቶም ኣብ ሜዳ ክስለፉ ዘይከኣሉ ድማ፡ ነቶም ተጋደልቲ ኣብ ምሕብሓብ ኵሉ ካብኦም ዝጥለብ ኣማሊኦም። ሰብ ማል ብገንዘቦም፡ ሰብ ክእለት ብኽእለቶም፡ ንቓልሶም ምእንቲ ናጽነት ብዙሕ ኣበርኪቶም።
ጥሪት ህዝቢ፡ ማለት ኣግማሉ፡ ኣእዱጉ፡ ኣብቃሉን መኻይኑን ሰራዊት፡ ኣጽዋር፡ መግቢ፡ ማይ፡ መጽሔታት፡ ውጉኣት፡ መድሃኒታት፡ ነዳዲ ወዘተ… ኣብ ምጽዋርን ምብጽጻሕን ዓቢ ግደ ኢየን ኣበርኪተን።
ሓረስታይ ኤርትራ ብሓደ ኢዱ ማሕረሻ ብኻልኣይ ኢዱ ከኣ ብረት ሒዙ ኣብ ጐድኒ ደቁ ተዋጊኡን ወዲቑን ኢዩ።
ኤርትራውያን ምሁራት ደቂ ተባዕትዮን ደቂ ኣንስትዮን ድማ ንሰውርአን ምስ ዓለም ኣብ ምልላይ፡ ንባዕዳዊ ገዛኢ ዝፍጽሞ ዝነበረ ግፍዕታት ኣብ ምቅላሕን ዓቢ ግደ ተጻዊቶም ኢዮም።
ኣብ ውሽጥን ኣብ ግዳምን ዝነበሩ ዝነበሩ ኤርትራውያን ሰራሕተኛታትን ስደተኛታትን ምእንቲ ናጽነት ሃገሮም ገንዘቦም፡ ጕልበቶምን ክእለቶምን ኣወፍዮም ኢዮም።
ናጽነት ኤርትራ እምበኣር፡ ብደረት ዘይብሉ ተሳትፎን ኣበርክቶን ህዝቢ ዝተረጋገጸት ደኣ’ምበር፡ ብሓደ ውድብ ወይ ሓደ መሪሕነት ወይ ሓደ ውልቀሰብ ዝተረጋገጸት ኣይኰነትን። ኢሳያስ ኣፍወርቂ፡ ድሕሪ ናጽነት ኣብ ዝገበሮ መደረ ካብ መደረታቱ፡ ንሕና ንቀልዓለም ኢልና ኢና ናጽነት ኤርትራ ህዝቢ ኣምጺእዋ ንብል እምበር፡ ብሓቂ ክንዛረብ እንተደኣኰይና ህዝባዊ ግንባር ኢዩ ኣምጺእዋ ኢሉ ነይሩ። እዚ ኣበሃህላ’ዚ ግጉይ ጥራሕ ዘይኰነስ ንተራ ህዝቢ ዝኽሕድን ዘናሹን ናይ ደለይቲ ስልጣንን ዝናን ባህርያት እውን ኢዩ። ብዘይ ተሳትፎ ህዝቢ ዝዕወት ቃልሲ የለን።
ሕቶ፡ እቲ ነዊሕ ጉዕዞ ናጽነት መሪር ነይሩ ክንብል እንከለና፡ እቲ ምረቱ ብኸመይ ይግለጽ?
መልሲ፡ ብርግጽ፡ ጕዕዞ ንናጽነት መሪርን ነዊሕን ኢዩ ነይሩ። ውግእ ማለት ሞት፡ ስንክልና፡ ዕንወት፡ ስደት ኢዩ። ን30 ዓመታት ኣብ ጥሙይ ከብድኻን ዕሩቕ ዝባንካን ኣብ በረኻታት ምንባር ጥዑም ኣይኰነን። መንእሰያት ኣብ ዕሸል ዕድሚኦም ክስውኡን ክስንኩልን፡ ኣባይትን ዘራእትን ክበርሱን፡ ግዳይ ዓዛብን ማእሰርትን ምዃን ኣዝዩ መሪር ኢዩ። ክወልዱን ክዘምዱን ክምሃሩን ዝግብኦም መንእሰያት፡ ዕድሚኦም ኣብ በረኻታትን ኣብ ማእሰርትን ከብልዩ ዘሕጕስ ኣይኰነን።
ኣብ መንጐ ኤርትራን ኢትዮጵያን ዝካየድ ዝነበረ ውግእ ተመጣጣኒ ኣይነበረን። ኢትዮጵያ፡ ካልኣይ ዝዓበየ ሰራዊት ኣብ ኣፍሪቃ ዝነበራ ሃገር፡ ሰራዊታ ዘመናዊ ኣጽዋር ዝዓጠቐ፡ ናይ ሃገራት ኣፍሪቃን ሓያላን መንግስታት ዓለም ደገፍ ዝነበራ መንግስቲ ክትከውን እንከላ፤ ኤርትራ ግን፡ ምስ ኢትዮጵያ ዝወዳደር ብዝሒ ህዝቢ ይኹን፡ ዝምድና ምስ ዓለም ይኹን፡ ዘመናዊ ኣጽዋር ይኹን ብዝሒ ሰራዊት ኣይነበራን። እቲ ግጥምያ ኮታ ኣብ መንጐ ጐልያድን ዳዊትን ኢዩ ነይሩ ክበሃል ይከኣል። ካብ’ዚ ኣገልልጻ’ዚ፡ ምረቱ ምግማት ዘሸግር ኣይመስለንን።
ባዕዳዊ መግዛእቲ ኢትዮጵያ ኣብ ልዕሊ ህዝቢ ኤርትራ ዝፍጽሞ ዝነበረ ግፍዕታት ዓለም ዓይና ዓሚታ፡ ኣፋ ለጒማ፡ ክትሓልፎ እንከላ፡ ህዝቢ ኤርትራ ዝጣበቕን ዝእብድን መሓዛ ስኢኑ ንበይኑ ምስ ገለ ውሑዳት ደገፍቱ ነቲ ነዊሕ ጕዕዞ ክኸዶ ከሎ ምረቱ ቀሊል ኣይነበረን።
ኣብ ርእስ’ዚ፡ ኣብ መንጐ ኣሕዋት ብዝኽሰት ናይ ሕድሕድ ውግኣት ዝቕዘፉ ዝነበሩ ኣወዳትን ኣዋልድን መንእሰያት ነቲ ብባዕዲ ዝፍጸም ዝነበረ ግፍዕታት ተወሲኹ፡ ነቲ ቃልሲ የምርሮ ምንባሩ እውን ዝከሓድ ኣይኰነን።
እንተዀነ ግን፡ ሳላ ጽንዓት ህዝቢ ኤርትራ ኣብ ዕላማታቱ፡ ሓያል ድሌት ንናጽነቱን መዘና ዘይብሉ ተወፋይነቱን ነቲ ዘይከኣል ዝመስል ከምዝከኣል ብምግባር ነቲ ምረት ናይ’ቲ ቃልሲ ኣቕሊልዎን ከምዝጽወር ገይርዎን ኢዩ።
ሕቶ፡ ህዝቢ ኤርትራ ናይቲ ዋጋ ከፊሉ ዘረጋገጾ ናጽነት ተጠቃሚ ኣይኮነን እንብል እንታይ ስለ ዝጐድሎ እዩ?
መልሲ፡ ህዝቢ ኤርትራ ንቓልሲ ዘበገሶ መሰረታዊ ምኽንያት፡ ብባዕዳዊ መግዛእቲ ኣብ ልዕሊኡ ዝፍጸም ዝነበረ ኵሉ መዳያዊ ጭቆና ማለት ፖለቲካዊ፡ ቍጠባውን ማሕበራውን ጭቆና ተናጊፉ፤ ሰላም፡ ፍትሒ ብልጽግናን ዝሰፈና ብግዝኣተ-ሕጊ እትምሓደር ቅዋማዊት ኤርትራ ንምህናጽ ኢዩ ነይሩ። ነዚ ንምርግጋጽ ከኣ፡ መዘና ዘይብሉ ዋጋን መስዋእትን ከፊሉ ኢዩ።
ካብ’ዚ ብምብጋስ፡ እቲ ሕቶ ህዝቢ ኤርትራ ካብ’ታ ዘረጋገጻ ናጽነት ዝረኸቦ ጥቅሚ እንታይ ኢዩ ዝብል ሕቶ እንተዝኸውን ንምምላሱ ዝቐለለ ምዀነ ይመስለኒ። ምኽንያቱ ከኣ፡ ህዝቢ ኤርትራ ብዘይካ ሓርነት ናይ መሬት ካልእ እንታይ ጥቕሚ’ዶ ኣረጋጊጹ ኢዩ። ኤርትራ፡ ካብ ባዕዳዊ መግዛእቲ ሓራ ኰይና፡ ከም ልዑላዊት ሃገር ድማ ብዓለም ተፈሊጣ። ካብ’ዚ ሓሊፉ ዝረኸቦ ረብሓ የብሉን። ህዝቢ ኤርትራ ጌና ሓርነቱ ኣየረጋገጸን ዘሎ። ናይ ግዳም ባዕዳዊ ጭቆና ብናይ ወዲ ሃገር ጭቆና ኢዩ ተተኪኡ።
ኣብ ርእስ’ዚ፡ ብሰንክ’ቲ ስርዓት ህግደፍ ዝተኸተሎ ግጉይ ፖሊሲታት፡ ኤርትራ ምስ ኵለን ጐረባብታ ኣብ ውግእ ስለዝኣተወት፡ ማእለያ ዘይብሎም መንእሰያት ተሰዊኦምን ቆሲሎምን፡ ህዝቢ ድማ ካብ መረቤቱ ተፈናቒሉ። ኤርትራ፡ ሰላም ርግኣትን ቅሳነትን ዘይብላን ካብ ጐረባብታ ዝተነጸለትን ሃገር ኰይና። ገለ ክፋል ካብ መሬት ኤርትራ ክሳብ ሕጂ ኣብ ትሕቲ ቍጽጽር ኢትዮጵያ ኣሎ። ከምኡ’ውን፡ መንእሰያት ኣወዳትን ኣዋልድን ሃገራዊ ኣገልግሎት ኣብ ትሕቲ ዝብል ምስምስ፡ ኣብ ድፋዓት ተጸሚዶምን ኣገልገልቲ ሹማምንቲ ህግደፍን ኰይኖም ንደረት ዘይብሉ እዋን ንእስነቶም ከብልዩን ናይ ባርነት መነባብሮ ከሕልፉን ይርከቡ ኣለዉ። ክመሃር፡ ክምርዖ፡ ክወልድን ክዘምድን፡ ሰሪሑ ንርእሱ፡ ንቤተሰቡን ሃገሩን ክጥውርን ዝግብኦ ሓይሊ ብኸንቱ ይባኽን ኣሎ።
ብተወሳኺ፡ ህዝቢ ኤርትራ ብኵሉ መዳያዊ ስእነት ኢዩ ዝሳቐ ዘሎ። ስእነት ፍትሒ፡ ስእነት ስራሕ፡ ስእነት ትምህርታውን ሕክምናውን ኣገልግሎት፡ ስእነት ማይ፡ መግብን መብራህትን፡ ስእነት ሰብኣዊ መሰላት ወዘተ ካልእ ብዙሕ ኣብ’ታ ሃገር ጐዲሉ ዘሎ ነገራት ምዝርዛር ይከኣል ኢዩ።
ኤርትራ፡ ብስእነት ግዝኣተ-ሕግን ቅዋምን ትፍለጥ ሃገር ምዃና ድማ ጽሓይ ዝወቅዖ ሓቂ ኢዩ። እቲ ኣብ ኤርትራ ዘሎ መንግስቲ ገባርን ሓዳግን መንግስቲ ኢዩ። ህዝቢ መራሕቱ ናይ ምምራጽን ምውራድን፡ ብናጽነት ርእይቶኡ ናይ ምግላጽ፡ ብናጽነት ካብ ቦታ ናብ ቦታ ክንቀሳቐስ፡ ብናጽነት ክእከብን ንዝደለዮ እምነት ክስዕብን ኣይክእልን ኢዩ።
ኣብያተ-ማእሰርቲ፡ ካብ ኣብያተ-ትምህርቲ ይበዝሓ ኢየን። ከም ቃንጥሻ እየን ዝበቝላ ዘለዋ እንተበልና ምግናን ኣይኰነን። ኣትሓሕዛ እሱራት ከኣ ኣዝዩ ዘስካሕክሕን ንክብሪ ወዲሰብ ዘይሕሉን ኢዩ። ኣብ ጐዳጕዲ ጽሓይ ከይርኣዩ ንነዊሕ እዋናት ዝጸንሑ፡ ብዘስካሕክሕ ናይ ምርመራ ኣጋባብ ዝግረፉ፡ ብርስሓትን ጥሜትን ነብሶም ክሳብ ዝጸልኡ ዝዀኑ፡ ኣብ ሸላታት ንበይኖም ዝእሰሩ …ወዘተ፡ ኣብ ግዜ መግዛእቲ ተራእዩ ዘይፈልጥ ዓዛብ ኢዮም ዘሕልፉ። ቤተሰቦም ይኹኑ ጠበቓታት ወይ ድማ ተሓለቕቲ ሰብኣዊ መሰላት ክበጽሕዎም እውን ኣይፍቀድን ኢዩ። ኣብ’ዚ መዳይ’ዚ ናይ ባዕዳውያን ገዛእቲ ኣብያተ-ማእሰርቲ ዝሕሸሉ ኵነታት ኢዩ ተኸሲቱ ዘሎ።
ሕቶ፡ ድሕሪ 27 ዓመታት ኣብ ናጽነት፡ ህልዊ ዝምድና ህዝቢ ኤርትራን ጉጅለ ህግደፍን ብኸመይ ትገልጾ?
መልሲ፡ ህልዊ ዝምድና ህዝቢ ኤርትራን ስርዓት ህግዲፍን ናይ መላኽን ተመላኽን፡ ጨቋንን ተጨቋንን፡ ናይ ጊላን ጐይታን፡ ኢዩ ኢለ ኢየ ዝገልጾ።
ስልጣንን ጸጋ እታ ሃገርን ብምሉኡ ብጕጅለ ህግዲፍ ኢዩ ተገቢቱ። ህዝቢ መራሕቱ ክመርጽ ወይ ከውርድ፡ ንመራሕቱ ክነቅፍ ወይ ክእርም፡ ፈጺሙ ኣይክእልን ኢዩ። እቲ ዘሎ መንግስቲ ናይ ህግዲፍ፡ ብህግዲፍ፡ ንህግዲፍ ኢዩ። ወደባት፡ መሬት፡ ማዕድን፡ ንግዲ፡ ሃይማኖታዊ ትካላት፡ ናይ ሓጋጊ፡ ፈጻምን ፈረድን ስልጣናት ኣብ ትሕቲ ቍጽጽር ስርዓት ህግዲፍ ኢዩ። ዋላ ናቕፋ እውን ኣብ ባንክታት ተኣሲሩ እቲ ስርዓት ኣብ ዝደልዮ መዓላ ጥራሕ ኢዩ ዝውዕል። ብሓጺሩ፡ ህዝቢ ኣነ ዝሓሰብኩልካን ዝበልኩኻን ግበር ኢዩ ዝበሃል ዘሎ።
ኣብ ኤርትራ ነጊሱ ዘሎ ፍርሒ ኢዩ። ፍርሒ ካብ መንግስቲ፡ ፍርሒ ካብ ሕድሕካ፡ ንቡር ህይወት ኰይኑ። እንታይ ገደሰካ ስቕ ዘይትብል፡ እንታይ ገደሰካ ትቃወም ዝብሉ ቃላትን ምኽርታትን ናይ ዕለት መግቢ ኰይኖም ኢዮም። እቶም ነዚ ጭቆና’ዚ ክምክቱ ዝፍትኑ ዲሞክራስያውያን ድማ፡ ግደ ሞት፡ ማእሰርትን ስደትን ኢዮም ዝዀኑ ዘለዉ። ብሓጺሩ ህዝብን ህግዲፍን ሕቆን ከብድን ኢዮም ኰይኖም ዘለዉ ብምባል ክጠቓለል ዝኽእል ይመስለኒ።
ሕቶ፡ ኣፍና መሊእና “ቃልስና ምእንቲ ናጽነት ፍትሓዊ፡ መስዋእትነት ጀጋኑና ከኣ ክቡር ነይሩን እዩን” ከብሉና ካብ ዝኽእሉ ነጥብታት ንኣብነት እንታይ ትጠቕስ?
መልሲ፡ ኤርትራ፡ ከም ኵለን ግዙኣት ሃገራት፡ ጣልያን ምስ ተሳዕረ ናጽነታ ክትረክብ ዝነበራ ሃገር ኢያ። እንተዀነ፡ ብውዲት ናይ ሓያላን መንግስታት ኤርትራ ግዝእቲ ናይ ኢትዮጵያ ክትከውን ተገይሩ። ስለ’ዚ፡ ካብ መግዛእቲ ሓራ ንምውጻእ ዝግበር ቃልሲ ብባህርያቱ ፍትሓዊ ኢዩ። ጭቆናን መግዛእትን ንምብዳህ ህይወቶም፡ ገንዘቦም ጕልበቶም ዝውፍዩ ጀጋኑ ድማ ደለይቲ ፍትሕን ሰላምን ኢዮም።
እዚ ከበሃል ከሎ ግን፡ ደለይቲ ሰላምን ፍትሕን ዝነበሩ ስልጣን ምስ ሓዙ ገፋዕትን ጨቆንትን ኣይኰኑን ኢዮም ማለት ኣይኰነን። ዝበዝሑ ንህዝቦም መሪሖም ናጽነት ዘረጋገጹ መራሕቲ ኣፍሪቃ፡ ስልጣን ምስ ጨበጡ፡ ጨቆንቲ፡ ገፋዕትን ገበነኛታትን ኢዮም ኰይኖም።
ስለ’ዚ፡ ምእንቲ ናጽነት ህዝብኻ፡ ምእንቲ ሓርነት መሬትካ፡ ስራሕካ፡ ትምህርትኻ፡ ስድራቤትካ፡ ንብረትካ ገዲፍካ ንበረኻ ምውጽኣን ብዘይ ደሞዝ ወይ ብዘይካሕሳ፡ ህይወትካ፡ ንሞትን መቝሰልትን ገልታዕታዕን ከተወፊ፡ ካብ’ዚ ዝዓቢ ምስክርነት ናይ ፍትሓውነትን ክብረትን እሞ ኣበይ ኢዩ ክርከብ።
ኣብ ርእስ’ዚ ቃልስና ምእንቲ ናጽነት ኣብ ልዕሊ’ቶም ገዛእቲ ጕጅለን መጋበርያታቶምን ዘነጻጸረ እምበር ብሰውራና ኣብ ልዕሊ ህዝቢ ኢትዮጵያ ዝተፈጸመ በደል ይኹን ግፍዒ ኣይነበረን።
ሕቶ፡ ብሰንኪ ስስዑ ኣካይዳ ጉጅለ ህግደፍ፡ መንእሰያት፡ ብዛዕባ ቃልስና ኣብ መስርሕ ምርግጋጽ ናጽነት ዘለዎም ኣረዳድኣ ከምቲ ዝድለ ኣይኮነን። መንእሰያት ካብዚ ዝንቡል ኣረዳደኣ ወጺኦም ሓቀኛ ትሕዝቶኡ ክፈልጡ ክኽእሉ እንታይ ትመኽሮም?
መልሲ፡ መንእሰያትና ይኹኑ ወይ ከኣ እዚ ሓድሽ ወለዶ ዕድለኛታት ኣይኰኑን። ወለዶም ዝኸፈልዎ ክቡር ዋጋን መስዋእትን ደቆም ብኽብሪ ንኽነብሩ ኢዩ ነይሩ። እንተዀነ ግን፡ ብሰሪ’ዚ ኣብ ኤርትራ ስልጣን ዝጨበጠ ጕጅለ ዝተኸተሎ ፖሊሲታት መንእሰያትና ግዳይ ናይ ህልቂት፡ ስንክልና፡ ስደት፡ ጽልኢ፡ ድኽነትን ድንቍርናን ኢዮም ኰይኖም።
መንእሰያትና ተማሂሮምን ሰሪሖምን ህዝቦምን ሃገሮምን ከይጥውሩ፡ ኣብ ግንባራት ውግእን ኣብ ደረት ዘይብሉ “ሃገራዊ ኣገልግሎት”ን ንእስነቶም ከምዘብልዩ ተገይሩ። ካብ’ዚ ቀይዲ’ዚ ክወጹ ዝፈተኑ ድማ ኣደዳ ማእሰርትን ስደትን ኰይኖም።
መጻኢ ዕድሎም ምስ ጸልመቶም ድማ፡ ገለገለ ካብኦም ካብ ኣንጸርጽሮት ተበጊሶም፡ ብዛዕባ ናጽነትን መስዋእትን ሃገሮም ከማርሩን ኤረ ክንዮ ምምራር ከይዶም ክዅንኑን ተራእዮም ኢዮም። ነዚ ስምዒታት’ዚ መዝሚዞም፡ ንናይ ስልጣኖም፡ ጕጅላውን ውልቀሰባውን ረብሓታቶም ከውዕልዎም ዝፍትኑ ብጸላም ዝሰርሑ ሸነኻት ከምዘለዉ ድማ ክዝንጋዕ ኣይግባእን ኢዩ። ስለ’ዚ ኣትኵሮና ኣብ’ቶም ዘጋግዮም ዘለዉ ደኣ’ምበር ኣብ’ቶም ግሩሃትን ንጹሃትን መንእሰያት ክኸውን የብሉን።
ስለ’ዚ፡ መንእሰይ ከም ርሱን ሓይሊ መጠን፡ ክህወኽ፡ ክጋገ፡ ክወድቕ ክትንስእ፡ ንቡር ምዃኑ ተገንዚብና፡ ብቐዳምነት እቶም ተመኵሮን ፍልጠትን ብዛዕባ ቃልሲ ዘለና እሞ ንለውጥን ንፍትሕን እንቃለስ ዜጋታት ንመንእሰያትና ብጽሮት ከነረድኦምን ክንሕግዞምን ይግባእ።
ነቶም ኣዋፈርቲ ናይ’ቲ ግናይ ዕላማን ትልምን ዝዀኑ ገበርቲ እከይ ድማ ዓይንና ሰም ከየበልና ክንከታተሎምን ክንብድሆምን ይግባእ።
ብወገነይ፡ ንመንእሰያት ኤርትራ ዘሎኒ ምኽሪ፡ ኣብ ዝሃለኹም ትሃልዉ ንትምህርቲ ቀዳምነት ክትህቡ ይግባእ። ምኽንያቱ “ዘይተማህረ ነየድሕን፡ ዘይተወቕረ ነየጥሕን” ከምዝብሃል፡ ዘይተማሀረ ዜጋ ንሃገሩን ህዝቡን ከማዕብልን ከልምዕን ኣይክእልን ኢዩ። ዘይተማህረ መንእሰይ ወራሲ ክኸውን ኣይበቅዕኝ ኢዩ። ልምዓትን ምዕባለን ከኣ፡ ብስነፍልጠት ደኣ’ምበር ብምጕብዕባዕ፡ ብምጽራፍ፡ ብምፍርራሕ፡ ብምንጽጻግን ብምፍልላይን ኣይረጋገጽን ኢዩ።
ናይ ሎሚ ወለዶ መንእሰያት፡ ጽባሕ ብዘምጽእዎ ፍርያት ኢዮም ክዕቀኑ። ስለ’ዚ፡ ንቕድሚኦም ዝጸንሐ ወለዶ ምንቃፍ ጥራሕ ዘይኰነስ፡ ንድሕረይ ዝመጽእ ወለዶ’ኸ እንታይ ከጽንሓሉ፡ እንታይ ከውርሶ ኢሎም ክሓስቡ ይግባእ። ብሓጺሩ፡ ኣብ ትማሊ ምንባር ዘይኰነስ ንቕድሚት ክጥምቱ የድሊ። እቲ መጻኢ ናቶም ምዃኑ ክዝንግዑ የብሎምን።
ዓበይትና ንኣሽቱና ክንጥንቀቐሉ ዘሎና ጕዳይ ድማ፡ ቅንዕና ምስ መንእሰያት ጥራሕ ወይ ምስ ዓበይቲ ጥራሕ ከምዘየላ ክንርዳእ ክንክእል ኣሎና። ካብ መንእሰያት ቅኑዓት ኣለዉ ዘይቅኑዓት ኣለዉ፤ ካብ ዓበይቲ እውን ከምኡ። ስለ’ዚ፡ ብኣልማማ ንዓበይቲ ይኹን ንመንእሰያት ምኽሳስ ወይ ምዅናን ሃናጺ ኣይኰነን። ነንፍስወከፍ ሰብ ብተግባሩን ኣተሓሳስባኡን ክንፈርዶ ኣሎና። ኣልሚምካ፡ ንመንእሰይ፡ ንዓበይቲ፡ ንኣውራጃታት፡ ንብሄራት ንሃይማኖታት ምዅናን ዓዲ ስለዘየጋብር፡ ኵላትና ካብ ከም’ዚ ዝኣመሰለ ተግባራት ክንርሕቕ ኣሎና።
ናይ መወዳእታ ምዕዶይ ድማ፡ ንሕና በየናይ ራእዪ ንምራሕ ደኣ’ምበር በየናይ ሰብ ንምራሕ ከገድሰና የብሉን። ነቲ ፍትሓዊ ራእዪና ዘዐውት መራሒ፡ ሃይማኖቱ፡ ብሄሩ፡ መበቆሉ ብዘየገድስ፡ ክንስዕቦን ክንድግፎን ኢዩ ዝግብኣና።
ሕቶ፡ ኣብዚ ታሪኻዊ ኣጋጣሚ ኮይንካ፡ ኩለመዳያዊ ሃለዋት ኤርትራ ናብ ዝሓሸ ደረጃ ንምብጻሑ፡ ኣብዚ እጃምን ሓላፍነትን ናብ ዘለዎም ኣካላት (ህዝቢ ኤርትራ፡ መንእሰይ፡ ሓይልታት ተቓውሞ፡ ሰራዊት ኤርትራ) እተመሓላልፎ መልእኽቲ እንታይ’ዩ?
መልሲ፡ ብቐዳምነት፡ ኣብ ውሽጥን ኣብ ወጻእን ዝርከብ ህዝቢ ኤርትራ፡ ብእጋጣሚ መበል 27 ዓመት ጽንብል ናጽነት ኤርትራ ዮሃና እናበልኩ፤ ዝመጽእ ግዜ ናይ ሓጐስ፡ ስኒት፡ ፍቕሪ፡ ፍትሕን ራህዋን ዓመታት ክዀነልና ዘሎኒ ልባዊ ትምኒት ክገልጸልኩም እፈቱ።
ብምቕጻል፡ ነቶም ኣብ ትሕቲ ጽንኩር ኵነታት፡ ኣብ ውሽጢ ኤርትራ ኰይኖም ንለውጥን ንዲሞክራስን ዝቃለሱ ዘለዉ ሃገራውያን ዜጋታት ክብ ዝበለ ደገፈይ፡ ናእዳይን መጐሰይን ክገልጸሎም እፈቱ። ብማእሰርትን ዓዛብን ከይተዳህሉ፡ ንድሕነት ህዝቦምን ሃገሮምን ዝኸፍልዎ ዘለዉ ክቡር ዋጋ መጐሱን ሞሳን ይግብኦም ኢዩ።
ህዝቢ ኤርትራ ድማ፡ ከም’ታ ናጽነት ኢሉ ሓደ ድምጺን ሓደ ግብርን ኰይኑ ዝተቓለሰ፡ ሎሚ ድማ፡ ምእንቲ ሰላም፡ ፍትሒ፡ መሰል፡ ግዝኣተ-ሕጊ፡ ዲሞክራስን ብሓድነት ክቃለስ ጻውዒተይ ከቕርበሉ እፈቱ።
ኣባላት ሓይልታት ምክልኻል ኤርትራ፡ ካብ ኣብራኽ ህዝቢ ኤርትራ ስለዝወጻእኩም፡ ህዝብኹም ዘሕልፎ ዘሎ ሓሳረ መከራን ጠንቁን ኣይጠፍኣኩምን ኢዩ። ብመስዋእቲ ህዝቢ ብዝተረጋገጸ ናጽነት ውሑዳት ክጥዕሞም|፡ ዝበዝሑ ድማ ክሓስሞም፡ ሱቕ ኢልኩም ክትርእዩ ትጽቢትና ኣይኰነን። ከም ዘይፍለ ኣካል ናይ ህዝቢ፡ ሓደ ጐድኹም ክዓብር እንከሎ፡ እቲ ሓደ ጐድኒ ክሰብሕ ከምዘይክእል ተገንዚብኩም፡ ኣብ ጐድኒ ስቓይ ህዝብኹም ደው ክትብሉ ግዴታ ኣለኩም። ምስ ህዝቢ ዝተጸግዐ ውዒሉ ሓዲሩ ምዕዋቱ ስለዘይተርፎ፡ ብግዝያዊ ረብሓ ወይ ብፍርሒ፡ ተሰኒፍኩም ኣብ ኣገልግሎት ውሑዳት ምውዓል ጽባሕ ከጣዕሰኩም ኢዩ’ሞ ሕሰብሉ ደኣ። ንስኹም ንሃገር እምበር ንሓደ ምምሕዳር (government) ክትሕልዉ ምኣስ ቈምኩም። መራሕትኹም ንጽባሕ ዘነባብሮም ገንዘብ ኣብ ናይ ወጻኢ ባንክ ኢዮም ዝእክቡ ዘለዉ፤ ንስኹም ግን፡ ሑጻን ማይን መታርፍቲ ከምዝብሃል፡ ምስ ህዝብኹም ተረፍቲ ኢኹም።
ንደምበ ደለይቲ ፍትሒ ወይ ደምበ ተቓውሞ ድማ፡ ካብ’ዚ ዘሎ ናይ ጋም ማን ሃለዋት ንምውጻእ፡ ንዝሓለፎ ንቕድሚት ዘየጓዕዝ ኣብ ሕሉፍ ዘትኰረ ናይ ሕድሕድ ምውጣጥ ተመኵሮ ተማሂሩ፡ ንህዝብን ሃገርን ኣብ ዘገድስ ዓበይቲ ሃገራዊ ዕላማታት ክጽመድ ክምሕጸኖ እፈቱ።
ኣብ ውሽጢ ይኹን ኣብ ግዳም ዘሎ ህዝብና ሎሚ ነቲ ዘሎ ስርዓት ፎእ ኢልዎ ኢዩ። ደምበ ተቓውሞ ብዓቐን እናበረኸ ኢዩ ዝኸይድ ዘሎ። እቲ ጸገም ግን፡ ዝመርሕ ውዱብ ኣካል ምስኣኑ ኢዩ። ስለ’ዚ፡ ነዚ ታሪኻዊ ሓላፍነት’ዚ ንምስካም ተቓወምቲ ሓይልታት ብቐዳምነት ንነብሶም ካብ ናይ ትማሊ ኣተሓሳስባን ጾርን ሓራ ከውጽእዋ ይጥለቡ ከምዘለዉ ክግንዘቡ ይግባእ።
መንእሰያትና ድማ፡ ኵሉ ዓቕሞምን ሃሞምን ንረብሓ ህዝቦምን ሃገሮምን ከውዕሉን፡ ንነብሶም ብትምህርትን ብስራሕን ክህንጹን፡ ክምዕዶም እፈቱ። ስደት መዋጽኦ ሽግርና ከምዝይኰነ ተገንዚቦም፡ ንጠንቂ ሽግርና ካብ ስሩ ንምምሓው፡ ኣብ መንጐ ህዝቦም ኰይኖም ክቃለሱ ድማ እላበዎም። ብስደት መንእሰያት ዝርብሑ እንተልዮም ነጋዶ ደቂ ሰባትን ሰበልጣን ኤርትራን ጥራሕ ኢዮም።
ሓቢርና ንስራሕ ከነድምዕ፡ ሓቢርና ነድምጽ ከነስምዕ
የቐንየለይ
መንግስተኣብ ኣስመሮም
ኣቦ መንበር ሰዲህኤ


c: text/html

text:
መንግስቲ ኢትዮጵያ ኣብ ቀረባ እዋን ብኣሽሓት ዝቑጸሩ እሱራት እንተፈትሓ ኣብ ማእሰርቲ ዝርኸቡ ዋና ጸሓፊ ፈደራሊስት ኮንግረስ ኦሮሞ አቶ በቀለ ገርባ ንቤት ፍርዲ ተዳፊርካ ብዝብል ክሲ ናይ 6 ወርሒ ተወሳኺ ማእሰርቲ ብምፍራዶም ተሻቂልና ኣለና ክብሉ ኣብ ባይቶ ተወከልቲ ህዝቢ ኣሜሪካ አባል ኮሚቴ ጉዳያት ወጻኢ ኢልየት ኢንግል ገሊጾም።
ዲሞክራት አባል ባይቶ ወከልቲ ህዝቢኢልየት ኢንግል ትማሊ ኣብ ዘውጽእዎ መግለጺ አባል ክልቲኡ ፓርቲታት ዝኾኑ ተወከልቲ ህዝቢ ወኪል ህዝቢ ዝሓቆፈ ኮሚሽን ሰብኣዊ መሰላት ቶም ላንቶስ እሱር ሕልና’ዮም ኢሎም ዝገለጾም አቶ በቀለ ገርባ ሓሚሞም ከምዘለው ተረዲእና ኣለና ኢሎም።
አባል ባይቶ ወከልቲ ህዝቢ ኣሜሪካ ኢልየት ኢንግል ኣሜሪካ ምስ ኢትዮጵያ ተኻይዶ ርክብ ንደሕንነት ከም አቶ በቀለ ገርባ ዝአመሰሉ ተማጓቲ ሰብኣዊ መሰላት ቀዳምነት ክትህቦ ዘለዋ ጉዳይ እዩ ኢሎም።
“ስለዚ ኣብ ኢትዮጵያ ሰብኣዊ መሰላት ንኽክበር ኩሉ አሳታፊ ዝኾነ መንግስቲ ክህልው ዝሓትት ውሳነ ቁጽሪ 128 ካብ ዘዳለውን ዘቕርቡን ሓደ ምዃነይ ሓበን ይስምዓኒ” ክብሉ ገሊጾም።

robotstxt: allowed

filter: keep


text:
እዋናዊ ዜናታት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
ኣብ መርበብ ዘለዉ
We have 55 guests and no members online
- Details
- Written by ድምጺ ሰላምን ደሞክራስን ኤርትራ
- Published: 18 October 2017
ኣብ ሊብያ ዕጡቓት ሰብ ብረት ኣብ ሕድሕዶም ብዝፈጠርዎ ግጭትን ዝማዕበለ ናይ ተኹሲ ምልውዋጥን ኤርትራውያን ዝርከብዎም ስደተኛታት ግዳይ ከም ዝኾኑ ተገሊጹ።
መዓልታዊ ስራሖምን ምንጪ ኣታዊኦምን ኣብ ዘይሕጋዊ ምስግጋር ሰባት ዝገበሩ፡ መንግስቲ ዘይቆጻጸሮም ብዝተፈላለዩ ጉጅለታት ዝተወደቡ ዕጡቓት ሊቢያውያን ኣብ ሕድሕዶም ብዝፈጠርዎ ናይ ተኹሲ ምልውዋት ኣብ ትሕቲኦም ዝነበሩ፡ ኤርትራውያን ዝርከብዎም ስደተኛታት ተሰናቢዶም ክሃድሙ ኣብ ዝፈተንሉ ግዳይ ሞትን መቑሰልትን ከም ዝኾኑ ዝተፈላለያ ማዕከናት ዜና ከቃልሓ ቀኒየን ኣለዋ።
ጠንቂ ባእሲ ናይ’ቶም ዕጡቓት በቶም ብጀሆ ዝሓዝዎም መሳኪን ስደተኛታት ዝተበገሰ ከም ዝኾነ፡ ምኽንያት ናተይ’ዮም ናተይ’ባ ብዝብል ከም ዝጀመረ፡ ዕጡቓት ገበኛታት ሊቢያ ብኣሽሓት ዝቑጸሩ ስደተኛታት ኣብ በበይኑ መዳጎኒታት ሒዞም፡ ገንዘብ ከም ዘኽፍሉ፡ ሰባት ከም ዝሸጡ፡ ደቂ ኣንስትዮ ከም ዝዕምጹ ዝገለጻ እተን ማዕከናት ዜና፡ ኣብ ሊብያ ዝርከቡ ስደተኛታት ኣብ ዝኸፍአ ኩነታት ምህላዎምን ኣረጋጊጸን።
ናይ ቀደም ከንቲቫ ላምፓዱሳ ዝነበራ ወ/ሮ ጊዩሲ ኒኮሊኒ
ነቶም ኣብ 2013 ብጃምላ ዝተቐዝፉ ኤርትራውያን ስደተኛታት ዘኪረን።
ከንቲቫ ላምፓዱሳ ነበር ወ/ሮ ጊዩሲ ኒኮሊኒ ብዩኒቨሪስቲ ጀኔቫ “ላምፓዱሳ ማእከል ቅልውላው ስደተኛታት” ኣብ ትሕቲ ዝብል ኣርእስቲ ተዳልዩ ኣብ ዝነበረ ልዕሊ 600 ተሳተፍቲ ኣብ ዝተረኽብሉ መድረኽ ተረኺበን ኣብ ዘስመዓኦ ቃል፡ ነቲ ህይወት ልዕሊ 360 ዝበልዐ ኣቐንዛውን ኤውሮጳ ስጉምቲ ክትወስድ ዘበራበረን ኣሰቃቒ ተረኽቦ ላምፓዱሳ “ኣይርሰዖን እየ” ከም ዝበላ ቤት ጽሕፈት ዜና ሰልፊ ደሞክራሲ ህዝቢ ኤርትራ ብ12 ጥቅምቲ 2017 ኣብ ዝዘርገሖ ዜና ኣፍሊጡ።
ንሰን ኣተሓሒዘን ቤት ጽሕፈተን ንዝኽሪቶ’ም ዳርጋ ኩሎም ኤርትራውያን ዝኾኑ ግዳያት 366 ፈልሲ ኣእዋም ከም ዝተኸለ፡ ዕላማ ናይዚ ኣእዋም ምትካል ከኣ ነባሪ እታ ከተማ ነቶም ግዳያት ምእንቲ ክዝክሮም ምዃኑ ብምጥቃስ፡ ካልእ ኣብ ኤውሮጳ ኣብ ኣተሓሓዛ ሰብኣዊ መሰላት ዝሓደረን ስኽፍታ ከም ዝገለጻን ኣረጋጊጹ።
ድሕሪ ከንቲቫ ኒኮሊኒ መደረ ዘስምዑ ናይ’ቲ ዩኒቨሪሲቲ ዲን ፕሮፈሶር ይቨስ ፍሉቺንገር፡ ፕረዚደንት ሪፓብሊክ ካንቶን ኣቶ ሎንግቻሞን ድማ፡ ጀኔቭ ብዛዕባ ህልዊ ጸገም ስደተኛታት ኣተሓሓዛ ሰብኣዊ መሰላትን ኣመልኪቶም ኣገዳሲ መልእኽቲ ከም ዘመሓላለፉን ኣረዲኡ።
ቆንስል ህግደፍ ኣብ ጀኔቫ ኣብ ዘይምከቶ ጉዳያት ይኣቱ ከም ዘሎ ተገሊጹ።
መንግስቲ ህግደፍ ብመንገድቲ ኣብ ጀኔቭ ዝርከብ ቆንስላዊ ቤት ጽሕፈቱ ኣቢሉ፡ ኣብ ልዕሊ ኣብ’ታ ሃገር ዝነብሩ ኤርትራውያን ጸቕቲ ይገብር ከይህሉ ዝምልከቶ ኣካል እታ ሃገር ምጽራይ ክገብር ከም ዝተሓተተ ረድዮ ኤረና ብ16 ጥቅምቲ 2017 ኣቃሊሓ።
ቆንስል ህግደፍ ፕረ ኢን ቡለ (Pré en Bulle) ብዝተባህለ ማሕበር ተዳልዩ ካብ 22 ክሳብ 24 መስከረም ኣብ ጄኔቫ ኣብ ዝተኻየደ ባህላዊ ፌስቲቫል፣ ኤርትራውያን ከይሳተፉ ተጽዕኖ ክገብር ፈቲኑ ከም ዝነበረ፡ እቲ ፈስቲቫል ዘዳለወ ማሕበር ካብ 2002 ዓመታዊ ፈስቲቫል ከካይድ ምጽንሑ፡ እንተኾነ ግን ካብ ዝኾነ ኤምባሲ ይኹን ቆንስላ ከም’ዚ ዓይነት ተጻብኦ ገጢምዎ ከም ዘይፈልጥ ምግላጹ ሓቢራ።
እቲ ማሕበር ኣነ ኣብ ዘዳለኽዎ ሕጋውን ወግዓውን ፈስቲቫል እከለ ይሳተፍ እከለ ኣይሳተፍ ዝብል ጸቕጢ ምግባር ኣብ ውሽጣዊ ጉዳይ እቲ ማሕበር ኢድ ምትእትታው’ዩ ክብል ከም ዝወቐሰ፡ ቆንስላዊ ቤት ጽሕፈት ብተወሳኺ፡ ብዘይኣፍልጦን ደገፍን መንግስቲ ኤርትራ ኣብ ዝካየድ ፈስቲቫል ዝሳተፍ ኤርትራዊ ተሓታቲ’ዩ ክብል ኣቐዲሙ ከፈራርሕ ፈቲኑ ከም ዝነበረን ኣፍሊጣ።
ብካልእ ዜና፡ ኤርትራውያን ዝርከብዎም ልዕሊ 600 ዜጋታት ዝተፈላለያ ሃገራት ዝኾኑ ስደተኛታት፡ ኣብ ማእከላይ ባሕሪ ኣጋጢምዎም ካብ ዝነበረ ናይ ምጥሓል ሓደጋ ድሒኖም ጣልያን ከም ዝኣተው ኤረና ወሲካ ኣረዲኣ።
ኣብ ሃገረ ሶማል ብዝተፈጸመ መጥቃዕቲ ኣስታት 300 ሰባት ከም ዝተቐዝፉ ተፈሊጡ።
ኣብ መቛድሾ ርእሰ ከተማ ሃገረ ሶማል ብ14 ጥቕምቲ 2017 ብክልተ መካይን ብዝተፈጸመ ሽበራዊ መጥቃዕቲ መብዛሕቲኦም ቆልዓ ሰበይቲ ዝርከብዎም ኣስታት 300 ዝኾኑ ሰባት ከም ዝሃለቑ፡ ልዕሊኡ ቁጽሪ ዘለዎም ድማ ከም ዝቖሰሉን ካብ መቖድሾ ዝተቓለሐ ብምስልን ድምጽን ዝተሰነየ ዘሰቅቅ ዜና ኣረጋጊጹ።
እቲ ሽበራዊ መጥቃዕቲ ኣብ’ታ ሃገር ካብ ዝተኻየዱ ተመሳሳሊ ሽበራዊ መጥቃዕቲ ብብዝሒ ግዳያቱን ኣሰቃቕነቱ ዝኸበደ ከምዝኾነ፡ ፕረዚደንት እታ ሃገር፡ መሓመድ ፎርማጆ ናይ ሰለስተ መዓልቲ ሓዘን ብምእዋጅ በዚ ናይ ድኹማት በትሪ ኣይንምብርከኽን እዚ ናይ ተስፋ ምቑራጽ ምልክት’ዩ ከም ዝበለን መራሕቲ ሃገራትን ኣህጉራውያን ውድባትን ነቲ ተግባር ብምኹናን ሓዘኖም ይገልጹ ከም ዘለውን ክፍለጥ ተኻኢሉ ኣሎ።
ቅድሚ’ዚ ዘሕዝን ናይ ፈራሓት መጥቃዕቲ ሚኒስትሪ ምክልኻልን ሓላቓ ስታፍ ሰራዊት እታ ሃገርን ምኽንያቱ ብሩህ ብዘይኮነ ስልጣኖም ብድሌቶም ከም ዝገደፉ፡ ፈጻሚ ናይ’ቲ መጥቃዕቲ ዛጊት ካብ ግምት ዝረሓቐ ብጭብጢ ኣነየ ዝብል ከም ዘይተረኽበን እቲ ዜና ኣረዲኡ።
መራሒ ተቓዋሚ ውድብ ኬኒያ ራይላ ኦዲንጋ ኣብ ዝመጽእ 26 ጥቅምቲ 2017 ዳግም ክካየድ ተታሒዙ ኣብ ዘሎ ፕረዚደንታዊ ምርጫ ከምዘይሳተፍ ምሕባሩ ኣብ’ታ ሃገረ ግጭት ከይፍጠር ስግኣት ኣሕዲሩ።
ፕረዚደንታዊ ምርጫ ሃገረ ከኒያ ብ8 ነሓሰ 2017 ተኻየዱ፡ ኣብ ስልጣን ዘሎ ኡሁሩ ኬንያታ ብዝለዓለ ድምጺ ከም ዝተዓወተ፡ ምስተገልጸ ራይላ ኦዲንጋ መስርሕ ምርጫ ደሞክራስያዊ ፍትሓውን ኣይነበረን ኣሻጥር ነይርዎ ክብል ብምቅዋሙን ደገፍቱ ናብ ጎደናታት ወጺኦም ብዘስምዕዎ ተቓውሞን ኣብ መንጎ ፖሊስን ሰላማዊ ሰልፈኛታትን ብዝተፈጥረ ግጭት ብዙሓት ካብ ተቓወምቲ ህይወቶም ምስ ሰኣኑ፡ ቤት ፍርዲ እታ ሃገር ነዚ ዝቕረበ ቅሬታ ፈትሹ መስርሕ ምርጫ ጸገም ከም ዝነበሮ ተቐቢሉ ዳግመ ምርጫ ክካይድ ብምውሳኑ ብዙሓት ናበይ ክምዕብል’ዩ ካብ ዝብል ሓላፍነታዊ ስምዒት ኣብ ትጽቢት ጸኒሖም፡፡
ሕጂ ድማ ተፈኻኻሪ ኡሁሩ ኬንያታ ዝኾነ ራይላ ኦዲንጋ ኣባላት ምርጫ ቦርድ ክሳብ ብካልእ ዘይተቐየሩ እቲ ዝካየድ ዳግመ ምርጫ ካብ’ቲ ዝሓለፈ ዝተፈልየ ውጽኢት ከምጽእ ኣይክእልን ካብ ዝብል ስግኣት ነቒሉ፡ ንዘይምስታፍ ምውሳኑ፡ ኣብ ህዝቢ ኬኒያ፡ ዞባዊ ውድብ ኢጋድን ደላዪ ሰላም ማሕበረ-ሰብ ዓለምን ደም ዘፋስስ ግጭት ከይለዓል ከቢድ ስግኣት ፈጢሩ ምህላው ክፍለጥ ተኻኢሉ ኣሎ።
ካልኦት ተወዳደርቲ ውድባት ስለ ዘለው መስርሕ ምርጫ ኣብ’ቲ ዝተመደበሉ ዕለት ክካየድ ከም ዝኾነ’ኳ ይግለጽ እንተሃለወ፡ ክስዕብ ይኽእል ተባሂሉ ተፈጢሩ ዘሎ ስኽፍታ ዝኸበደ ምዃኑ ግን ዝተፈላለዩ ተዓዘብቲ ይገልጹ።
ብሓልዮት ደሞክራስያዊ ግንባር ሓድነት ኤርትራ ዝፍኖ ድምጺ ሰላምን ደሞክራስን ኤርትራ 18-10-2017
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ምንስቴር ወፃኢ ኣሜሪካ ዓሚ ሕዳር ኣውፂእዎ ንዝነበረ መጠንቀቂ መገሻ ናብ ኤርትራ እንደገና ሓዲስዎ።ኣሜሪካውያን ናብ ኤርትራ ንከይኸዱ‘ውን ምዒዱ‘ሎ።ሰበ-ስልጣን ኤርትራ ናይ መውፅኢ ቪዛ ክህብዎም ሰለይኽእሉ፣ኣሜሪካውያን ናብ ኤርትራ ንከይኣትው ምንስቴር ወፃኢ ኣሜሪካ መጠንቀቂ መገሻ ኣውፂኡ።
መንግስቲ ኤርትራ፣ንምንቅስቃስ ወፃእተኛታት ደሪቱዎ‘ሎ።ካብ ኣስመራ 25 ኪ/ሜ ርሒቁ ዝጓዓዝ ዝኾነ ወፃእተኛ፣ቅድሚ ዓሰርተ መዓልቲ ሕቶ ከቅርብ ኣለዎ።ናብ ምፅዋዕን ከረንን መብዛሕትኡ ጊዜ ፈቃድ ይዋሃብ‘ዩ።ናብ ጥቃ ዶብን ብዲፕሎማታት ዘይዝውተሩን ከባቢታት ግና ፈቃድ ኣይርከብን።
ስለዚ ኤምባሲ ኣሜሪካ፣ካብ ኣስመራ ወፃኢ ቆንፅላዊ ኣገልግሎት ንምሃብ ኣይኽእልን።
ቆንፅላዊ ቤት ፅሕፈት ኣሜሪካ፣ኣብ ኣሜሪካ ዝተወለዱ ፓስፖርት ኣሜሪካ ዝሓዙ ዜጋታት‘ውን እንተኾኑ ናብ ኤርትራ መእተዊ ቪዛ ድሕሪ ምርካቦን ናብ ኤርትራ ምስኣተውን ካብ ኤርትራ ክንወፅእ ደሊና ኣለና ኢሎም ቪዛ ምስሓተቱ ከምዝተከልከሉ ኣረጋጊፁ‘ሎ።
መንግስቲ ኤርትራ ንኣሜሪካውያን ክኣስር ከሎ ንመንግስቲ ኣሜሪካ ዜጋታቱ ከምዝኣሰረ ኣይገልፅን።ብሕልፊ‘ቶም ድርብ ዜግነት ዝሓዙ።
ኣሜሪካውያን ኣብ ወደባትን ደሴታትን ኤርትራ ንከይኣትው ይምከሩ።ኣብ ቀይሕ ባሕሪ ፀገም ክትራን ባሕሪ ምስ ቀፀለ‘ዩ።
ነዚ መጠንቀቂ መገሻ‘ዚ ዕሽሽ ኢሎም ናብ ኤርትራ ክገይሹ ዝወሰኑ ኣሜሪካውያን፣ቅድሚ ኩሉ ቪዛ ካብ ኤርትራ ክረኽቡ ይግባእ።ገየሽቲ ካብ‘ቲ ዝተፈቀደሎም ጊዜ ንላዕሊ ኣብ ኤርትራ ንከይፀንሑ‘ውን ነዘኻኽር።


text:
ኣብ ደቡብ ሱዳን ዘጋጠመ ግጭት ሓሙሻይ ዓመቱ ኣብ ዘቑጽረሉ ዘሎ ዓመተ 2018 ዋሕዚ ደቡብ ሱዳናዊያን ስደተኛታት ኣብ ኣህጉር ኣፍሪቃ ዝዓበየን ጉዳይ ስደተኛታት ምኳኑ ተገሊጹ። ብመሰረት ሓበሬታ ዓለምለኸ ትካላት ስደተኛታት ኣስታት 3 ሚልዮን ደቡብ ሱዳናዊያን ስደተኛታት ኣብ ሽዱሽተ ሃገራት ተዓቑቦም ይርከቡ።
ናይ ሕቡራት ሃገራት ትካል ስደተኛታት ብወገኑ ቁጽሪ ዋሕዚ ደቡብ ሱዳናዊያን ስደተኛታት ካብቲ እቲ ግጭት ዝጀመረሉ 2013 ዓ.ም ኣብዚ ሕጂ እዋን ዝበዝሓ ምኳኑ ይገልጽ። እዚ ድማ ንኩነታት እቶም ስደተኛታት መፍትሒ ንምንዳይ ንዝሰርሑን ነቶም ዑቕባ ዝህባ ዘለዋ ሃገራትን መሻርኽተንን በዳሂ ኩነታት ምፍጣሩ ይግለጽ።
ኣብ 2018 ንናይ ደቡብ ሱዳናዊያን ስደተኛታት ዞባዊ ግብረ መልሲ ንምሃብ ኣብተን እቶም ስደተኛታት ተዓቑቦምሉ ዘለው ሽዱሽተ ሃገራት 74 መሻርክቲ ናይ ሓባር መደብ ምድላወን ተሓቢሩ።
ብተወሳኺ ላዕለዋይ ኮሚሽነር ጉዳይ ስደተኛታት ኣብ ሕቡራት ሃገራት ንኣርናልድ ኣኮንዲግኑ ዞባዊ ኣተሓባባሪ ጉዳይ ደቡብ ሱዳናዊያን ስደተኛታትን ወኪል ናይ ሕቡራት ሃገራት ትካል ስደተኛታት ኣብ ማእከላይ ሪፖብሊክ ኣፍሪቃ፡ ኣብ ሪፖብሊክ ዲሞክራቲክ ኮንጎ፡ ኢትዮጵያ፡ ኬንያ፡ሱዳንንን ኡጋንዳን ኮይኑ ክሰርሕ መዚዝዎ።


text:
ጸብጻብ ናይ ጓል መገዲን ህውተታን ዝመልኦ ኮንፈረንስ መንእሰያት ህግደፍ ብሪጣንያ (YPFDJ)
'ሕድሪ ስዉኣት ንልምዓት' ኣብ ትሕቲ ዝብል ጭርሖ ዲዩ -- ናብ ሃገሮምን ህዝቦምን ወዲቚ ኣብ ልዕሊ ዘሎ ኩሉ ዓይነታዊ ጸገም ዝላገጹ ሰብ ሕመቕ መንእሰያት ህግደፍ (YPFDJ) ትማሊ ቀዳም 07/10/2017 ኣብ ከተማ ሸፊልድ ተኣኪቦም ዉዒሎም። እዚ ዋዕላ
‘ሕድሪ ስዉኣት ንልምዓት’ ኣብ ትሕቲ ዝብል ጭርሖ ዲዩ — ናብ ሃገሮምን ህዝቦምን ወዲቚ ኣብ ልዕሊ ዘሎ ኩሉ ዓይነታዊ ጸገም ዝላገጹ ሰብ ሕመቕ መንእሰያት ህግደፍ (YPFDJ) ትማሊ ቀዳም 07/10/2017 ኣብ ከተማ ሸፊልድ ተኣኪቦም ዉዒሎም። እዚ ዋዕላ ብቐንዱ ነቲ ኣብ ሆላንድ ክካየድ-ዝተሓስበ ዋዕላ መንእሰያት-ህግደፍ 2017 እሞ ብድሕሪ ብኤርትራውያን ደለይቲ ለውጢ ዘጋጠሞ ተቓውሞ ምስራዙ ሞራል አባላት መንእሰያት ህግደፍ ብሪጣንያ (YPFDJ) ንምሕያል ዝዓለመ እኳ እንተኾነ ሕጂ ግን “ዓመታዊ ገምጋም መንእሰያት ህግደፍን ዘተ ኤርትራውያን ተቐማጦ ብሪጣንያ” ዝብል ዕባራ ምኽኒት ተጠቒሞም ኢዮም ጸዊዖሞ። እዚ ኣብ ኣወዳድባን ምውህሃድን ዝተኸተልዎ ኣገባብን ሜላን ከኣ መርኣያ ነቲ ብርዱእ ምኽንያት ቁጽሩ ዘንቆልቁል ዘሎ ብዝሒ ኣባልነትን ተሳታፍነትን መንእሰያት ህግደፍ (YPFDJ) ክብ ንምባል ብዘይካ መንእሰያት– “ዘተ ኤርትራውያን ተቐማጦ ብሪጣንያ” እንኮላይ ዝብል ሓረግ ወሲኾም ሓለፍቲ ሃገራዊ ሽማግለ በዓላት፣ ውዳቤታት ህግደፍ፣ ናይ ብሑሶት ማሕበረ-ሰባት፣ ብስም ሃማደኤን ገለ ግዳም ሓደር በጋሚንዶታትን ተቓሞርትን ሓዊስካ ብደረጃ ብሪጣንያ ብጥቡቕ ሚስጢር ኢዩ ክካየድ ተፈቲኑ።


text:
Share List
Related posts:
- VOICE OF ASSENNA: ኣብ መዓስከር ስደተኛታት ኤርትራውያን ኣብ ኢትዮጵያ (ማይ ዓይኒ) ሎሚ 15 ሕዳር 2017 ዝተኻየደ ሰላማዊ ሰልፊ
- VOICE OF ASSENNA: ስእላዊ መግለጺ ዕደላ ረዲኤት ኣብ መዓስከር ስደተኛታት ማይ ዓይኒ
- VOICE OF ASSENNA: ማሕበር ረዲኤትን ምዕባለን ኤርትራ ኣብ መዓስከራት ስደተኛታት ኣረጋውያንን ስንኩላንን ይሕግዝ
- VOICE OF ASSENNA: ኣብ ኢትዮጵያ ተኣሲሮም ዝጸንሑ ኤርትራውያን ጋዜጠኛታት ነጻ ተለቒቖም
- ምልካዊ ስርዓት ኢሳይያስ ንኣሽባብ ወተሃደራዊ ደገፍ ኣብ ዝገበረሉ እዋን ኣብ ዶብ ሶማልን ኬንያን ተታሒዞም ኣብ ኢትዮጵያ ተኣሲሮም ዝጸንሑ ክልተ ኤርትራውያን ጋዜጠኛታት ተስፋልደት ኪዳነን ሳልሕ ጋማን ነጻ ከምዝተለቁ ወኪል ኣሰና ካብ ኣዲስ ኣበባ ኣረጋጊጹ።
- እቲ ኣብ ኢትዮጵያ ዝኸይድ ናይ ሰላም ሰሚናራትን ሙዚቃን ናይ ክልቲኡ ህዝብታት መራኸቢ ድልድል እዩ – ብጴጥሮስ ተስፋጊዮርጊስ
- ስደተኛታት ኤሪትራውያን ኣብ ኢትዮጵያ ዘካየድዎ ናይ ሰላም ተበግሶ ተኾኒኑ: ዓገብ – ብጴጥሮስ ተስፋጊዮርጊስ
- ሎሚ ንጉሆ 26 ሰነ ኣብ ኣህጉራዊ ማያት ማእከላይ ባሕሪ ኣብ ሓደ ወገን ጥራይ ልዕሊ 80 ካብ ሚእቲ ኤርትራውያን ዝርከቡዎም 1066 ስደተኛታት፣ ብኻልእ ሸነኽ ድማ ኣስታት 2400፣ ብድምር ኣስታት 3500 ስደተኛታት ከምዝደሓኑ ምንጭታት ኣሰና ካብታ VOS HESTIA ተባሂላ እትፍለጥ ናይ ድሕነት መርከብ ሓቢሮም።
- Voice of Assenna: ናብ ኢትዮጵያ ክስደዳ ዝግደዳ ዘለዋ ኣዴታት ኤርትራ ይእሰራ ወይ 70 ሽሕ ንቕፋ ይኸፍላ
- Voice of Assenna: ምሕረት ክንስኺ ዶ ተነፍገኪ ድሕነት! – Dedicated to Mihret Iyob, by Amanuel Eyasu
- ካብ መዓስከራት ስደተኛታት ኢትዮጵያ ብደላሎ ተኣኻኺቦም ብዘይሕጋውያን ኣሰጋገርቲ ናብ ሱዳን ዝጓዓዙ ዝነበሩ 76 ንጹሃት ኤርትራውያን ብዘሰቅቕ ተኸታታሊ ሓደጋታት ሞይቶም።
- እዋናዊ ዜናታት – ጀርመን ንቅሉዕ ጥሕሰት ሰብኣዊ መሰላት ምልካዊ ስርዓት ኢሳይያስ ብዋጋ ምዕጋት ዋሕዚ ስደተኛታት ሸለል ምባላ ዘይብሱል ፖሊሲ ምዃኑ ፖለቲከኛታትን ክኢላታትን ‘ታ ሃገር ሻቕሎቶም ከምዝገለጹ ዶቸ ቬለ ጠቒሱ። ( ከምኡ ‘ውን እስራኤል፣ ኢራን ፣ ኢትዮጵያ)


text:
ካብ ጉራያ ኣሳዲ ራያ
ግዜኡ 1991 ዓ.ም ዩኡ። ቓደማይ ብርኪ ትምሃርት ነብረ። ባሻዓቱኡ ወቕቱለ ሃም ሐዚ መጫቕ ኣይነበረይ ብ1990 ዓ.ም ድርቂ ስለድነበረ 1991 ድሐሸ ኣዝመራ ዩኡ ነብሩ።
ኹልሻዕ ካርእሰይ ደይትወፅእ ውንታ እንሃትኒ። ንጉሆ ንጉሆ ሰንበት ብድምፂ ወያነ ትግራይ ኣብ ረፋጅ ሰዓት ትመሓላለፍ ግጥሚ ብወዲ ራያ ( ጋዜጠኛ ካሕሳይ ደርዕም ) ነብራ።
እታ ግጥሚ ስለ ራያ ከባቢ ብዛዕባ ድነሆ ሃፍተገነት፣ግርህነት፣ብላዕ ስተ፣ፍቕሪ፣ሓልየት፣ፎሮሮ…... ኾይና ድድሕሪዛ ግጥሚ ደማ ናማንጋሻ ረዳኢ ጉማየ ስድድ….. ታብለዩዎ ነብስኻ ኻተት ኻተት እሽሉ ብልሓቱ ደይፍለጥ ስምዒት ውርር ያብለካ። ኣብቲ ግዜ ሓደ ግዜኡ ሕዩም ስለድነበረ ብሸውትይ ጥንቅሸይ ፅጋብ ዩኡ ድስመዐካ።
ጥንቅሽ ምሻጥ ሃምነውሪ ዩኡ ድቑፀር ድነበረ።ጥንቅሽ ሓላዪ ዑፍይ ሓላፊ መንገዲይ ዩኡ ድበልዖ ዩኡ ድበሃል ደኣም ዳመሸጣ ሕዝኻ ምኻድ ነውሪ ዩኡ። ከተማ ድግነዩ በተሰብና ከርና ካዳሐጉሶም ነገርለ ጥንቅሽይ ሸዊትይ ሕዝኻሎም ትኸድለኻ ዩኡ። ኣብ ኣፍ ቓውዒ ድወሃቦም ጥራይ ሃምድነሆ ኾይኑ ሸዊት ፅንዒ ግን ዓዊዪ ቦታ የኦም ድህብዎ።
ምስታ ናግጥሚ ትደሓሐዘት ናማንጋሻ ጉማየ ድነሀያ ትወሰና ተለላታት ግጥሚ ድሓዘሎኦ ትርጉም ብናየ ኣረዳድኣ ሓደ ኽልተ ክብለኩም የአዋ ሰዓዉኒ።
ማንጋሻ ጉማየ በለ በለ…..
ውርድ ብኻ ድግነያ ተለላታት ግጥሚ…
ሸዊት ብለ ወለዳ በሽዐየ፣
ለሙን ብለ ዑንጉለ በልዐየ፣
ሓያም ብለ ፈላሺት ደርጉዐየ፣
ነውሪዶ እነሀዎ ፍቕሪ ድሰሰዐየ?።
እዘን ህቱማት ተለላ ግጥሚ ሓደ ብሓደስኪ ናሽርፈን…
ሸዊት ብለ ወለዳ በሽዐየ…
……. ሸዊት ብለ ወለዳ በሽዐየ ማለት መጀመርያ ዳብ ኣእምሮና ድመፀና ሸዊት መሽላ ዩኡ ብተለይ ካቖላ ከባቢ ድንገነ ሰባት። ነገር ግን ዓተረ ጎታተ ይኹን ሽምብራ፣ ዋላ እኽሊ ኡኹን ቦርመሽላ ኹሎም ናሸዊት ኣገልግሎት ይህቡ የኦም። መጀመርያ ይጉልጭ፣ይወልድ፣ኣበባኡ ይነግፍ(ድመሽላ)፣ይሽሕርም፣ይሽውት ካዉኡ ሓዊ መስቀል ብድሓለፎ ህንዲ ፅንዒ ይብላዕ።
እዛ ፅንዒ ብኻልእ ኣበሃህላ ዓበይቲ ወለዲና ዓመት ድዓመቱለ ይብሉዋ የኦም። የመና ጉምጀያይ ሳስዕይ ሸዊት ብልኻ ጎለጫ ወይ ውጫቕላ ተበሻዕኻ ነውሪ የዉሉይ ውሽጥኻ ብፋቕዕ ፍቕሪ ድበ ስለድወቅዕሎ።ቓፅላ ትግነ ተለላ ግጥሚ ፣
ለሙን ብለ ዑንጉለ በልዐየ….
…… ለሙን ብለ ዑንጉለ በልዐየ ማለት ለሙንይ ዑንጉለይ ዋላ ዳመሳስል ነገር ታሃለየኦም ምስ ዛሃኑ ድድነሆ ግን ምፍላዩ ቓልል ዩኡ። ብፍቕሪ ትገነየ ግን ኣግነኹ ብሉ ኣብደይ ዘሃኑ ለሙን መስሉዎ ዑንጉለ ትበልዕ ኣየ ፍቕሪ ማዓረኻ የቶ ሃመይ ሃመይ ዩኡ ዳብለሎ ያብል። ቓደም ኣምራኹትይ ጠለ በግዕይ ላጓሰና ዓበይቲ ኣሕዋትና ፀባ ያልሕኹና ፀንሖም ካዉኡ ለለ ኣብ ማይ ሕዝናሉ ዶኦፈርና ቓጮ ፀባ ኣጋንዮም ኑኡሽተይ ዑንጉለ ጠብ ታብለዩላ ወያ ፀባ ድነበረት ፈንከር ብላ ወዲያው ርጉኦ ኹይን። ካዉኡማ ርጉኦኻ ሕፍስ ዩኡ ደኣም።
ኣቱም ሸኮለታት ፍቕሪ በሉ ይብላዕ ዩኡ ብልኹም ዑንጉለ ዕገጩማ ስንኹም ትኹምኹም ይኣዋ ስጋበአ ናማነይ ዩኡ! ለለ ድድሕሪዛ ትመፅእ ተለላ
ሓያም ብለ ፈላሽት ደርጉዐየ….
…..ሓያም ብለ ፈላሽት ደርጉዐየ ሰሃለኒ ኣታ ዳበይ ዳበይ ዩኡ? ዓዲ ሓያም ብልኻስ ዳዓዲ ፈላሺ ኣቑሩሮ። ዋይ ፍቕሪ ትዓይለኻዮ! ስጋኻ ድምሕጓስዶ ስንቂ ነብስኻ ትነግፍዋ ኣይስደድ ።
ወለዳ በሽዑ፣ዑንጉለ በልዑ፣ፈላሽት ደርጉዑ ብርርርርር….. ኣብሉ ዳቓልቡ ብትመለሰ
ትበትኑ ድነበረ ስምዒት ሃም መኸምበቲ
“ነውሪ ደማ እነሀዎ ፍቕሪ ድሰሰዐየ”
….በለና ደኣማ። እረ ብፍፁም ነውሪ የዉሉይ ኣይስደድ ደኣም። ፍቕሪ ሓያል ዩኡ ጠበንበን ያበለ ዕልምልም ይሰደካ፣ሐዚ ጥዑይ ፅንሕ ብልኻ ሕሙም። ትደረፈ ደርፊ ኹሉ ድኣኻ ትደረፈለኻ ይመስለካ። ኹለን ግጥሚ ብናባዕልኻ ቕድይ ሽፈትይ ሸፍኻ ትኽደኖይ ጉዑፍን ብልኻ ላቖዘምኻ ትህርሰሉይ።
ኣየወቱ ፍቕሪ ደይጀመሮ፣
ብጥዑይኻ ድገብር ደንቆሮ፣
ደያስምዕ ሰብኻ ድመኸሮ፣
ደይጀመረስ ይጀምሮየ፣
ስውኣይ ሓሙማ ሰባት ኽክጥይቑዎ መፆኦም ካዉኡ ሃመይ ሃመይ ዩኡ ዳብለካሎ ? ውሎሞ ምርዳእ ስለድኻበዶ ሓምኹም ትፈልጡዶ? በሎም በሃል።
ፍቕሪለ ሃምሱ ዩኡ ደያፍቐረ ሰብ ኣይርደኦይ።
ብስሩባ ፍቕሪ ሃም ጉማየ ድግለፀሉ ኻልእ መንገዲ ክህሊዶኾን እንድዒ መልሱ ድኣኻትኹም። ሰላም ቕንያት ይኹነልኻትኹም።
ኣፍቁረተ ሰብ ይሃበና።
ቓጠን ጓልያቱ ።


text:
ዕዉት ህዝባዊ መኸተ ሰሚናር ኣብ ከተማ
ዙርክ-ስዊዘርላንድ ብብጻይ የማነ ገብረኣብ
ብዕለት 07/04/2013 ካብ ኩለን ካንቶናት ስዊዘርላንድ ዝተሳተፈኦ ሰሚናር ማሕበራውያን ሓይልታት:- ህግደፍ፣ ሃማደኤ፣ ማሕበረ-ኮማት፣ ሽማግለታት መኸተ፣ መንእሰያት ህግደፍን ዋርሳይ መንእሰያት ኤርትራውያን ኣብ ስዊዝርላንድ « ኩሉ ድሕሪ ሃገር » ኣብ ትሕቲ ዝብል ቴማ ተኻይዱ።
ኣብ መኽፈቲ ሰሚናር ብስም ዋርሳይ መንእሰያት ኤርትራውያን ኣብ ስዊዘርላንድ፣ መንእሰይ ተኽላይ ኣብ ዘስመዖ መደረ፣ ዋርሳይ መንእሰይ ከምቲ ትማሊ ኣብ ምርግጋጽ ልኡላውነት ሃገር፣ ሃገራዊ ግቡኡ ዝፈጸመ መንእሰይ ዋርሳይ ሎሚውን ከም ትማሊ ኣብ ጎኒ ህዝቡን መንግስቱን ኮይኑ ንኹሉ ተጻብኦታትን ሽርሕታትን ኣብ ምፍሻል መሪሕ ቦትኡ ሒዙ ድሉውነቱ የረጋግጽ ከምዘሎ ኣብሪሁ።
ኣስዕቡ ብጻይ ሽለሺ እድሪስ ሓላፊ ህዝባውን ኮማውን ጉዳያት፣ ህዝብና ኣብ ስዊዘርላንድ ከም ኩሉ ህዝቢ ኤርትራ ኣብ ወጻኢ : ኩሉ ድሕሪ ሃገር ኣብ ዝብል እምነት ተመርኩሱ፣ ንኹሉ ተጻብኦታት ንምፍሻል ዘከየዶን ዘካይዶ ዘሎን ልዑል ሃገራዊ ወኒን ቃልስን ድሕሪ ምዝርዛር፣ ሕጅውን ነቲ ኣንጻር ህዝብና ብጸላእትና ተኸስቱ ዘሎ ስነ ኣእምሮኣዊ ኩናት ኣብ ምምካት፣ ካብ ዝሓለፈ ግዜ ብዝተዓጻጸፈ ውዳቤናን ጥርናፌናን ኣደልድሊና ክንቃስ ናይ ዘለናዮ እዋናዊ መድረኽ ጠለብ ምኻኑ ኣብሪሁ። ቀጺሉ ብጻይ ሽለሺ እድሪስ ልኡላውነት ሃገርናን ሓድነት ህዝብናን ሕድገታት ዘይግበረሎም ሃገራዊ ክብርታትና እዮም ብምባል ኣስሚሩሉ።
ቀጺሉ ህዝብና ብኣዝዩ ሃንቀውታ ዝጽበዮ ዝነበረ ህዝባዊ መኸተ ሰሚናር ብጻይ የማነ ገብረኣብ ስዒቡ። እቲ ብህዝቢ ኣዕለቒሊቑ ዝነበረ ኣዳራሽ : ንብጻይ የማነ ገብረኣብ ብጣቕዒንት እልልታን ተቐቢሉዎ።
ብጻይ የማነ ገብረኣብ ሓላፊ ፖለቲካዊ ጉዳያት ህ.
.ደ.ፍ ነቲ ኣብ ኣዳራሽ ዝነበረ ህዝቢ እንቓዕ ብሰላም ኣራኸበና ብምባል፣ ህዝብና ኣብ ስዊዘርላንድ ኣብ ግዜ ብረታዊ ቃልሲ ይኹን ኣብ ምህናጽ ሃገር ከምእውን ኣብ ምውሓስ ልኡላውነት ሃገር ዘበርከቶን ዘበርክቶ ዘሎን ሃገራዊ ጉቡኣት ኣዝዩ ዘሕብንን ኣብነታውን ምኻኑ ገሊጹ።
ብጻይ የማነ ድሕሪ ባይታ ናይቲ ኣብ 40ታትን 50ታትን ዝነበረ ውዲታትን ተጻብኦታትን ኣንጻር ህዝብን ሃገርን ኤርትራ ካብ መድረኽ ናብ መድረኽ መልክዑን ኣገባባቱን እናቐየረ ክሳብ ሕጂ ይቕጽል ከምዘሎ ኣስፊሑ ገሊጹ። በቲ ካልእ ሸነኽ ድማ ህዝቢ ኤርትራ ካብ መደረኽ ናብ መድረኽ ሓድነቱን ስምረቱን እናኣደልደለን ካብ 40ታት ኣትሒዙ መውዳደርቲ ዘይብሉ ሓደ ስሙር ጥርኑፍ ተኻባቢሩ ዝነብር ህዝቢ ምኻኑን ልኡላውነት ሃገሩን ሓድነቱን ኣስጢሙ ዝቃለስ ኣብነታዊ ህዝቢ ምኻኑን ብምግላጽ ናይ ኩሉ መደረኻት ተጻብኦታትን ውዲታትን ኣስፊሑ ብምግላጽ፣ ሰፊሕን ኣዕጋብን ኣስተምህሩ ሂቡ።
ብጻይ የማነ መደረኡ ብምቕጻል : እዚ ዘለናዮ መድረኽ ምህናጽ ሃገር ብኹሉ ሸነኻቱ ሰፊሕ ውዳበ ህዝብና ከም ቀዳምነት ሰሪዕና ንስራሓሉ ዘሎና ከምኡውን ኤርትራዊ ዜጋ ወናኒ ጸጋታቱ ኮይኑ ኣብ ዘለናዮ
ቁጠባዊ ዓይነታዊ ዝላ፣ ኩሉ ዜጋ ዕድል ዝረኽበሉ ሃዋሁ ምፍጣር ከም ቀዳምነት ተዋሂቡ ይስራሓሉ ከምዘሎ ኣስፊሑ ገሊጹ። ብፍላይ ኣብ ወጻኢ ንርከብ ዜጋታት ኣብ ምውጋን ዝርከባ ትካላት ሃገርን ኣብ ምግዛእ ብርክታትን ዝያዳ ተዋስእቲ ክንከውን ከምዘለና ኣታሓሳሲቡ። ቀጺሉ ኣብ ንነብረሉ ዘሎና ሃገር ስዊዘርላንድ ዘሎ ጸጋታት ተጠቂምና፣ ሞያውን ቁጠባውን ዓቕምና ኣደልዲልና ኣብነታውያን ዜጋታት ክንከውን ከምዘለና ኣረዲኡ።
ኣብ ምዕቃብ ምስግጋር ሃገራዊ መንነትና ናብ ደቅና ካብቶም ቀዳምነት ክንሰርዖም ዝግባኣና መደባትና ክኾኑ ብሰፊሑ ገሊጹ።
ኣብ መደምደምታ ኣብ ስዊዘርላንድ ዝርከብ ህዝብና ከም ኩሉ ኣብ ወጻኢ ዝርከብ ህዝብና፣ ንኹሉ ትሕቲ ሃገራውነት ኣወጊዱ ብዝላዓለ ጥርናፈን ውዳበን ንተጻብኦታት ጸላእትና ኣብ ምፍሻል ዝጻወቶ ዘሎ ልዑል ሃገራዊ ታራ ዝነኣድ ምኻኑ ደጊሙ ኣመስጊኑ።
ሽማግለ መኸተ ክፍሊ ዜናን ሓበሬታን ስዊዘርላንድ
ዓወት ንሓፋሽ !


text:
ኣብ ሰለስተ ሃገራት ምዕራብ ኣፍሪካ ምግፋሕ ቫይረስ ኢቦላ ኣብዝቐፀለሉ መሰረታዊ ሰብኣዊ መሰላት ይድፍኡ ኣለው ክብሉ ጉጅለታት ሰብኣዊ መሰላት የጠንቅቑ ኣለው።ነቲ ቐታሊ ሕማም ንምግጣም ይካየድ ኣብዘሎ ፃዕሪ ሰባት ጥዕናዊ ክንክንን ኣታዊ መነባብርኦምን ንክይረኽቡ የገድዶ ኣሎ።ጊ
ኣብ ሲየራ ሊየን፣ላይበሪያን ጊኒን ንምግላልን ንምድራት ምንቅስቓሳትን ሰባት ዝውሰዱ ዘለው ስጉምትታት ንስቪላዊ ነፃነት ይዳፍኡ ኣለው ዝብል ነቐፌታ ይቐርብ ኣሎ።
ሰባት ብጃምላ ፍፁም ንከይንቀሳቐሱ ይግበር ስለዘሎ ኣብ ህዝባዊ ጥዕናን መነባብሮ ማሕበረሰባትን ፅዕንቶ የሕድር ኣሎ ይብል Human Rights Watch ዝተብሃለ ጉጅለ ተሓላቒ ሰብኣዊ መሰላት።
ኣብ ቦ ሲየራ ሊዮን ኣብ ዝመደብሩ ክልኒክ ንዶብ ኣልቦ ሓኻይም ዝሰርሓ ደቡብ ኣፍሪካዊት ናይ ህፃናት ሓኪም ዶ/ር ጁሊ ስዊታላ እቲ ሕማም ናብ ካልኦት ከይመሓላለፉ ዝፈጠሮ ስግኣት ሕሙማት መሰረታዊ ዝኾኑ ክንክን ጥዕና ከይረኽቡ ይግደዱ ኣለው ይብላ።
ኣብ Human Rights Watch ዳይረክተር ምዕራብ ኣፍሪካ ኮሪን ዱፍካ ኢቦላ ኣብ ልዕሊ እተን ሃገራት ከቢድ ጭንቀት የሕድር ኣሎ ኢለን።
ናይ ሕቡራት መንግስታት ሰብኣዊ መሰላት ሓድሽ ሓላፊ ዘይድ ራኣድ ኣል ሑሴን ብጥንቃቐ ዘይስራሕ ምግላልን እገዳ ጉዕዞን ኣብ ልዕሊ ኣፍሪካዊያን ሕማቕ ኣመለኻኽታ ከሕድር ከምዝኽእል ኣጠንቂቖም ኣለው።
‘’ንሰብኣዊ መሰላት ክብሪ ብምሃብ ጥራሕ እዩ ነቲ ለበዳ ምቁፅፃር ዝክኣል’’ምስበሉ ኣስዒቦም ‘’’ንሕና’ን ‘ንሶም’ን ዝብል ኣተሓሳስባ እውን ክንጥንቀቐሉ ይግባእ’’ኢሎም።ምኽንያቱ ካብ ኣፍሪካ፣ወይ ካብ ምዕራብ ኣፍሪካ ወይ ካብ ውሱን ከባቢ ወይ ጉጅለ ንዝኾኑ ሰባት ግቡእ ዘይኮነ ኣመለኻኽታ ክህልው ዝገብር።ብኢቦላ ዝሓመመ ዝኾነ ይኹን ሰብ ብምድሃልን ብምግላልን ከይኮነስ ብኽብሪ ክትሓዝ ኣለዎ እውን ኢሎም።
ትክላት ረድኤት ምስ ጉዕዞ ኣብ ልዕሊ ዝተኣሰሰሩ እገዳታት ተቓውሞ ኣብ ምስማዕ ይርከቡ።ተጎዓዝቲ ሕማም እናተሰምዖም እውን ካበየነይቲ ሃገር ከምዝመፁ ወይ ዝስምዖም ምልክትታ ንክሓብኡ ይኽእሉ እዮም ብዝብል።
ኣብ ዝተጠቕዑ ከባቢታት ዝውሰድ ስጉምትታት ምድራት ጉዕዞን ምጉዕዓዝን ኣብ ንግድን ቁጠባን ኣሉታዊ ፅዕንቶ ከምዘሕድር ይግለፅ ኣሎ።


text:
ኣብ ቀርኒ ኣፍሪካ ኣብ ዝሓለፉ 60 ዓመታት ተራኢዩ ብዘይፈልጥ ድርቂ ምኽንያት ልዕሊ12 ሚልዮን ሰባት ህፁፅ ረድኤት እንተዘይረኺቦም ንሰብኣዊ ህልቂት ስለዝተሳጥሑ ዩናይትድ ስቴትስ ኣብ ፀረ ግብረ ሽበራ ሕግታታ ዝነበሩ ናይ ረድኤት ኣወሃህባ ኣሰራርሕኣ ኣፍዅሳቶ’ላ።
ማሕበረሰብ ዓለምን ናይቲ ከባቢ መንግስታትን ነዚ ስብኣዊ ቅልውላው ንምሕጋዝ ንዝገብርዎ ምርብራብ ንምምርማር ንኡስ ኮምቴ ጉዳያት ወፃኢ ስኔት ዩናይትድ ስቴትስ ትማሊ ረቡዕ ንቃል ምስክርነት ሰበስልጣን ሰሚዑ።
ዩናይትድ ስቴትስ ንሱማሊያ እትህቦ ረድኤት ኣብ ኢድ ከም ኣል-ሸባብ ዝበሉ ጉጅለታት ዓመፅቲ ንኸይኣቲ ብምስጋእ ኣብ ልዕሊ ትካላት ረድኤት ኣንቢራቶ ዝነበረት ጥቡቕ ኣሰራርሓ ከምዘፍኮሰቶ ሰበስልጣን ዩናይትድ ስቴትስ ኣፍሊጦም።
ምስ ኣልቃይዳ ርክብ ዘለዎ ኣልሸባብ ኣብዝቆፃፀሮም ከባቢታት ሱማሊያ ረድኤት ዝከፋፈል ጥብቕ ብዝበሉ ናይ ሕጊ መለኪዒታት ነይሩ።
ኣብ ሱማሊያ 3.7 ሚሊዮን ዜጋታት ንሕሱም ጥምየት ምስተቓልዑ ዩናይትድ ስቴትስ እዙ ሕጊ እዚ ክልሕልሕ ገይራቶ ኣላ።
ኣብ ምንስቴር ጉዳያት ወፃኢ ዩናይትድ ስቴትስ ጉዳያት ኣፍሪካ ብዝምልከት ካልኣይ ሰብ ዝበሃሉ ያማማቶ እዮም።
ንሶም ‘’60 ሚእታዊ እታ ሃገር ኣብ ትሕቲ ቁፅፅር ኣል-ሸባብ ይርከብ።ኣብዞም ከባቢታት ምግቢ ንምብፃሕ ኣዝዩ ኣፀጋሚ ምዃኑ እዩ።እቶም ትካላት ረድኤት ብጥንቃቐ ኣትዮም ህይወት ሰብ ክሳብ ዘትረፉ ዝሕተትዎ ናይ መርገፂ ኽፍሊት ኮነ ኺራይ ኸፊሎም እንተሰሪሖም ሽግር የብሉን።’’ይብሉ።
ቀንዲ ዝበሃሉ ትካላት ረድኤት መሰረታዊ ዝኾኑ ቀረባት ረድኤት ንከቕርቡ ንኣልሸባብ ሕቶ እንተቕረቡ እውን እቲ ጉጅለ ምኽልካሉ ዝፍለጥ እዩ።
ኣልሸባብ ዝፈቕደሎም ትካላት ረድኤት ንኸከፋፍሉ ንቶም ዓመፅቲ ጉቦ ወይ ናይ መርገፂ ኽፍሊት ንክኸፍሉ ይሕተቱ።
ነዚ ዝምልከት ሕጊ ክልሕልሕ ምግባሩ ኣብ ሰኔት ዝለዓለ ተሰማዕነት ንዘለዎም ጆኒ ኣይዛክሰን ዘተሓሳሰበ ጉዳይ እዩ።
ብዙሕ ምህርቲ ብምሕፋስ ዝፍለጡ ከባቢታት ታሕታይ ሸበሌን ባኮልን ዓፀቦ እንተጋጠሞም እውን ረድኤት ንምቕራብ ኣፀጋሚ ከምዝኾኖም ሰራሕተኛታት ረድኤት ይዛረቡ።
መንግስቲ ኣሜሪካ መንግስታትን ህዝብታትን ምብራቕ ኣፍሪካ ብድርቂ ብዝተጠቕዑ ቁፅሪ ኣጋር ኮይኑ ምስራሕ ካብ ዝጅምር ነዊሕ ግዜ ኮይኑዎ’ሎ።ኣሜሪካ ኣብዚ ናይ በጀት ዓመት ጥራሕ ንሰብኣዊ ሓገዝ ዝውዕል 459 ሚሊዮን ዶላር ለጊሳ’ላ ይብሉ ኣብ ምንስቴር ጉዳያት ወፃኢ ምኽትል ምንስቴር ስነ-ህዝብን ስደተኛታትን ሩበን ብርጌዲ።
እቶም ሰበስልጣን ከምዘረድእዎ ዩናይትድ ስቴትስ ነዚ ድርቂ ቀዲማ ተዳሊያትሉ እያ።ሰራሕተኛታት ረድኤት ግን ዋላ’ዃ ዩናይትድ ስቴትስ ኣብ ቀርኒ ኣፍሪካ ዝለዓለት ኣቕራቢት ረድኤት ምግቢ እንተኾነት’ውን ኣብ እዋን ቡሽ ይረኽብዎ ካብዝነበሩ ሓገዝ ዝነኣሰ ከምዝረኽቡ ተዛሪቦም ኣለው።
ኣሜሪካ ኣብቲ ናይ በጀት ምንካይ ኣብ ናይ ወፃኢ ረድኤት ውን ትንኪ እንተኾይና ስርሖም ከምዝጎድኦ መርሲ ኮር ኣብ ዝተብሃለ ትካል ረድኤት ዝሰርሑ ጀረሚ ከናይንዳይክ ይገልፁ።
ከናይንዳይክ ብምውሳኽ ዓለምለኸ ጠመተ ኣብ ሱማሊያ እንተኾነ’ውን ኣብ ኢትዮጵያን ኬንያን ዝለዓለ ቁፅሪ ዘለዎም ዜጋታት ህፁፅ ረድኤት ምግቢ ከምዘድልዮምን እቲ ኹነታት እናብኣሰ ይኸይድ ከምዘሎን ይሕብሩ።
ነቲ ሓደጋ ንኸፅንዑ ዝተዋፈሩ ጉጅለታት ኣብ ኬንያን ኢትዮጵያን ዘሎ ኩነት እናመርመዎ ይርከቡ።ኣዝዮም ሰፋሕቲ ከባቢታት ኢትዮጵያን ኬንያን ኣዝዮም ከምዝተጎድኡ ሓበሬታ እናኣከቡ እዮም።ንዓይኒ ብዘስካሕክሕ ዝሞቱን ንኽሞቱ ፀዓርዓር ዝብሉን እንስሳት ተመልኪቶም ኣለው።ናብርኦም ምስ ከብቲ ዝኾኑን ብምርባሕ እንስሳት ዝመሓደሩን ሰባት ኣብ ማዕልቲ ሓደ ግዜ ምብላዕ ስኢኖም ኣለው።እቲ ኹነታት ክሳብ መስከረም ተጋዲዱ ከምዝቕፅል’ውን እቶም ሰራሕተኛታት ረድኤት ይዛረቡ።


text:
Israel Likely to Send 16,000 African Refugees to Western Countries%PM, %03 %647 %2018 %16:%Apr Written by EPDP Information Office
Israel has announced having reversed its plan of expelling African asylum seers to African countries and is now to send over 16,000 of them to Western countries. This latest plan is agreed with the UN agency for refugees.
Israeli Prime Minister Benjamin Netanyahu told the press over the weekend that Canada, Germany and Italy are among the countries that may welcome the asylum seekers. However, he added that the plan is not formally accepted by all the supposed destination countries.
Many of the rest of the 'migrants' who are said to have reached Israel 'illegally' will be allowed to stay in that country at least for the coming five years.
UNHCR office confirmed the existence of such agreement without disclosing the names of the welcoming countries. However, German and Italian spokespersons said their respective countries were not aware of the agreement. On the other hand, a Canadian Immigration Ministry spokesperson confirmed his country's agreement with Israel about not expelling those asylum seekers until their sponsorship applications to enter Canada are processed. Some 1,840 sponsorship to Canada were reportedly registered till end of 2017.
It is to be recalled that an EPDP leadership delegation arrived in Israel on 31 March 2018, and many Eritrean asylum seekers in Israel are reportedly referring to the delegation as "a mission coming with good tidings" - “ርሑሳትኣእጋር!!”
መግለጺ ሓዘን%PM, %03 %584 %2018 %15:%Apr Written by መንግስተኣብ ኣስመሮም
ኣብ’ዚ ሰሙን’ዚ ሓርበኛን ገዲም ተጋዳላይ ተጋድሎ ሓርነት ኤርትራ ዝነበረ ኣቦና ድንጉስ ኣረይ ኣብ መበል 103 ዓመት ዕድሚኡ፤ ከምኡ’ውን ሓርበኛ ተቓላሲት ጸረ’ቲ ኣብ ደቡብ ኣፍሪቃ ዝነበረ ዓሌታዊ ስርዓት ብትብዓት እተቓለሰት በዓልቲ ቤቱ ንነፍስሄር ፕረሲደንት ኒልሰን ማንደላ ዝነበረት 81 ዓመት ዝዕድሚኣ ዊኒ ማንደላ ካብ’ዛ ዓለም ተፈልዮምና ኣለዉ። ብኣካል እኳ ካባና እንተተፈልዩ፡ ምያኦም ግን ንዘልኣለም እናተዘከረ ክነብር ኢዩ።
በዚ ኣጋጣሚ’ዚ፡ ሰልፊ ዲሞክራሲ ህዝቢ ኤርትራ (ሰዲህኤ) ንስውኣት መንግስተ-ሰማይ የዋርሶም፡ ንቤተሰቦም፡ መቃልስቶምን ህዝቦምን ድማ ጽንዓት ይሃቦም እናበለ፡ ናይ ሓዘኖም ተኻፋላይ ምዃኑ ክገልጽ ይፈቱ።
መንግስተኣብ ኣስመሮም
ኣቦ መንበር ሰልፊ ዲሞክራሲ ህዝቢ ኤርትራ
3 ሚያዝያ 2018
ጋዜጣዊ መግለጺ ሰዲህኤ ብዛዕባ ውሳኔ መንግስቲ እስራኤልን ሕቡራት ሃገራትን%PM, %03 %506 %2018 %13:%Apr Written by መንግስተኣብ ኣስመሮም
እስራኤል፡ ነቲ ንኣፍሪቃውያን ስደተኛታት ናብ ኣፍሪቃ ንምብራሮም ሒዛቶ ዝነበረት ውጥን ሰሪዛ፡ ምስ ናይ ሕቡራት ሃገራት ናይ ስደተኛ ትካላት ብዝገበረቶ ስምምዕ መሰረት ካብ 16,000 ስደተኛታት ንላዕሊ ናብ ሃገራት ምዕራብ ክትሰዶም፤ ነቶም ብግብጺ ብእግሮም ናብ እስራኤል ዝኣተዉ ሓተቲ ዑቝባ ድማ ብውሑዱ ን5 ዓመታት ኣብ እስራኤል ክነብሩ ምፍቃዳ ሰልፊ ዲሞክራሲ ህዝቢ ኤርትራ፡ ከም ዓቢ መስተርሆት ብምቝጻር፡ ንኽልቲኦም ሸነኻትን ነተን ነዞም ስደተኛታት ንምቕባል ድልውነተን ዝገለጻ መንግስታት ኣውሮጳን ህዝበንን ብሓባር ምስጋናኡን መጐሱን ክገልጽ ይፈቱ።
እዚ ውሳኔ’ዚ፡ ነቲ ንመጻኢ ዕድል እቶም ስደተኛታት ኣጸልሚቱ ዝጸንሐ ድነ ዝቐንጠጠ፡ ነቲ ተስፋ ምቝራጽ ብሓድሽ ናይ ብሩህ መጻኢ ተስፋ ዝተክአ፡ ንንግዲ ደቂ ሰባት ዘካይዱ ጐሓላሉ ውልቀሰባት፡ ውድባትን መንግስታትን ዝዓጸወን ምስ’ቲ ሰዲህኤ ንስደተኛታት ኣመልኪቱ ከካይዶ ዝጸንሐ ዘይሕለል ጻዕርታት ዝሳነን ስለዝዀነ ደረት ዘይብሉ ደገፍናን ሓጐስናን ክንገልጽ ንፈቱ። ነቲ ን5 ዓመታት ኣብ እስራኤል ክነብሩ ተፈቒዱሎም ዝብል ውሳኔ ድማ፡ መንግስቲ እስራኤል ዳግመ ርእይቶ ክገብረሉ ንጽውዕ። ምኽንያቱ፡ ምምላስ ናይ ስደተኛታት ምስ ኣብ’ቲ ግዜ’ቲ ዝህሉ ወድዓዊ ኵነታት ናይ’ታ ዝተሰደዱላ ሃገር ዝዛመድ ጕዳይ ስለዝዀነ ኢዩ።
ኣብ’ዚ እዋን’ዚ፡ ኣብ እስራኤል ዑደት ዝገብር ዘሎ ሓውቲ ፈቨን ግዴዎንን ሓዉ ትኩእ ተስፋይን ዝርከብዎ ልኡኽ ሰልፍና፡ በቶም ኤርትራውያን ስደተኛታት “ርሑሳት እግሪ” ዝብል ቅጽል ስም እናተዋህቦ፡ ተቛደሳይ ሓጐሶምን ዕድመታቶምን ኰይኑ ኣሎ። ነዚ ሓጐስ’ዚ ብክብ ዝበለ ባህላዊ ምሸት ንምጽንባሉ እውን ጻዕርታት ይየደሉ ኣሎ።
ሰዲህኤ፡ ብዛዕባ ስደተኛታት ኣመልኪቱ፡ ናብ ትካላት ሕቡራት ሃገራት፡ ሓድነት ኣፍሪቃ፡ ሕብረት ኣውሮጳ፡ መራሕቲ መንግስታትን ፓርትታትን ዝተፈላለዩ ተጣበቕቲ ሰብኣዊ መሰላትን ዝለኣኾ መዘክራትን ዝገበሮ ብጽሖታትን ማእለያ ዘይብሉ ኢዩ። ንመርኣያ ዝኣክል፡ ነዞም ኣብ ታሕቲ ዘለዉ ብቤት ጽሕፈት ኣቦ መንበርን ቤት ጽሕፈት ወጻኢ ጕዳያትን ሰዲህኤ ዝተጻሕፉ መዘክራት ዘርእዩ መላግቦ ንኣንበብቲ ከቕርብ እፈቱ።
ዓወት ንዲሞክራስያዊ ቃልሲ ህዝቢ ኤርትራ
መንግስተኣብ ኣስመሮም
ኣቦ መንበር ሰዲህኤ
3 ሚያዝያ 2018
To read the text copy the link and paste it in a new browser
file:///C:/Users/admin/Desktop/1%20Eritrean%20Memo%20to%20EU%20High%20Rep%20%20%20Mogherini.pdf
file:///C:/Users/admin/AppData/Local/Microsoft/Windows/INetCache/Content.Outlook/U5ZZTVXL/2%20EPDP%20Urges%20AU%20to%20Discuss%20Consequences%20of%20Eritrea's%20Self-Imposed%20Isolation.pdf
file:///C:/Users/admin/AppData/Local/Microsoft/Windows/INetCache/Content.Outlook/U5ZZTVXL/3%20EPDP%20Appeals%20to%20Rwanda%20about%20Refugees.pdf
file:///C:/Users/admin/AppData/Local/Microsoft/Windows/INetCache/Content.Outlook/U5ZZTVXL/4%20EPDP%20Message%20to%205th%20AU-EU%20Summit%20in%20Abidjan.pdf
እስራኤል 16,000 ኣፍሪቃውያን ስደተኛታት ናብ ሃገራት ምዕራብ ክትሰዶም ምዃና ኣፍሊጣ%AM, %03 %429 %2018 %11:%Apr Written by ቤት ጽሕፈት ዜና ሰዲህኤ
እስራኤል፡ ነቲ ንኣፍሪቃውያን ስደተኛታት ናብ ኣፍሪቃ ንምብራሮም ሒዛቶ ዝነበረት ውጥን ሰሪዛ፡ ምስ ናይ ሕቡራት ሃገራት ናይ ስደተኛ ትካላት ብዝገበረቶ ስምምዕ መሰረት ካብ 16,000 ስደተኛታት ንላዕሊ ናብ ሃገራት ምዕራብ ክትሰዶም ምዃና ኣፍሊጣ።
ቀዳማይ ሚኒስተር በንጃሚን ናታንያሁ፡ ካናዳ፡ ጣልያን ጀርመንን ገለ ካብ’ተን ነዞም ስደተኛታት ዝቕበላ ሃገራት ምዃነን ኣብ ዝሃቦ ጋዜጣዊ መግልጺ ጠቒሱ። ግን ከኣ፡ ብዛዕባ’ዚ መደብ’ዚ ኵለን እተን ሃገራት ተሓቢረን ማለት ከምዘይኰነ እውን ኣብሪሁ።
ካልኦት ስደተኛታት፡ መብዛሕታኦም ከኣ፡ ብዘይሕጋዊ ኣገባብ ብእግሪ ብዶብ ግብጺ ኣቢሎም ናብ እስራኤል ዝኣተዉን ሓተትቲ ዑቝባ እንተውሓደ ንዝመጽእ ዘሎ 5 ዓመታት ኣብ እስራኤል ክነብሩ ክፍቀደሎም ኢዩ።
ላዕለዋይ ኮሚሽን ስደተኛታት ሕቡራት ሃገራት ኣብ ዘውጽኦ መግለጺ፡ ምስ እስራኤል ስምምዕ ከምዝተፈራረሙ ከረጋግጽ እንከሎ፡ እተን ስደተኛታት ዝቕበላ ምዕራባውያን ሃገራት መን ምዃነን ግን ኣይጠቐሰን።
ቃልውሃቢ ሚኒስትሪ ውሽጣዊ ጕዳያት ጀርመን ይኹን ካብ ሚኒስትሪ ወጻኢ ጕዳያት ጣልያን ዝተረኽበ ሓበሬታ፡ ብዛዕባ’ዚ ኣብ መንጐ እስራኤልን ላዕለዋይ ኮሚሽን ዝተበጽሐ ስምምዓት መንግስታቶም ከም ዘይፈልጥኦ ሓቢሮም።
ካናዳ ግን፡ ነቶም ናብ ካናዳ ንምእታው ናይ ግሊ ውክልና (sponsorship) ጠለባት ንዘቕረቡ ስደተኛታት፡ ክሳብ ጕዳዮም ዝጻረ ከይተባረሩ ምስ እስራኤል ኣብ ስምምዕ በጺሓ ከምዘላ ከምዘላ ሁሩሽ ጃስዋል፡ እተባህለ ቃል ውሃቢ ሚኒስትሪ ኢሚግረሽን (ፍልሰት) ሓቢሩ። ኣብ መወዳእታ ናይ ዝሓለፈ ዓመት ክሳብ 1,840 ዝኸውን ጠለባት ኣብ ናይ ምጽራይ መስርሕ ኣትዩ ነይሩ ኢዩ ኢሉ።
ኤርትራውያን ስደተኛታት ኣብ እስራኤል፡ ነቲ ዑደት ዝገብር ዘሎ ልኡኽ ሰዲህኤ “ርሑሳት ኣእጋር” ብምባል ሓጐሶም ይገልጹ ምህላዎም ምንጪታት ሰዲህኤ ሓቢሮም።
EPDP Delegation Arrives in Tel Aviv to Meet Compatriots Stranded in Israel%AM, %02 %440 %2018 %11:%Apr Written by EPDP Information Office
Two EPDP Central Council members, Ms Feven Gideon and Mr. Tuku Tesfai, arrived in Tel Aviv, Israel, on 31 March 2018 on a timely mission to meet and discuss the problems of 27,000 Eritrean asylum seekers stranded in Israel.
The EPDP leadership members were warmly received at Tel Aviv airport by compatriots welcoming them with bouquets of flowers.
The two-fold mission of the delegation is, besides expressing solidarity with the Eritrean asylum seekers faced with inhumane expulsion from Israel, to also address meetings with Eritreans on the current situation of Eritrea and its opposition camp struggling for democratic change.
During its stay in the country, the EPDP delegation will make efforts to discuss pertinent issues with civil society organizations and others concerned with problems of refugees. (www.harnnet.org will continue updates on the mission's upcoming performances).
ልኡኽ ሰዲህኤ ኣብ እስራኤል ብጽሖት ክገብር ኣብ ተላቪቭ ኣትዩ%PM, %01 %513 %2018 %13:%Apr Written by ቤት ጽሕፈት ዜና ሰዲህኤ
ኣባላት ማእከላይ ባይቶ ዝዀኑ ሓው ትኩእ ተስፋይን ሓውቲ ፈቨን ግዴዎንን ዝርከብዎ ልኡኽ ሰልፊ ዲሞክራሲ ህዝቢ ኤርትራ (ሰዲህኤ) ብ31 መጋቢት 2018 ኣብ እስራኤል ኣትዩ።
ልኡኽ ሰዲህኤ፡ ኣብ መዓርፎ ነፈርቲ ተልኣቪቭ፡ ዕታሮ ዕንባባ ብዝሓዙ ነበርቲ ኣብ’ታ ሃገር ድሙቕ ኣቐባብላ ተገይርሉ።
ልኡኽ ሰዲህኤ፡ ብሓደ ሸነኽ፡ ምስ’ቶም ኣብ እስራኤል ዝርከቡ ንማእሰርትን ምብራርን ተቓሊዖም ዝርከቡ ስደተኛታት ምድግጋፉ ንምርኣይ ክኸውን እንከሎ፣ ብኻልእ ሸነኽ ድማ፡ ብዛዕባ ህልዊ ኵነታት ኤርትራ፡ ሰዲህኤን ደምበ ተቓውሞን መብርሂታት ክህቡ ኢዮም።
ልኡኽ ሰልፊ ኣብ እስራኤል ኣብ ዝጸንሓሉ ግዜ ምስ እስራኤላውያን ተጣበቕቲ ሰብኣዊ መሰላትን ጕዳይ ስደተኛታት ዝምልከቶም ካልኦት ትካላትን ክራኸብ ክጽዕር ኢዩ።
ዝርዝር ሓበሬታ ንጥፈታት ልኡኽ ሰልፊ ዲሞክራሲ ህዝቢ ኤርትራ ኣብ እስራኤል ከነስዕበልኩም ኢና።
ርሑስ በዓል ትንሳኤ ይግበረልኩም%PM, %31 %573 %2018 %14:%Mar Written by ሰልፊ ዲሞክራሲ ህዝቢ ኤርትራ
ርሑስ በዓል ፋሲካን ሰላም፡ ብልጽግናን ፍትሕን ዝሰፍነሉን ዓመት ይግበረልኩም
ሰልፊ ዲሞክራሲ ህዝቢ ኤርትራ
ናይ ሓዘን መግለጺ%PM, %30 %799 %2018 %20:%Mar Written by መንግስተኣብ ኣስመሮም
መምህር ኢብራሂም መሓመድ፡ ኣባል መሪሕነት ሰልፊ ደሞክራሲ ኤርትራ (ሰደኤ) ብሕማም ምኽንያት ብ26 መጋቢት 2018 ከምዝዓረፈ ሰሚዕና። መስዋእቲ መምህር ኢብራሂም መሓመድ፡ ንቤተሰቡን ንህዝቢ ኤርትራን ዓቢ ክሳራ ምዃኑ ዝእመነሉ ኢዩ። ምኽንያቱ ድማ፡ መምህር ኢብራሂም ቅኑዕን ዘይፈላልን ንህዝብን ሃገርን ዘቐድምን ዕጉስን ተቓላሳይ ብምንባሩ ኢዩ።
በዚ ኣጋጣሚ’ዚ ሰልፊ ዲሞክራሲ ህዝቢ ኤርትራ (ሰዲህኤ) ንመዋቲ መንግስተ-ሰማይ የዋርሶ፡ ንቤተሰቡን መቃልስቱን ድማ እግዚኣብሄር ጽንዓት ይሃቦምን ራሕሱ የውርደሎምን እናበልና ናይ ሓዘኖም ተኻፈልቲ ምዃና ንገልጽ።
መንግስተኣብ ኣስመሮም
ኣቦ መንበር ሰዲህኤ
EPDP NA Zone & Frankfurt Branch Hold Highly Important Meetings%AM, %30 %380 %2018 %10:%Mar Written by EPDP Information Office
On 24 and 25 March, the EPDP North America Zone and the EPDP Frankfurt Branch held, respectively, very important periodical meetings, thus becoming exemplary EPDP organs in the rejuvenation and reinforcement programme to speed up the much delayed success of the struggle for democratic change in Eritrea.
The main agenda item of the EPDP North America Zone meeting was receiving performance reports from all branches in the United States and Canada. The meeting was highly satisfied with the success so far achieved in registering an increasing number of women as well as young boys and girls and the return to party ranks of former freedom fighters who were not so active in recent years. Meeting participants also commended the active participation in the recent fund-raising drive, and the ongoing efforts of the information and cultural units of the NA Zone.
On its part, the EPDP Branch for Frankfurt and Environs held its regular monthly meeting on 25 March with an educational topic as its main agenda item. Prepared and presented by Tadesse Asmelash, the branch chairman, the three-hour long educational discussion focused on provisions related to three stages in the struggle as enshrined in the EPDP Political Programme adopted at the Second Congress in the summer of 2015. The three stages covered in the discussion paper were:
- The current struggle for first removing the dictatorial regime in Eritrea;
- The common task of all national forces in the transitional period (after the fall of the regime). Priority tasks enumerated in the EPDP Political Programme include guaranteeing peace and security, and the building of institutions that would guarantee the future democratic state, and
- Thirdly, the political, economic and social pillars of a constitutional government in post-dictatorship Eritrea.
ጨንፈር ሰዲህኤ ፍራንክፎርትን ከባቢኣን ስሩዕ ኣኼባኡ ኣካይዱ%PM, %27 %516 %2018 %13:%Mar Written by ሽማግለ ጨንፈር
ጨንፈር ሰዲህኤ ፍራንክፎርትን ከባቢኣን ብዕለት 25.03.2018 ስሩዕ ኣኼባ ኣኻይዱ። እዚ ንልዕሊ ሰለስተ ሰዓታት ዝተመደበ ኣኼባ‘ዚ ብናይ ኣቦ መንበር ጨንፈር ሰናይ ምንዮትን ምስጋና ንተሳተፍትን እዩ እተጀመረ። ድሕር‘ዚ ኣገዳስነት ኣብ ኣኼባታት ምስታፍን ሰዓተ ኣኼባ ምኽባርን ዝምልከት ሓጺር መብሂታት ብምቕራብ ኣብቲ ነቲ ዕለት‘ቲ ተታሒዙ ዝነበረ መዘራረቢ ነጥቢ ብምትኳር ኣብ ናይ 2015 ጉባኤ ሰልፊ ዝጸደቐን ዝተሓንጸጸን ፕሮግራምን ካብ ፖለቲካዊ ውሳኔታትን ሰልፊ ዘመልከተ ሰፊሕ ኣስተምህሮ ቀሪቡ።
ዕላማ ናይቲ ኣስተምህሮ መቐጸልታ ናይቲ ኣብ ዝሓለፈ ወርሒ „ሌላ ምስ ሰዲህኤን መሪሕነቱን“ ዝብል ንኣኼበኛታት ተዓዲሉ ዝነበረ ጽሑፍ ዝተኣሳሰር ኮይኑ፡ ገለ መንእሰያት እውን ንመደብ-ዕዮ ሰዲህኤ ዝምልከት ዝያዳ ኣፍልጦን ሌላን ንኽህልዎም ካብዝነበሮም ድልየት ተበጊሶም፡ ምዱብ ዝኮነ ኣስተምህሮን መብርሂታትን ንኽዋሃቦም ይውከሱ ብምንባሮምን እዩ።
በዚ መሰረት፡ ሰዲህኤ ሒዝዎ ዘሎ ዕማማት ናይ ቃልሲ ኣብ ሰለስተ ከፊሉ ከም ዝርእዮን፣ ሰለስቲኡ መድረኻት ዘለዎ ሕድሕድ ምትእስሳርን ፍልልይን ብንጹር ንተሳተፍቲ ኣኼባ ቀሪቡ። እቲ ቀዳማይ እዋናዊ ዕማም ንውድቀት ምልካዊ ስርዓት ዝካየድ መስርሕ ናይ ቃልሲ ክኸውን እንከሎ፡ እቲ ካልኣይ ድማ፡ ድሕሪ ውድቀት እቲ ስርዓት ከምኡ ዝኣመሰሉ ኣካላት ዳግማይ ንከይፍጠሩ ኣብ መሰጋገሪ መድረኽ ክከናወኑ ዘለዎም ጸጥታን ሰላምን ምርግጋእን፡ ውሕስነት ናብ ቅዋማዊ መንግስቲ ከብጽሑ ዝኽእሉ ስራሓትን እዮም። እቲ ሳልሳይ መድረኽ ድማ ኣብ ግዜ ቅዋማዊ መንግስቲ ክዕመሙ ዘለዎም ፖለቲካውን ቁጠባውን ማሕበራውን ጉዳያት እዮም። እዚ ዕማማት እዚ ኣብ ኣኼባ ድሕሪ ምግላጹን ኣብኡ'ውን ምርድዳእ ድሕሪ ምክያዱን፡ እቲ ዝሰፍሐ ዝርርብ ዝተኻየደሉ ጉዳይ፡ ኣብ‘ቲ ቀዳማይ ዕማም ንውድቀት እቲ ስርዓት ዝካየድ ዘሎ ቃልሲ ዝብል'ዩ ነይሩ። ኣብዚ ጉዳይ'ዚ ሰዲህኤ ኣብ ዘውጽኦ ምስ ኩሎም ደለይቲ ፍትሒ፡ ማለት ፖለቲካዊ ውድባትን ሰልፍታትን፡ ህዝባውያን ማሕበራትን ምጥርናፋትን ሓቢርካ ምስራሕ ዝብል እማመ ምርኩስ ብምግባር እዩ ኣኼበኛ ሰፊሕ ዝርርብ ኣካይዱ። ምኽንያቱ ውድቀት ዲክታቶርያዊ ስርዓት፡ ብሓደ ፖለቲካዊ ውድብ ወይ ሓይሊ ዝውዳእ ኣይኮነን። ናይ ኩሉ ደላይ ሰላምን ርግኣትን ፍትሕን ወዲ ሃገር ዋኒን ስለዝኮነ፡ ኤርትራዊ በየናይ መልክዕ ይወደብ ወይ ይጠርነፍ ብዘየገድስ ሓቢሩ ኣንጻር ምልኪ ክላዓል እዩ ዝግባእ። ኤርትራ ናይ ኩልና ኤርትራውያን ብጽሒት እያ። እትቐርቦን ኣትርሕቆን ዝኮነ ይኹን ዜጋ የለን። ስለዝኮነ እምነትና ብዘየገድስ፣ ኣብ ድሕነታን ድሕነት ህዝባን ኩልና ብሓባር ግዴና ከነበርክት ከምዝግባኣና ኣኼባ ርእዩ።
ስለዚ ድማ‘ዩ፡ ሰዲህኤ እዚ ኣብ ዓመት-ዓመት ምስ ኣባላት ካልኦት ውድባትን፡ ሰልፍታትን፡ ኣባላት ህዝባዊ ማሕበራትን፡ ውልቀ-ሰባት ደለይቲ ፍትሕን ዝገብሮ ኣህጉራውን ሰውራውን በዓላትን፡ ሰላማዊ ሰልፍታትን፡ ኣኼባታትን ሓቢርካ ምብዓል'ውን ከም ኣብነት ዝጥቀስ'ዩ።
ኣብቲ ኣኼባ ብገለ መንእሰያት ዝተላዕለ ሕቶን ኣኼበኛ'ውን ብሰፊሑ ዝተዘራረብሉን ድማ፡ ብድሕሪ ውድቀት ምልካዊ ስርዓት ካልእ ምልካዊ ስርዓት ከይመጽእ ካብ ሕጂ እንታይ ቅድመ-ምድላው ክግበረሉ ኣለዎ ዝብል ኣገዳሲ ሕቶ‘ዩ ነይሩ።
እዚ ሕቶ‘ዚውን ኣብ ፖለቲካዊ መደብ-ዕዮን ሰልፋዊ እማመን ዝተመርኮሰ እዃ ይኹን እምበር፡ እቲ መልሲ፣ ብቐዳምነት ሓንቲ ሰልፊ ወይ'ውን ውድብ ንበይና ስርዓት ክትቅይር ከም ዘይትኽእል፥ ለውጢ ብሓባራዊ ቃልሲ ናይ ኩሎም ደለይቲ ለውጢ ወይ'ውን ብህዝባዊ ናዕቢ ከም ዝመጽእ ክንኣምን ከምዝግባእን፡ እቲ እንደልዮ ቅዋማዊ መንግስቲ ክረጋገጽ ዝኽእል ድማ ኩልና ተቓወምቲ ሓይልታት ካብ ሎሚ ጀሚርና ኣብ ውሽጣዊ ኣሰራርሓና ንቅዋማውን ወይ ሕጋውን ዲሞክራስያውን ኣሰራርሓ ብግብሪ ምስ እንሰርሓሉን ኣነታኣታትዎን ጥራሕ ምዃኑ ክንርዳእ ከምዘድሊ፡ ውሕስነት ዲሞክራስያ ድማ ኣብ ምቋም ኣሳታፊ ዝኮነ ሓባራዊ መሰጋገሪ መድረኽ ክልለ ከምዝኽእን፡ ነጻ ህዝባዊ ማሕበራትን ምጥርናፋትን ሓይለን ጽፉፍ ኣሰራርሓን ኣወዳድባን ጌረን ተዳልየን ምስ ዝጸንሓን ጥራሕ እዩ፡ እቲ ዳሕራይ ከነቑሞ እንደሊ ልዕልና ሕግን፡ ዲሞክራስን፡ ወሳንነት ናይ ህዝቢ ዘውሓሰ ኣሳታፊ መንግስቲ ክኸውን ከም ዝኽእል ኣብነታት ዘሰነዮ መብርሂ ቀሪቡ።
ኣብ መጠረስታ ሓው ክብሮም ዓንዶም እውን፡ ነቲ ብዕለት 13.03.2018 ብኣባላት ህግደፍ ኣብ ደን ሃግ ሆላናድ ዝተኻየደ ሰላማዊ ሰልፍን መስደም ዝኮነ „2% መናበዪ ደቂ ስዉኣትና እዩ፡ ብድልየትና ኢና ንኸፍልን“ ዝብል ናይ ሓሶት ጭርሖታቶምን፡ ራዕድን ፍርህን ዝመልኦ መደናገሪ ተግባራቶምን ሽቑ`ርርትኦምን ዝምልከት መብርሂ ኣቕሪቡ።
ኣኼበኛ፡ ነቲ ሰልፊ ዲሞክራሲ ህዝቢ ኤርትራ ዝካየድ ዘሎ እማመ ናይ ሓቢርካ ምስራሕን ተሳትፍኡ ኣብ ህዝባዊ ምጥርናፋትን ንኽቕጽል፡ ኩላትና ደለይቲ ፍትሒ ንምጥርናፍን ንምትሕብባርን ኣበርቲዕና ክንሰርሓሉ ከም ዝግባእን ብዝብል ለበዋታት ኣኼባ ኣብ ሰዓቱ ብዝክረ ሰማእታት ተደምዲሙ።


text:
ብተኸተልቲ ሃይማኖት ክርስትና ዓቢ ቦታ ካብ ዝወሃቦ በዓላት ሓደ ዚኾነ በዓል ጥምቀት ሎሚ 19 ጥሪ ኣብ ኤርትራ ብድምቀት ተኸቢሩ።
ኣብቲ ኣብ ኣስመራ ማይ ጥምቀት ዝተኻየደ ጽንብል ካብ ውሽጥን ወጻኢን ዝመጽኡ ብኣሽሓት ዝቑጸሩ ስባት ዝተሳተፍ ክኾኑ ኸለው: እቲ ስነ ስርዓት ብብጹእ ኣቡነ ሉቃስ ሊቃውንትን ቅዳሰን መንፈሳዊ ጸሎትን ድሕሪ ምዕራጉ ፡ብመሪጌታ ስምኦን ንኣመጻጽኣን ኣበዓዕላን ጥምቀት ዝምልኵት ስብከትን ኣስተምህሮን ተዋሂቡን ዝተፈላለዩ መንፈሳዊ መዛሙርን ቀሪቡ።
ብድሕሪ’ዚ ብመሪሕነት ብጹእ ኣቡን ሉቃስ፡ጳጳሳትን ሊቃውንትን ባሕረ-ጥምቀት ተባሪኹ ንህዝቢ ተነጺጉን።ኣብ መወዳእታ ቡራኬ ድሕሪ ምሃብ ታቦታት ብምእመናን ተሰኒዮም ነናብ ደብሮም ተመሊሶም።
ተቐማጦ ኣስመራ “በዓል መስቀል ባህላውን መንፈሳውን ትሕዝትኡ ዓቂቡ ይበዓል ኣሎ” ክብሉ’ ውን ገሊጾም።
ኣስመራ ኣብ ዓለማዊ መዝገብ ውርሻ ድሕሪ ምእታዋ ፡ ንከተማ ኣስመራን ካልኦት ታሪኻውያን ቦታታትን ንምርኣይ ካብ ዝተፈላለዩ ሃገራት ዝመጽኡ ወጻእተኛታት በጻሕቲ ብወገኖም ከምዚ ዓይነትን በዓል ንመጀመርያ ግዚኦም ክሪኡ ብምብቕዖም ከምዝተሓጎሱ ገሊጾም።
ምሉእ ትሕዝቶ ኣብዚ ምስማዕ ይክኣል።


text:
ኣብዚ ብስነ ኣሃዝ ዝተራቐ ምዕባለ ምግጣምን ከምኡ እውን ዝረአይ ዘሎ ናይ መራኸቢ ብዙሃን ለውጥታትን ዝረኣየሉ ዘሎ እዋን ጋዜጠይናነት ዘጋጥሞ ብድሆታትን ዝቐርበሉ ጠለባትን ብዙሕ እውን እተዀነ ካብቲ ንሓድሽ ወለዶ ምሕናጽ ካብ ዝብል ሓላፍነቱ ከንሳሕብ የብሉን ነዚ ዝበሉ ቅዱስ ኣቦና ርሊ.ጳ. ፍራንቸስኮ ዕለት 4 ሰነ 2018 ዓ.ም. ፍርቂ መዓልትን ፈረቓን ኣብ ሃገረ ቫቲካን ኣብ ዝርከ ቀለመንጦስ ናይ ጉባኤ ኣዳራሽ ዓለም ሓቆፍ ናይ ምሩጽ ጋዜጠይና ሸላሚ ቢያጆ ኣኘስ ማሕበር ልኡካን ጋዜጠይናታት ተቐቢሎም ኣብ ዝለገስዎ ቃለ ምዕዳን ምዃኑ ልእኽቲ ጋዜጠና ቫቲካን ረዲዮ ኣገልግሎ ዜና ኤማኑኤላ ካምፓኒለ ሓቢረን።
ቅዱስነቶም ኣብቲ ደጋውም ሓቅን ተስፋን ዝብል ቃላት ትንታነ ዘማእከለ ዝለገስዎ ቃለ ምዕዳን፥
ሓበሬታ ዘቕርብ ይሓንጽ
ነቲ ኣብዚ እዋን’ዚ ዝረአይ ዘሎ ለውጢ ቅርጽታት ዝርጋሔ ሓበሬታን ሓበሬታ ዝጥቀመሉ ቋንቋን ኣገግሎት ዝርጋሔ ወይ ፈነወ ሓበሬታ ዘለዎ ናይ ምሕናጽ ግደ ኣብ ግምት ብምእታው ክኸውን ከምዝግብኦ ቅዱስ ኣቦና ርእሰ ሊቃነ ጳጳሳት ይሴባሕ ዘርእታ ዓዋዲት መልእኽቶም ተወኪሶም እንከተሓሳስቡ፥
ዝሓለፉ ጥበባውያን ሎሚ እንተዝህልዉ ኣብ ውሽጢ እቲ ፋሕ ዝብለን ዝበታትን ጫውጫውታ ጥራሕ ዝዀነ ፈነወ ሓበሬታ ጥበቦም ናይ ምዕፋን ሓደጋ ከምዘጋጥሞ መስተውዓሉ ነይሮም። ካብዚ ንምድሓን ህልው ዝዀነ ምንም ዓይነት ናይ ሓኪም ትእዛዝ የለን፡ ኰይኑ ግና ወሰናስን ደጋውነትን ሓቅን ተስፋን ኣብ ዝብሉ ሰለስተ ቃላት ከተኵር እፈቱ፥
ደጋውነት
ናይቶም ኣብ ደጋውነት ዝነብሩ ኣብ ርሑቕን ራሕቕን ደጋውን ዘለዉ ታሪኽ፡ ገለ ገለ እዋን ታሪኽ ስቓይን ውርደትን መከራን ገለ ገለ እዋን እውን ናይ ምትሕብባርን ምቅርራብን ምትሕልላይን ታሪኽ ብኣግራሞት እንርእዮ ጭቡጥ ታሪኽ ኣሎ፡
ሓቅነት
ሎሚ ይብሉ ቅዱስ ኣቦና፥ ኣብዚ ኩሉ ሕጹጽን ቅጽበታውን ፈጣንን ኣብ ዝዀነሉ እዋን፡ ካብ ምጉዳእ ትም ምባል ስቕታ ዝመረጸሉን ወይ ሓደ ኵነት ንምንሻውን ኢኣምክንዮኣውን ገርካ ንምቕራብ ኣብ ዝጐዪ ዓለም ዓሚዩቕ ድልይን መጽናዕትን ምርመራን ምንጽጻርን ክሳብ ክንደይ ሕጹጽ ኣገዳስነት ዘለዎ ተግባር ምዃኑ የገንዝብ፡ ስለዚህ እዚ ኸኣ ተበዓትን ነቢያትን ንምዃን ይዕድም፡
ተስፋ
ብዛዕባ ደጋዊ ዓለም ብትኽክል ከይስትውዓል ዘደናግር መሓልሞኣዊ ሓሳብ ዝህብ ዓይነት ኣገላልጻ ብሓፈሻኡ ጸገም ዘይብሉ ዓለም ኣምሲልካ ምቕራብ ምድንጋር እዩ ዝኸውን፡ ስለዚህ ብዛዕባ ደጋውነት ክትዛረብን ከተዘንትውን ክትሕብርን እንከለኻን ነቲ ኣብኡ ዘሎ ውርደትን ሓሳርን መከራን ቀቢጸ ተስፋነትን ምቅላዕን ምኹናንን ናይ ተስፋ ቦታ ምኽፋት እዩ ክኸውን ዘለዎ፡ ሓደ ጋዜጠይና ናይ መዋጽኦን ናይ ትርጉምን ናይ ተስፋን ክፉት ንምግባር ዝተጸውዔ እዩ ከምዝበሉ ዝሓበራ ልእኽቲ ጋዜጠይና ራዲዮ ቫቲካን ኣገልግሎት ዜና ካምፓኒለ ኣስዒበን፥
ምሉእ - ሓበሬታ
ቅዱስነቶም ነቲ ነፍሰ ሄር ጋዜጠይና ኣኘዝ፥ ስነ ሕክምናውን ስነ ምርምራውን ዝምልከት ፈነወ ሓበሬታ ስነ ሕክምናን ስነ ምርምርን ኣዕሙይቕካ ምጽናዕን ምምርማን ከምዘድሊ ዘመላኽት እምበር ብይቀራረብ ዓይነት ኣሰራርሓ ዝፍነው ሓበሬታ ክኸውን ኣይግብኦን፡ ኣብ ዝብል ዕላማ ኣሞርኵይዞም ኣብ ምስፋሕ ሓበሬታ ዛዕባ ስነ ምርምራዊ ከይድታት ብዙሕ ዘገልገሉ ጠቒሶም፡ ሓበሬታ ስነ ምርምራዊ ድዩ ማሕበራዊ ይኹን ኣብ ሓቂ ተመርኵይዙ ነገራት ኵሉ ዘይሓባብእ ቆናጺቡ ኣብ ውልቃዊ ፖለቲካዊ ድዩ ኤኮኖሚይዊ ወይ ከኣ ርእዮተ ዓለማዊ ረብሓ እንከየማዕደወ ምሉእ ሓበሬታ ዘቕርብ ክኸውን ከምዝግብኦ ይሴባሕ ዘርእስታ ዓዋዲት መልእኽቶም ተወኪሶም ከምዝገለጹ ኣፍሊጠን።


text:
^ንላዕሊ ተመለስ
ቃለ-መሕተት ምስ ድምፃዊት ማህሌት ገ/ጊዮርጊስ
ኣብ ምስረታ ፋውንዴሽን ኪነ-ጥበብ ፍሮዝ ዘድሃበ ፈላማይ ዘተ ተቓኒዑ!! ዛጊድ 9 መጻሕፍቲ ብምሕታም፣ 2 ኣልበም ሙዚቃ ብምስንዳእ፣ 8 ጊዜ መጽሄት ሪሓን ብምሕታም፣ www.felhitube.com መርበብ ሓበሬታ ምዝንጋዕ፣ ኪነትን ሕትመትን ብምኽፋትን ግርማይ ፍሮዝ ኣብ ኪነ-ጥበብ ሓኾትኮት ክብል ጸኒሑ እዩ።እንሆ ሎሚ...
ቃለ መሕተት ምስ ኣቦይ ቀሺ ገ/ገርግስ ገ/ማርያምኣቦይ ቀሺ ገብረገርግስ ገብረማርያም ጭላ:"ሙሉእ ብሙሉእ ጉባኤተኛ ዘይመረፆ ሰብ ኣቦ ወንበር ክምረፅ ንመጀመርታ ጊዜ ርእየ። ""ኣብ ዝቅፅል ጉባኤ የራኽበና፤ ኣነ ንሃሉ ኣይነሃሉ ህዝቢ ትግራይ ሒዙዋ ኣሎ።""ብዙሕ ተሸፋፊኑ ዝነበረ ፊት ንፊት ገጢምና እንተወሓደ ንለባም...
ኣብ መላእ ዓለም ኣብ ሰደት ዝርከቡ ኤርትራውያን ፣ ናብ ኤምባሲታት ቦትስዋና መልእኽቲ ብምስዳድ ፣ ነቶም ዑቕባ ሓቲቶም ዘለዉ 10 ኤርትራውያን ኣባላት ሃገራዊት ጋንታ ኤርትራ ዘለዎም ደገፍ ክገልፁ መፀዋዕታ ቀሪቡ ። ኣብ መላእ ዓለም ኣብ ስደት ዝርከቡ ኤርትራውያን፣ ኣብቲ ዘዝቕመጡሉ ሃገራት ናብ ዘሎ ኤምባሲታት ቦት...
ሓደ ሙሴ ዶ ይስኣን?!! ትግራይ ድሕሪ ሞት ሃፀይ የውሃንስ ብውዲት በዓል ሚኒሊክን መሻርኽቱን ንአስታት 76 ዓመታት ዓይማ፡፡ ናይ ትግራይ ካብ ድቃሳ ምብህራር ዘይተርፍ ምዃኑ ዝተርኣየሉ ኩነታት ድማ ብ1958 ዓ.ም ተራእዩ፡፡ ኣብ ኣዲስ ኣበባ ይካየድ ኣብ ዝነበረ ስፖርታዊ ፀዋታ መላእ ኢትዮጵያ ንትግራይ ጠቅላይ ግዛ...
ፃውዒት ምድሓን ህይወት ሰገን ሙሉብርሃን መብራህቱ ሰብ ዝነብር ከተንፍስ ከሎ እዩ ። ሓዉና ሙሉብርሃን መብራህቱ ግን እቲ ተፈጥሮኣዊ ከይዲ ህይወት ዘውሕስ ምትንፋስ ከም ንቡር ዝተኸልከለ ሰገን እዩ ። ተምሃራይ ሙሉብርሃን መብራህቱ ወዲ 17 ዓመት እንትኸዉን ቅድሚ 5 ዓመት ኣብ ጎረርኡ ብዝገጠሞ ሕማም ካንሰር ምኽንያ...
1. ፕሮጀክት ጎልጎል ራያ- ፕሮጀክት መስኖ ጎልጎል ራያ ብ1993 ዓ.ም ዳርጋ ተወዲኡ፣ ናይ ማይ መትረባት እውን ተተኺሎም፣ እቲ ህዝቢ ድማ ክጥቀመሎምን ናብርኡ ክቕይርን ተሃንጢዩ ነይሩ፡፡ እንታይ ዋጋ ኣለዎ እቶም ዝተቐበሩ መትረባት እንተይተረፉ ተነቓቒሎም ክውሰዱ፣ እቲ ፕሮጀክት እውን ክፈሽል ተገይሩ፣ ክሳብ ሎሚ...
ናይ ቀዳማይ ሚኒስትር ሃይለማርያም ደሳለኝ ዋና ናይ ካቢኔ አባላት ኽቡር ኣይተ ደመቀ መኮንን - ምክትል ቀዳማይ ሚኒስተርን ናይ ማሕበራዊ ጉዳይ ክላስተር መተሓባበሪ ኽቡር ዶክተር ደብረፅዮን ገብረሚካኤል - ብምክትል ቀዳማይ ሚኒስትር መዓርግ ናይ ኢኮኖሚ ክላስተር መተሓባበርን ናይ መራኸብን ኢንፎርሜሽን ሚኒስተር ዝተ...
ቃለ-መሕተት ምስ ልኡል ራእሲ መንገሻ ስዩም ራእሲ መንገሻ ስዩም ብ ዘበን ሃፀይ ሃ/ስላሴ ናይ ትግራይ ግዝኣት ኣመሓዳሪ ዝነበሩ እዮም !
ሓቅን ሓሶትን ኣብ ዙርያ ታሪኽ ሂወት ሃፀይ ዮሃንስ 4ይ ብ ኣይተ ሙሉወርቅ ኪዳነማርያም
ኣይተ ኣባይ ፀሃየ ኣብ መዓልቲ ከየንቲ ንስድራ ከየንትን ህዝቢ ትግራይን መልእኽቲ ኣሕሊፎም " ከምኦም ኣብ ዕላማና ኣብ ተልእኾና ኣብ ቃልስና ፀኒዕና ሂወትና ክሳዕ ትሓልፍ ንኽብሪ ክንሓልፍ ኣለና። ንሶም ብኽብሪ እዮም ሞይቶም " !
### ምምሕዳር ከተማ መቐለ ንማሕበር ጮምዓ 48 ሄክታር መሬት ክህብ እዩ!! ### ጎቦ ጮምዓ ብባህላዊን ዘመናዊን መገዲ ኪመላኻዕ ብምግባር ምንጪ ኣታዊ ከተማ መቐለ ኣብ ምብራኽ ግደ ክህልዎ ዝጉስጉስ ዓውደ ዘተ ኣብ ሆቴል ሚላኖ 28 ሓምለ 2007 ዓ/ም ተቓኒዑ። ኣብቲ መዓልቲ ዓውደ ዘተ ማሕበር ጮምዓ፣ ግዱሳት ወ...
ኣብ መንጎ ኣመራርሓ ማሕበር ከየንቲ ትግራይን ዳያኑ መሽኪት ዩኒቨርስቲ መቐለን ዝተኻየደ ኣኼባ ብዘይ ፍረ ፋሕ ኢሉ 2 ሓምለ 2007 ዓ/ም። እቲ ኣኼባ ብዘይ መኸምብቲ ቅዉም ነገር ድዋዕ ክብል ዝኸኣለ፤ ኣብ ሞንጎ ኣመራርሓ ማሕበር ከየንቲ ትግራይን ዳያኑ መሽኪትን ዝተነፀረን ሓደ ዓይነት መርገፂን ክፍጠር ብዘይምኽኣ...
ተዓወትቲ መድረኽ ሽልማት ኪነ-ጥበብ ትግራይ ብ መዳይ ሙዚቃ ብባህላዊ ነፀላ ዜማ 1ይ ሚዛን ተስፋይ (ቃንጫ ምሸላ) 2ይ ራሄል ሃይለ(ሆበላኒ) 3ይ ተወልደ ኣብርሃ ብዘመናዊ ነፀላ ዜማ 1ይ እዮሩሳሌም ዓምዱ(ፃውዒት ፍቅሪ) 2ይ ራሄል ሃይለ (እመነኒ) 3ይ ዘመን ኣለምሰገድ ብናይ ሙዚቃ ግጥሚ 1ይ ሰለሞን ባይረ (ብስ...


text:
ሚንስተር ኮሚንኬሽን ኢትዮጵያ ኣቶ በረኸት ስምኦን ንቪኦኤ ኣብ ዝሃብዎ መግለፂ ”መንግስቲ ኢትዮዽያ ኣብ ውሽጢ ኤርትራ ንዝተፈፀመ ወትሃደራዊ ስርሒት ብግልፂ‘ዩ ኣቅሪብዎ።ኣብ ልዕሊ ኢትዮዽያ ብፈጠርቲ ራዕዲ ኣቢሉ ዝካየድ መጥቃዕቲ ተቀቢልና ክንሓድር ኣይንኽእልን ኢና።ነቲ መንግስቲ ኤርትራ ዝፍንዎ መጥቃዕቲ ተመጣጣናይ ስጉምቲ ክንወስድ ኢና።በዚ ኣቢልና‘ውን ሰላምን ህድኣትን ኢትዮዽያ ክነኽብር ኢና” ኢሎም።
ንሶም ኣስዒቦም ”እቲ ነገር ናብ ዘየድሊ ነገር ንከይኸይድን ከይረሳሰንን፣
እቲ ሓላፍነት ኣብ ርእሲ መንግስቲ ኢሳያስ‘ዩ ዘሎ፣መንግስቲ ኢሳያስ ኢዱ ክእክብ ኣለዎ።ኤርትራ ናይ ፈጠርቲ ራዕዲ መዐለሚ፣መዕጠቂን መዋፈሪን ክትከውን የብላን።እንተቀፂላ ግና ኢትዮዽያ ተመጣጣናይ ስጉምቲ ንክትወስድ መሰላ‘ዩ” ይብሉ።
እዚ ከምዚ‘ሉ ከሎ፣ኣብ ምንስትሪ ወፃኢ ኤርትራ፣ደይረክተር ቤት ፅሕፈት ምንስቴር ኣቶ ፀሃዬ ፋሲል ብዛዕባ‘ቲ ጉዳይ ተሓቲቶም ክዛረቡ ከለው
”እቲ ወያነ ዝገብሮ ዘሎ ተኹታዂ ፍፃመታት፣ንዓና ሓድሽ ነገር ኣይኮነን።
በቢ እዋኑ ክገብሮ ዝፀንሐ ስለዝኾነ።ዝተሰነደ ነገር‘ውን‘ዩ።ነዚ ካኣ መንግስቲ ኤርትራ ከዋዓወዖን ክዛረበሉን ኣይደልን‘ዩ።ምኽንያቱ ነቲ ገቢትዎ ዘሎ ሉኣላዊ መርየት ኤርትራ፣ከምጉልባብ ክጥቀመሉ ስለዝደለየ፣ኤርትራ ኣብ‘ዚ እዋን‘ዚ፣ከምዓብዪ ጉዳይ ኣልዒላ፣ተብሎ ነገር ኣይኮነን ይብሉ።
ኣቶ ፋሲል ኣብ ዘረበኦም”መንግስቲ ኣሜሪካን ፈረንሳን ምዕራብ ብሓፈሻ፣ ወያነ ወሪረ ኣለኹ፣ኣጣቂዔ‘ለኹ እናበለ ከሎ፣ኣብ ክንዲ ንወያነ ዘጠንቅቁን ስጉምቲ ዝወስዱን፣ከም‘ቲ ናይ ቀደም ሙዚቃ ክልቲኹም ወገናት ተቆጠቡ ዝባሃል ኣዘራርባ ግጉይ‘ዩ” ኢሎም።


text:
እዋናዊ ዜናታት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
- መንግስቲ እስራኤል ኣሲርዎም ዝነበረ መብዛሕቲኦም ኤርትራውያን ከም ዝኾኑ ዝተነግረሎም ልዕሊ 200 ስደተኛታት ከም ዝፈትሐ ተገሊጹ።
- ኣባላት ጸጥታ ጉጅለ ህግደፍ ቤተ-ሰቦም ናብ ወጻኢ ካብ ዘህደሙ ኤርትራውያን ዝተፈላለየ ተጽዕኖ ብምግባር ገንዘብ ይዘምቱ ከም ዘለው ተፈሊጡ።
- ብዓሰርተታት ዝቑጸሩ ኤርትራውያን ብሓደጋ መኪና ህይወቶም ስኢኖም።
- ንግስነት ቀጠር ኣብ ስዋኪን ሱዳን ሓድሽ ወደብ ክሰርሕ ኣብ ስምምዕ ከም ዝበጽሐ ይግለጽ ኣሎ
- መንግስቲ ሱዳን ኣባላት ህግደፍ ዝርከብዎም ሒዝዎም ዝጸንሐ 27 ኤርትራውያን ካብ ሃገሩ ኣባሪሩ
ኣብ መርበብ ዘለዉ
We have 72 guests and no members online
- Details
- Written by ድምጺ ሰላምን ደሞክራስን ኤርትራ
- Published: 03 June 2018
ኤርትራ ከም ሃገር ብሓደ ውድብ ዘይኮነ፡ ብሓደ ሰብ’ያ ትምራሕ ዘላ።
ህዝቢ ኢና ናይ ነዊሕ ዓመታት ናይ ፖለቲካውን ዕጥቃውን ቃልሲ ተመክሮ ዘለና ህዝቢ። ሃገር ኢና ደም፡ ኣካል፡ ዕድመ፡ ህይወት ከፊልና ብሓይልን ብሕግን ዘረጋገጽናዮ መንነት። እወ ንመንነት፡ ንመሰል፡ ንሓርነት ተቓሊስና ተዓዊትና። ረፈረደም ኣካይዳና ልኡላውነትና ክውን ገይርና። ኣባል፡ ዞባዊ፡ ኣህጉራውን ዓለም ለኻውን ትካላት ኮይና። ኣብ’ዚ ምብጻሕና ህያብ ዘይኮነ ውጽኢት ስራሕና ብምዃኑ የኹረዓና።
ግን ኣብ ዓውደ ኲናት ዘመዝገብናዮ ዓወት፡ ኣብ ውሽጣዊ ሃገራዊ ስኒት፣ ኣብ ምህናጽ ደሞክራስያዊ ኣተሓሳስባን ደሞክራስያዊ ትካላትን፣ ኣብ ልዕልና ሕግን ሕጋዊ ትካላዊ ኣሰራርሓን፣ ኣብ ማሕበራዊ ፍትሒ፣ ኣብ ህዝባዊ ሃገራዊ ልምዓት፣ ኣብ ዲፕሎማሲ ክንደግሞ ኣይከኣልናን። ኣብ ወተሃደራዊ ዓውደ ኲናት ተዓዊትና። ንሱ ድማ ተግባር’ዩ። ዛጊት ንቃለሰሉ ዘለናን ዘየዐወትናዮን ዕማም ግን ዝዓበየን ናይ ሓንጎል ስራሕን’ዩ። ጸረ-መግዛእታዊ ሰራዊት ዝተመዝገበ ኣንጸባራቒ ወተሃደራዊ ዓወት፡ ገዛእ ርእሱ ዕላማ ኣይኮነን። ናይ ፖለቲካዊ ዕላማ መሳለጥያ’ዩ። ብካልእ ኣገላልጻ፡ እቲ ወተሃደራዊ ዓወት ፖለቲካዊ ስትራተጂ ዘይኮነ፡ ፖለቲካዊ ስልቲ’ዩ። ኮይኑ ዘሎ ከኣ ኣብ ዓውደ ኲናት ብዝተገብረ መሪር ምርብራብ ብጅግንነት ፈጺሙ፡፡ መግዛእታዊ ሰራዊት ካብ ምድሪ ኤርትራ ኣውጺኡ። ልኡላውነት ሃገር ብመንገዲ ረፈረንደም ክውን ክኸውን ባይታ ፈጢሩ። እቲ ነቲ ወተሃደራዊ ክንፊ ዝመርሐ ዓውደ ፖለቲካ ግን፡ ስነ-ሓሳባዊ መርሆን ብቑዕ ኣመራርሓ ስኢኑ፡ ተደዋዊሱ ኣንፈት ኣጥፊኡ። ካብ ደምበ ፈታዊ ወጺኡ ናብ ደምበ ጸላኢ ተሰጋጊሩ።
ግዳማዊ ፖለቲካዊ ጸላኢ፡ ምስ ኩሉ ጸረ-ህዝቢ ትካላቱ ተባሪሩ። ዘቤታዊ ፖለቲካዊ ጸላኢ ምስ ናይ ዓፈናን ቅንጸላን ትካላቱ ቦትኡ ተኪኡ። ኣብ ኤርትራ ሎሚ ዝገዝእ ዘሎ ዘቤታዊ ጸላኢ ግን፡ ብስም ‘ምበር ብተግባር ውድባዊ ኮነ መንግስታዊ ቅትዒ የብሉን። ብሓባር ነገራት ዝርኢ ዝውስን ዘስተንፍስ ኣይኮነን። ብፖለቲካዊ ሳንቡእ ሓደ ሰብ’ዩ ዘስተንፍስ። ፖለቲካዊ ኣንፈት ዝቕልስ ሓደ ሰብ’ዩ። ቁጠባዊ መትንታት ሃገር ዝተቖጻጸረ ሓደ ሰብ’ዩ። ንወተሃደራዊ፡ ጸጥታውን ሰላውያን ትካላት ዝዝውር ንሱ’ዩ። ዲፕሎማስያዊ ዝምድና ከም ቃሕታኡ ዘኽይድ ሓደ ሰብ’ዩ። ስሩት ህዝባዊ ክብርታት ዝብርዝ ዝሰባብር ሓደ ሰብ’ዩ። ብህይወትን ንብረትን ዜጋታት ዘላግጽ ሓደ ሰብ’ዩ። ኮታ ኩሉ ሃገራዊ ጉዳያት ዝውስን ዝህብን ዝኸልእን ሓደ ሰብ’ዩ።
እቲ ህግደፍ፡ መንግስቲ ኤርትራ፡ ስርዓት ኤርትራ እናበልካ ምግላጽ፡ ብወሳኒ መልክዑ በዘልማድ ዝበሃል’ዩ። ሕጋዊ ተሓታትነት ዘለዎ ስሩዕ ፖለቲካዊ ህይወት ዘሕልፍን ህግደፍ ዝበሃል ውድብ የለን። ብመሰረት ሃገራዊ ቅዋም ዘፍቅዶ ብህዝቢ ተወኪሉ ኣብ ስልጣን ዝደየበ መንግስቲ ድማ የለን። ሓባራዊ ስራሕ ዝበሃል ካብ መጀመርያኡ ኣይነበረን። ሕጂ ድማ የለን። ህዝቢ ከም ህዝቢ ሃገር ከም ሃገር ምሉእ ንምሉእ ኣብ ምሕረት ሓደ ሰብ ዝወደቐትሉን ናብ ኣዝዩ ኣሰካፊ ኣንፈት ተምረሓሉ ዘላን ወቕቲ ኢና ንርከብ ዘለና። እቲ ኩሉ ወተሃደራዊ ቅያ ዝሰርሐ ህዝቢ፡ ኣብነት ናይ ጽንዓትን ተወፋይነትን ዝኾነ ህዝቢ፡ ኣብ’ቲ ቀጥታ ምስ ህይወት ዝተኣሳሰረ ዓውደ ውግኣት ድምብርጽ ዘየበለ ተጋዳላይ ነበር፡ ኣብ ፖለቲካዊ ኣረኣእያን ፖለቲካዊ ምሕደራን ፍሽለት ከመዝግብ ንሰማዒኡ’ውን ኣይጥዕሙን። መራሒ ካብ ህዝቢ ተመሪጹ ንህዝቢ ኣኽቢሩን ተማእዚዙን ክኸይድ ዝግባእ ክንሱ፡ ብግልባጡ፡ ባዕሉ ብኢደ ወነኑ ሃገራዊ ፖለቲካዊ ስልጣን ዝተቖጻጸረ ሓደ ሰብ፡ ህዝቢ ከም ህዝቢ ክብተን ሃገር ከም ልኡላዊት ሃገር ነበረት ክትከውን ሜላታት እናቐያየረ ይሰርሕ ኣሎ። ንኸብዶም ዝሓደሩን ኣምለኽትን ከኣ ብሆታን ዕልልታን ይዕጅብዎ ኣለው። እዚ ሃገራዊ ክሕደት’ዩ። ነቲ ዝበዝሕን ኣብ ህላወ እዚ ሓደ ሰባዊ ስርዓት ረብሓ ዘይብሉን ኤርትራዊ ከኣ፡ ኣብ ትሕቲ ከም’ዚ ዝበለ ምሕደራ 27 ዓመት ምጽንሑ ውርደት’ዩ። ፖለቲካውን ታሪኻውን ውርደት።
ብርግጽ ኣብ’ዚ ፖለቲካውን ታሪኻውን ውርደት ኩሉ ኤርትራዊ ኣእጃሙ ዘልዕለሉ’ኳ እንተኾነ ብማዕረ ዝሕተተሉ ግን ኣይኮነን። ቀዳማይ፡ እቶም ንኢደ-ወነናዊ ስልጣን ሓደ ሰብ ዓጽምን ስጋን ኣልቢሶም ዝከናኸንዎ ዘለው ኣብ ትሕቲ ስማዊ ውድብ ህግደፍ ዝተሓቑፉ ናይ ገዛእ ርእሶም ፖለቲካዊ መንነት ዘይብሎም ኣባላት ተሓተቲ’ዮም። ካልኣይ እቶም ሚኒስተር፣ ጀነራል፣ ኣመሓደሪ፣ ኣምባሳደር …ወዘተ ዝብል ስማዊ መዓርግ ለቢሶም ንሓደ ሰብ ከሐጉሱ ኣብ ገበናዊ ተግባራት ዝቆማጥዑ ዘለው ሽሞኛታት ተሓተቲ’ዮም። ሳልሳይ፡ እቲ ብረት ሒዙ ኣብ መጓሰ ጥሪትን ሕርሻዊ ማእቶትን ሰበስልጣን ብዘይ ክፍሊት ብባርነት ዘገልግል ዘሎ፡ ዕላማ ኣልቦ እኩብ ሰራዊት ተሓታቲ’ዩ። ራብዓይ ካብ ሞያዊ ስነ-ምግባር ኮብሊሎም፡ ህዝቢ ንምድንቋር፡ ንውልቀ መላኺ ድማ ንምቅንጃው ተጊሆም ዝሰርሑ ዘለው ጋዜጠኛታትን ስነ-ጥበበኛታትን ተሓተቲ’ዮም። ሓሙሻይ ፕሮግራም ቀሪጾም ደምበኦምን ኣረኣእያኦምን ኣነጺሮም፡ ግን ከኣ ሕድሕዶም ኣብ ምትህልላኽ ተጸሚዶም ወርቃዊ ናይ ለውጢ ዕድላት ዘምክኑ ዘለው ደለይቲ ደሞራስያዊ ለውጢ ብሓፈሻ፡ ፖለቲካዊ ውድባትን መሪሕነቱን ከኣ ብፍላይ ተሓተቲ’ዮም። ሻድሻይ፡ ኣብ ክሊ ናይ ንእስነት ዕድመ ዝርከቡ ወገናት ዜግነታውን ሃገራውን ግቡኦም ብዝግባእ ብዘይምፍጻሞም ተሓተቲ’ዮም። ሻብዓይ፡ ብናይ ቀለም ትምህርቲ ቅድሚት ዝሰጎሙ ምሁራት ኤርትራውያን፡ ብፍልጠቶም ገለ መንገዲ ዓወትን መዋጽኦ ካብ’ዚ ዘሎ ሽግርን ዝኸውን ከስተምህሩን ኣንፈት ከትሕዙን ብዘይምኽኣሎም ተሓተቲ’ዮም….ወዘተ። ሓንቲ ሕብረ ብሄራዊት ሃገር ብዝኾነ ናይ ታሪኽ ኣጋጣሚ ኣብ ትሕቲ ጸረ-ህዝቢ ውድብ እንተኣተወት ከም እንደነገሩ ምኾነ፡ ብዝተናወሐ ሰላማውን ፖለቲካውን ቃልሲ ዝሓለፈት ሕብረ ብሄራዊት ሃገር ኣብ ትሕቲ ምሉእ ምሕረት ሓደ ሰብ ኣትያ፡ ናብ ገምገም ውድቀት ክትበጽሕ ምርኣይ ግን ልዕልቲ መሪር ኣካላውን ሕልናውን ስቅያቱ፡ ዘደንጹ ዘሕፍርን’ዩ። ነቲ ናይ ትማሊ ትብዓትን ኣንጸባራዊ ወተሃደራዊ ዓወትን ድማ ብኣሉታ ዝጸሉ’ዩ።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ 01-06-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ልብኩም ምበር ስልክኩም ሓፍ ኣይተብሉ ጳጳስ ...
11/04/2010 ልብኩም ምበር ስልክኩም ሓፍ ኣይተብሉ ጳጳስ ካቶሊካዊት ቤተ ክርስትያን ዓለም ኣቡነ ፍራንሲስ ዝበልዎ’ዩ፡፡
ሐዚ ሐዚ ብኩለንተንአን ብዘመናዊ ቴክኖሎጂ ዝተራቐቃ ተንቀሳቀስቲ ስልኪ ኣብ ኢድ ብዙሓት ምህላወን ብዙሕ ክፍተታት ይዓብሳ ከምዘለዋ ይፍለጥ፡፡
ካብተን ዘመነዎት ተንቀሳቀስቲ ስልኪ ዝህበኦ ብዙሕ ረብሓ እቲ ሓደ ዘመን ዝሳገር ተዘክሮ ምስልን ድምፅን ምቅራፀን’ዩ፡፡
መዓዝን ኣበይን ዝብል ሕጊ ተዘይተቐመጠሉ ኣብ እዋን ታሕጓስ ኣብ መርዓን ተመሳሳሊ መደባት ምዝንጋዕን ምስልን ድምፅን ንምሓዝ ምጉያይ ልሙድን ቅቡልን ኮይኑ’ዩ ፀኒሑ፡፡
ኣብ እዋን ሓዘን ሰብ ተፀጊሙ ሓገዝ ኣብ ዝደልየሉ እዋንን ካልኦት ተመሳሰልቲ እዋናትን ሞባይል ኣነፃፂርካ ምስኣል ምቅራፅ ሐዚ ሐዚ እናተርኣየ ይመፅእ’ሎ?
ሰብ ውሒጅ እናተወሰደ ኣብ ኣፍ ገደል ክፀድፍ እናተፀግዐ በቲ ካልእ ድማ መቅርቡ ኣባል ስድርኡ ሞይትዎ ብሓዘን ንዝተሃሰየ ሰብ ስኢልካ ኣብ ፌስቡክ ምጥቃዕ ምርኣይ ልሙድ ይኾን’ሎ ንምንታይ ንዝብል እቲ ምላሽ ልቦናና ዝፈልጦ ጥራሕ’ዩ ክኸውን፡፡
ሐዚ ድማ ካብ ሃገረ ጣልያን ሮይተርስ ዝፀብፀቦ ተመሳሳሊ ዛዕባ ረኺብና ኣብ ዝኮነ ይኩን ከባቢ ሰባት በብእምነቶም ምስ ፈጣሪኦም ዝራኸብሉ እዋን ስርዓቱ ዝሓለወን ሰላም ዝዓሰሎን ክኸውን ትፅቢት ይግበር፡፡
ይኩን’ምበር ከምቲ ቅድም ኢልና ዘልዓልናዮ ኣብ ቫቲካን ኣብ ዝርከብ ኣደባባይ ቅዱስ ጴጥሮስ ብ10ታት ኣሸሓት ኣብ ዝተኣከብሉ ኣብ ዝካየድ ሰሙናዊ ስርዓት ፀሎትን ቅዳሰን ብርክት ዝበሉ ኣመንቲ እንኮላይ ውሱናት መራሕቲ ሃይማኖት ሞባይሎም ሓፈ ኣቢሎም ብልጭ ብልጭ እናበሉ ምስልታት ክሕዙ ዝተዓዘቡ ጳጳስ ካቶሊካዊት ቤተክርስትያን ዓለም ኣቡነ ፍራንሲስ ልብኹም ደኣ ምበር ስልክኩም ኣይተልዕሉ ክብሉ ተሰሚዖም፡፡
ኣብ ስርዓተ ፀሎትን ቅዳሰን ስልኪ ምጥቃም እቲ ዝኸፍአ ነገር’ዩ እዚ ተግባር ኣዝዩ’ዩ ዘሕዝነኒ ድማ ኢሎም፡፡
ኣቡነ ፍራንሲስ ኣብ ዘረበኦም ቅዳሴ ምርኢት ኣይኮነን ስለዚ ልብኩም ናብ ፈጣሪኹም ኣልዕሉ ምበር ስልክኩም ኣይኹን ምስበሉ እቶም ኣመንቲ ብድሙቅ ጣቂዒት ዓጂቦምዎም፡፡


text:
ሰንበት ዘዳግማይ ትንሣኤ
ሚያዝያ 7 2010 ዓ.ም. (4/15/2018)
ሰንበት መለኮታዊ ምሕረት
“ክርስቶስ ትንሥአ እሙታን በዐብይ ኃይል ውስልጣን አሰሮ
ለሰይጣን አግዓዞ ለአዳም ሰላም እምይእዜሰ ኮነ ፍስሃ ወሰላም”
መዝሙር፡ ይትፌሣሕ ሰማይ ወትትሓሰይ ምድር። “ሰማይ ይተሓጎስ ምድሪ እውን ደስ ይበላ መለኸት ይወቓዕ
ኩሉ አድባራትን ከበቢኡን ኩሉ አእዋም በረኻታትን ይታሓጎስ፥ ሎሚ አብ ሰማያት ዓቢ ተሓጓስ ኮይኑ አሎ፥ ምድሪ ብደም ክርስቶስ ተሓጺባ ዓባይ ፋሲካ ትገብር አላ። ትንሣኤኡ ብሰንበት ገበሮ ከም ነዳዲ እሳት ናብ ሲኦል ወረደ። አብኡ ነቲ ማዕጾ ሓጺን ሰበሮ፥ አብ ሣልሳይ መዓልቲ ንሞት ሰዓሮ፡ ንኃይሊ ጸልማት አባረሮ” ይብል።
ንባባት፡ 1ቆሮ 15፡20-41፥1ጴጥ 1:3-9፥ ግ.ሓ.2:42-47፥ ዮሓ 20፡19-31።
ስብከት፡ ወተንሥአ እግዚአብሔር ከመ ዘንቃሕ እምንዋም፡ ወከመ ኃያል ውኅዳገ ወይን፥ወቀተለ ጸሮ በድኅሬሁ፥።
“ሽዑ እግዚአብሔር ከምቲ ኻብ ድቃሱ ዚትንሥእ ሰብ ተንሥአ፥ ከምቲ ነቢት ሰትዩ ዚዕንድር ጀግና ኾይኑ ተንሥኤ” (መዝ። 78፡65-66) ።
ቅድሚ 15 ዓመት አቢሉ ቅዱስ አቦና ርእሰ ሊቃነ ጳጳሳት ዮሓንስ ጳውሎስ ፪ይ ንዓለም ብዘገርም ነዛ ሰንበት ዘዳግማይ ትንሣኤ “ሰንበት መለኮታዊ ምሕረት” አምላኽ ኢሎም አብ ኩሎም ካቶሊካውያን ክትብዓል አዊጆም። እዚ ብዓል መለኮታዊ ምሕረት ዝብል ወላ እኳ ብመጠኑ ሓዲስ እንተ ኾነ እቲ መልእኽቲ ናይ አምላኽ አብ ፍቕሪ ዝተመስረተ ምሕረት ብርግጽ ሓዲስ ሓሳብ አይ ኮነን። ን2000 ዓመት ዝተሰብከ ቀንዲ ማእከል ክርስትያናዊ እምነት እዩ። አምላኽ ኩሉ ጊዜ አብ ልዕሊ ኃጥአን ምሕረቱ ምስ ሃበ እዩ። ወላ እኳ ብሰንኪ ኃጢአትና አብ ክንፍቀረሉ ዘይንኽእል እንተ ወደቕና፥ ዕብየትን ብዝሕን ኃጢአት ብዘየገድስ አምላኽ ኩሉ ጊዜ ምስ አፍቀረና እዩ። ምሕረት አምላክ ኩሉ ጊዜ ነቶም ኃጢአቶም ተአሚኖም አብኡ ዝቐረቡ ክፉት እዩ።
አብዚ እዋን ትንሣኤ ንመለኮታዊ ምሕረት አምላኽ ዘኪርና ክነብዕል ዝሰማማዕ እዩ። አብ ብዓለ ትንሣኤ እንዝክሮ ዓወት አምላኽ አብ ልዕሊ ግዝአት ኃጢአትን ሞትን እዩ። ትንሣኤ ኢየሱስ ዝገልጾ ኃጢአትን ሞትን ናይ መጨራሻ ቃል ከም ዘይብለን እዩ፥ ማለት መወዳእታ ሕይወት አይኮናን ኲንአን ካልእ ሕይወት አሎ። አብዚ ክነስተውዕለሉ ዘሎና አምላኽ ካብ ሰማይ ንክፍአትና ብቝጥዓ ከም ዝምልስ ገርና ክንርእዮ የብልናን። አምላኽ ንኃጢአት ሰብ ክንርድኦን ክንበጽሖን ብዘይንኽእል መገዲ ብምሕረት ስዒርዎ።
አብዚ አዕሙቕ አቢልና ክነስተንትን ጽቡቕ እዩ፥ አብ ጎቦ ቀራንዮ ንወዲ አምላኽ ብሥጋ ብጭካኔ ቀቲልናዮ። መስቀል ብኻልእ አረአእያ ናይ መጨረሻ ናይ ወዲ ሰብ ንአምላኽ ምንጻግ እዩ ዘርኢ። አምላኽ ንደቂ ሰብ በቲ አብ ልዕሊ ወዱ ዘርአይዎ ጭካኔን ግፍዕን ካብ ገጽ ምድሪ ጨሪሹ ከጥፍኦም ካብኡ ዝምችእ ጊዜ አይነበረን እንተ ኾነ ብአንጻሩ ክምሕረና ተረኺቡ። ኦ አቦይ ዝገብርዎ አይፈልጡን እዮም እሞ ምሓሮም ኢሉ ጸልዩ። ካብ ጎኑ ምስ ተወግአ ከም ጩራ ብርሃን ናይ መለኮታዊ ምሕረት ምልክት ወጺኡ። ርእሰ ሊቃነ ጳጳሳት በነዲክቶስ XVI ከም ዘስተምህርዎ “ኢየሱስ ክርስቶስ መለከታዊ ምሕረት ብአካል እዩ፥ ምስ ክርስቶስ ምርኻብ ማለት ንምሕረት አምላኽ ምርካብ እዩ። ኢየሱስ ብገዛእ ፍቃዱ ሕይወቱ ንሞት ንመስዋዕቲ አወፊዩ እዚ ኸአ ንሕና ክንምሓርን ክንድሕንን ካብ ሞት ናብ ሕይወት ምእንቲ ክንሰግርን እዩ። ምሕረት ስም አለዋ፥ ምሕረት ገጽ አለዋ፥ ምሕረት ልቢ አለዋ።
እዚ ሎሚ እነብዕሎ ዘሎና መለኮታዊ ምሕረት አምላኽ ኢልናዮ ዘሎና ዘዘኻክሮ ነቲ ንሕይወትና ዝቐየረ ብዓል እዩ። አብ መንበረ ኑዛዜ ቀሪብና ኃጢአትና ክንናዘዝ ከሎና ርኡይ ምሕረት አምላኽ ኢና እነስተማቕር። ካህን ክፈትሓና እንከሎ “ኃጢአትካ/ኪ ተሓዲጉልካ/ኪ እዩ ካብ ሕጂ ንድሓር አይትአብስ ብሰላም ኪድ” ይብለና። እዚአን ቃላት ሕይወት ዝቕይራ ምሉእ ምሕረት አምላኽ አዊጀን አብ ልብና ዕረፍትን ሓጎስን ዝፈጥራ እየን። ዝኾነ ኃጢአት ወላ እቲ ዝኸፍአ ይኹን ሓንትስ ተአሚናካ ምሕረት ሕተት እምበር ብአምላኽ ዘይምሓር የለን።
ንአምላኽ እናአምስገና ነቲ ጥዑም ምሕረቱ እናአስተማቐርና ንጸሊ። እዚ ኸአ አብኡ እምነት ብምግባር ኢና። ዝዓበየ ኃጢአት ወላ ይኹን ብማይ ምስጢረ ጥምቀትን አብ መንበረ ኑዛዜን ዘይምሓር የለን።
አብዚ አዕሙቕ አቢልና ክነስተንትን ጽቡቕ እዩ፥ አብ ጎቦ ቀራንዮ ንወዲ አምላኽ ብሥጋ ብጭካኔ ቀቲልናዮ። መስቀል ብኻልእ አረአእያ ናይ መጨረሻ ናይ ወዲ ሰብ ንአምላኽ ምንጻግ እዩ ዘርኢ። አምላኽ ንደቂ ሰብ በቲ አብ ልዕሊ ወዱ ዘርአይዎ ጭካኔን ግፍዕን ካብ ገጽ ምድሪ ጨሪሹ ከጥፍኦም ካብኡ ዝምችእ ጊዜ አይነበረን እንተ ኾነ ብአንጻሩ ክምሕረና ተረኺቡ። ኦ አቦይ ዝገብርዎ አይፈልጡን እዮም እሞ ምሓሮም ኢሉ ጸልዩ። ካብ ጎኑ ምስ ተወግአ ከም ጩራ ብርሃን ናይ መለኮታዊ ምሕረት ምልክት ወጺኡ። ርእሰ ሊቃነ ጳጳሳት በነዲክቶስ XVI ከም ዘስተምህርዎ “ኢየሱስ ክርስቶስ መለከታዊ ምሕረት ብአካል እዩ፥ ምስ ክርስቶስ ምርኻብ ማለት ንምሕረት አምላኽ ምርካብ እዩ። ኢየሱስ ብገዛእ ፍቃዱ ሕይወቱ ንሞት ንመስዋዕቲ አወፊዩ እዚ ኸአ ንሕና ክንምሓርን ክንድሕንን ካብ ሞት ናብ ሕይወት ምእንቲ ክንሰግርን እዩ። ምሕረት ስም አለዋ፥ ምሕረት ገጽ አለዋ፥ ምሕረት ልቢ አለዋ።
እዚ ሎሚ እነብዕሎ ዘሎና መለኮታዊ ምሕረት አምላኽ ኢልናዮ ዘሎና ዘዘኻክሮ ነቲ ንሕይወትና ዝቐየረ ብዓል እዩ። አብ መንበረ ኑዛዜ ቀሪብና ኃጢአትና ክንናዘዝ ከሎና ርኡይ ምሕረት አምላኽ ኢና እነስተማቕር። ካህን ክፈትሓና እንከሎ “ኃጢአትካ/ኪ ተሓዲጉልካ/ኪ እዩ ካብ ሕጂ ንድሓር አይትአብስ ብሰላም ኪድ” ይብለና። እዚአን ቃላት ሕይወት ዝቕይራ ምሉእ ምሕረት አምላኽ አዊጀን አብ ልብና ዕረፍትን ሓጎስን ዝፈጥራ እየን። ዝኾነ ኃጢአት ወላ እቲ ዝኸፍአ ይኹን ሓንትስ ተአሚናካ ምሕረት ሕተት እምበር ብአምላኽ ዘይምሓር የለን።
ንአምላኽ እናአምስገና ነቲ ጥዑም ምሕረቱ እናአስተማቐርና ንጸሊ። እዚ ኸአ አብኡ እምነት ብምግባር ኢና። ዝዓበየ ኃጢአት ወላ ይኹን ብማይ ምስጢረ ጥምቀትን አብ መንበረ ኑዛዜን ዘይምሓር የለን።
ንአምላኽ እናአምስገና ነቲ ጥዑም ምሕረቱ እናአስተማቐርና ንጸሊ። እዚ ኸአ አብኡ እምነት ብምግባር ኢና። ዝዓበየ ኃጢአት ወላ ይኹን ብማይ ምስጢረ ጥምቀትን አብ መንበረ ኑዛዜን ዘይምሓር የለን።
ካባና ዝድለ ክፍአትካን ድኽመትካን ተአሚንካ ምሕረት ክትሓትት ምቕራብ ጥራሕ እዩ።
አብዚ እዋን ብፍሉይ ክንጽልየሎም ዝግብአና አለዉና ብፍላይ ነቶም ንምሕረት አምላኽ ልቦም ዓጽዮም ዘለዉ። አብ ስድራና፥ አብ ቍምስናና አብ ስራሕና ወይ እዋን አብ ከባቢና ክህልዉ ይክአል እዩ። ስለዚ ሎሚ አፍልቦም ክንኩሕኵሕ እሞ ልቦም ንአምላኽ ክኸፍቱሉ ክንሕግዝ እዋኑ እዩ። ቤተ ክርስትያን ከይከዱ ዝተፈላለየ ምኽንያት ይፈጥሩ ወይ እውን እምነት አብ አምላኽ አጥፊኦም ይኾኑ። ወይ እውን ዘሕፍር ዓቢ ኃጢአት ገይሮም ይኾኑ ወይ ከአ ካብቲ ሕማቕ ሕይወቶም ወይ አመል ክወጹ ስዕረት ኮይኑ ክስምዖም ይክአል። ገለ ኸአ አብ ውሽጦም
ጽልኢ አምላኽ ሓቢኦም ዝነብሩ ብሰይጣን ተገዚኦም ዝነብሩ ክኾኑ ይክአል ስለዚ ክንጽልየሎም እዋኑ እዩ።
ሎሚ ገሊጽና ክንነግሮ ዘሎና ምሕረት አምላኽ ወላ ነቶም ካብ መጀመርያ ንአምላኽ ልቦም ዝዓጸው፥ ካብ ፍርኂ፥ ካብ ትሪ ልቢ፥ ካብ ዘይምንሳሕ ወይ ምጥዓስ ዝተላዕለ እውን ከይተረፈ ክፉት ምዃኑ ክርእዩ ክንሕግዝ። አብ ናይ ሎሚ ወንጌል እዚ ግሉጽ ኮይኑ ኢና እንረኽቦ። መዓጹ ናይ እቲ ላዕለዋይ ደሪቢ ተዓጽዩ እንከሎ ኢየሱስ ካብ ሞት ተንሢኡ አብቲ ዕጹው ገዛ አትዩ ሰላም ክእውጀሎም መጺእዎም። ሰላም ንአኻትኩም ኢልዎም እዚ ሰላምታ አብ ልቢ እቶም ብፍርሒ አይሁድ ተሸቕሪሮም ንዝነበሩ ሓዋርያት ፍሉይ ሰላምታ እዩ። ነቲ ፍርኂ ጸልማት ጎልቢብዎ ዘሎ ልቦም ዝቕይርን አብ ሓዲስ ሕይወትን ምዕራፍን ክአትዉ ዝዕድም ሰናይ ዜና እዩ። አምላኽ ጎልቢቡ ሒዙና ካብ ዘሎ ጸልማት ክቕንጥጠልና ኩሉ ጊዜ ነዚ ሰላምታ ክህበና ይመጽእ። ክንቅበሎ ክንሰምዖ ናታትና ተራ እዩ።
አብዚ እዋን ወላ እቲ ተሪር ልቢ ከይተረፈ ክኽፈት አለዎ ግን ክንጽልየሎም አሎና። ንዝተዓጽወ ልቢ ክኽፈት እንተ ኾይኑ ብዙሕ ጸሎትን ጾምን ንስሓን ምግባር የድሊ። ሰብ ሓንሳብ ልቡ ምስ ዓጸወ ሰይጣን እዩ ዝመልኮ ሽዑ ነቲ ሰናይ አምላኽ ክሰምዕ ወይ ክቕበል አይክእልን እኳድአ አቦ ሓሶት ዝኾነ ድያብሎስ ዝተፈላለየ ሓሶትን ዘታልልን ነገራት እናቐረበ ብሓቂ ንክርስቶስ ከም ንነጽግ ይገብረና። ልቢ ሰብ ክቕየር ንደሊ እንተ ኾይንና ተስፋ ከይቆረጽና ብቐጻሊ ጸሎት ብፍላይ መስዋዕቲ ቅዳሴ ከምኡ ዝተፈላለዩ ጸሎታት ከም ንባብ ቅ. መጽሓፍ፥ መቍጸርያ፥ ፍኖተ መስቀል ውዳሴ ማርያምን ካልኦት ጸሎታትን ክነዘውትር አሎና።
ሰንበት መለኮታዊ ምሕረት አብ ምእዋጅ ቅድስና ቅ. ፋውስቲና ኮቫልስካ ብዓልቲ ፖላንድ እዩ ተአዊጁ። ጎይታና ኢየሱስ ክርስቶስ ንቅድስት ፉውስቲና ብዙሕ ጊዜ ተገሊጽዋ፥ ደዳጊሙ ዝበላ ምሕረቱ ንኹሎም ደቂ ሰባት ከውርድ ድላዩ ከምዝኾነ።
ካብ ቅ. ፉውስቲና እንቕበሎ አብዚ እዋን ዝውቱር ጸሎት ኮይኑ ዘሎ “መድገምያ ወይ መቍጸርያ መለኮታዊ ምሕረት” ብዝብል ዝፍለጥ እዩ። ሓጺር ጸሎት ከም መቍጸርያ ዝድገም ንአምላኽ ምሕረት ዝልምን “ምእንቲ ስቅቓት ዝመልኦ ሕማማቱ ንዓናን ንመላእ ዓለምን ምሓረና” ዝብል እዩ። እዚ መድገምያ ብግሊ ወይ ብማሕበር ክድገም ይክአል፥ አብ ብዙሓት ቍምስናታት ቅድሚ ወይ ድሕሪ ቅዳሴ ይድገም።
ጽልኢ አምላኽ ሓቢኦም ዝነብሩ ብሰይጣን ተገዚኦም ዝነብሩ ክኾኑ ይክአል ስለዚ ክንጽልየሎም እዋኑ እዩ።


text:
ፒስ ኮር ኣብ ኢትዮዽያ፣መበል ሓምሳ ዓመቱ ከኽብር ኣብ ዝቀራረበሉ እዋን፣ተወሰኽቲ 67 ኣባላት ናብ ዝተፈላለዩ ከባቢታት ኢትዮዽያ ንከገልግሉ ሎሚ ኣብ ኣዲስ ኣበባ ቃለ-መሓላ ፈፂሞም‘ለው።
ካብ ስሳታን ክሳብ ሰብዓታት ቀዳማይ ጉጅለ፣ካብ ምጅማር ቴስዓታት ክሳብ መዛዘሚ ቴስዓታት ካልኣይ ጉጅለ፣እቲ ሳልሳይ ድማ ካብ ቅድሚ ሓሙሽተ ዓመት ጀሚሩ ኣብ ዘሎ ጊዜ ብሰለስተ እግሪ ናብ ኢትዮዽያ ዝኣተው ኣባላት ህዝባዊ ኣገልግሎት ይልግሱ ኣለው ኣብ ኢትዮዽያ።
ብሓፈሽኡ ልዕሊ 3,100 ኣባላት ፒስ ኮር ኣብ‘ዘን ዝሓለፋ ሓምሳ ዓመታት ከምዘገልገሉ ዝገልፁ ሚስተር ግሬግ ኣንግል፣ኣብ‘ዚ እዋን‘ዚ 181 ኣባላት ፒስ ኮር ኣብ ኢትዮዽያ ክልላት ትግራይ፣ኣምሓራ፣ኦሮምያን ህዝብታት ደቡብን ይሰርሑ‘ለው ኢሎም።ኣብ ዘፈራት ጥዕና ብፍላይ HIV/AIDS፣ ዕቀባን ክንክንን ሃብቲ ተፈጥሮን ትምህርትን ዝነጣጠፉሉ ስራሕቲ‘ዮም።
ኣባላት ፒስ ኮር ናብ ሓደ ከባቢ ክምደቡ ምስ‘ቲ ህዝቢ ንክተሓዋወሱን ንክተኣማመኑን ጊዜ ከምዘድሊ፣ብክልቲኦም ወገናት፣በቲ ተቀባሊ ኣባላትና ዝኾነ ህዝቢ ኢትዮዽያን ኣባላትና ኣባላት ፒስ ኮርን ሓያል ዓቅሊን ምርድዳእን ዝሓትት‘ዩ ኢሎምና።ዳይረክተር ኣሜሪካውያን ፕሮግራም ኣሜኢካውያን ፒስ ኮር ኢትዮዽያ ግሬግ አንግል ጋሻና ስለዝኾኑ ክብረት ይሃበልና።


text:
ኢትዮጵያ፣ ኣስታት 6 ሽሕ እሱራት ብምሕረት ተፈቲሖም
Radio Erena: 13 February 2018
መንግስቲ ኢትዮጵያ ጀሚርዎ ብዘሎ እሱራት ብምሕረት ናይ ምፍታሕ መስርሕ ብምቕጻል፣ ጋዜጠኛታት ዝርከብዎም ብኽሲ ሽበራ ተቐይዶም ዝጸንሑ ኣስታት 746 ሰባት ክለቅቕ ምዃኑ ቤት ጽሕፈት ኣኽባር ሕጊ እታ ሃገር ዝሓለፈ ሰሙን ኣብ ዝዘርግሖ ሓበሬታ ኣፍሊጡ።
መንግስቲ ኢትዮጵያ፣ ድሕሪ'ቲ ዝተኻየደ ተደጋጋሚ ህዝባዊ ናዕብታት፣ ክፉት ፖለቲካዊ ዘተ ንምትብባዕ፣ ካብ ወርሒ ጥሪ 2018 ጀሚሩ፣ መራሕቲ ተቓወምቲ ፖለቲካውያን ሰልፍታት፣ ወደብቲ ኣድማን ናዕብን ከምኡ'ውን ጋዜጠኛታት ዝርከብዎም ኣስታት 6 ሽሕ እሱራት ከምዝፈትሐ ሮይተርስ ካብ ኣዲስ ኣበባ ሓቢሩ።
እቲ መንግስቲ ከምዚ ዓይነት ፖሊሲ ምኽታሉ ካብ ማሕበረ ሰብ ዓለም ደገፍን ምትብባዕን ረኺብሉ ኣብ ዘሎ እዋን፣ ምስ ገለ ክፋል ናይቲ ብሃገራዊ ግንባር ሓርነት ኦጋዴን ዝፍለጥ ዕጡቕ ሓይሊ'ውን ኣብ ዲፕሎማስያዊ ዘተ ተጸሚዱ ከምዘሎ ዝተፈላለዩ ምንጭታት ዜና ሓቢሮም።
እቲ ኣብ ናይሮቢ ዝካየድ ዘሎ ዕጹው ዘተ ወከልቲ መንግስቲ ኢትዮጵያን ሃገራዊ ግንባር ሓርነት ኦጋዴንን፣ ከም መቐጸልታ ናይቲ ኣቐዲሙ ዝተጀመረ ርክብ ምዃኑ ዝተፈላለዩ ወገናት ይገልጹ።
ኣብ ዝሓለፈ ዓመታት፣ ሃገራዊ ግንባር ሓርነት ኦጋዴን ኣብ ክልተ ብምግማዕ፣ እቲ ሓደ ክፋል ቃልሱ ብፖለቲካ ንምቕጻሉ ብረቱ ከውርድ እንከሎ፣ እቲ ዝተረፈ ክፋል ግና ክሳብ እዚ እዋን'ዚ ዕጥቃዊ ቃልሲ ኣብ ምክያድ ይርከብ።
===============


text:
ካብዚ ዘለናዮ ግዜ ጀሚሩ ክሳብ መወዳእታ 2016 ኣ/ፈ ኣብ 30 ሃገራት ኣፍሪካ ምርጫታት ክካየዱ እዮም።እዞም ምርጫታት እዚኦም ንዴሞክራሲ ዘለዎም ትርጉም ዝምልከት ቅድም ክብል ኣብዚ ኣብ ዋሽንግተን ዲሲ ሓደ ኣኼባ ተኻየዱ ነይሩ።ፍሉጣት ሰብ ሙያ ጉዳያት ኣፍሪካ ንዝተረኸብሉ መድረኽ ዘዳለውዎ ሃገራዊ ናይ ዴሞክራሲ ትካል /NDI/ን ንናይ ኣፍሪካ መረፅቲ /CFA/ ዝተብሃሉን ትካላት እዮም።
ነቲ ኣኼባ ዝኸፈቱ ኣብ ምንስቴር ጉዳያት ወፃኢ ዩናይትድ ስቴትስ ሓጋዚ ምንስቴር ጉዳያት ኣፍሪካ ዝነበሩ ጆኒ ካርሰን እዮም።ካርሰን ኣባል ቦርድ ዳይረክተራት ብሄራዊ ትካል ዴሞክራሲ እውን እዮም።
ጆኒ ካርሰን ድሕሪ ሎሚ ኣብ ኣፍሪካ ዝካየዱ ምርጫታት ንናይታ ኣህጉር ምዕባለ፣ብልፅግናን ምርግጋእን ወሳንነት ክህልዎም እዩ ኢሎም።
‘’ሎሚ ዴሞክራሲ ኣብ ኣፍሪካ ኣብ ወሳኒ ምዕራፍ ይርከብ’’ ምስ በሉ ካርሰን ኣስዒቦም ‘’ኣብዚ መዳይ እዚ ኣብቶም ዝሓለፉ 20 ዓመታት ኣብታ ኣህጉር ዝተመዝገቡ ዓወታት እውን ኣብ ሓደጋ ክወድቑ ይኽእሉ እዮም’’ኢሎም።ናይታ ኣህጉር መፃኢ ኩነታት እንታይ ክኸውን ከምዝኽእል ዝሕብር እተን ሃገራት ቐፃሊ ምርጫታት ዝካይዳሉ ኣገባብ ወሳኒ ከምዝኸውንን ኣብ ውሽጢ ዝቕፅሉ 18 ኣዋርሕ 16 ሃገራት ኣፍሪካ ናይ ፓርላመንታውን ፕሬዝዳንታውን ምርጫታት ከካይዳ እየን።
ካብ መንጉኦም ሽዱሽቲኦም መራሕቲ ካብ ክልተ ናይ ስራሕ ዘመን ንላዕሊ ኣብ ስልጣን ዝፀንሑ እዮም ኢሎም ጆኒ ካርሰን።ሕገ መንግስታትቶም ንኻሊእ ሓድሽ ተመራፂ ኣረኪቦም ክሰናበቱ ዝሓቱ እዮም።


text:
ካብዚ ቀረባ ግዜ ጀሚሩ፡ ነቲ ኣብ የመን፡ ደቡብ ሱዳን፡ ሶርያን፡ ሶማልያን ክልተ ኮርያታትን ዝጸንሐ ነዊሕ ግዜ ዝወሰደ ኣዝዩ ዘሕዝን ቅልውላዋትን ምርሕሓቕን ዝድብስ ናይ መዋጽኦ ደሃያት ይስማዕ ኣሎ። ኣብ ዝምባብወ፡ ደቡብ ኣፍሪቃ፡ ኬንያን ዝስማዕ ዘሎ ዜናታት ሰላማዊ ምስግጋር ስልጣናትን ምፍታሕ ነባር ፍልልያትን ህይወት ናይ ዝመልስ ዜናታት ኣብነት እዩ። ኣብ ኢትዮጵያ ዝረአ ዘሎ ዘጋጥመ ጸገማት ግዜ ሂብካ እሂንምሂን ተበሃሂልካ ወጥሪ ናይ ምህዳእን ንቀጻሊ ፍታሕ መሰረት ምንጻፍን ተግባር ከኣ ኣብ ኣፈናዊ ደረጃኡ ዘሎ’ኳ እንተኾነ፡ ብኣውንታ ዝጥቀሰ ኣገዳስን ሓላፍነታውን ምዕባለ እዩ። ክምኡ ስለ ዝኾነ እዮም ከኣ ዝተፈላለዩ መንግስታትን ፖለቲከኛታትን ዝንእድዎን ተስፋ ዘንብርሉን ዘለዉ። ዋላ’ኳ ጣዕሳ እንተንጸላለዎ፡ ኣብ እስራኤል ናይ ዘለዉ መብዛሕትኦም ኤርትራውያን ኣፍሪቃውያን ስደተኛታት ጉዳይ ቆላሕታ ምርካቡ ከኣ ካልእ ናይዚ እዋንዚ ተርእዮ እዩ።
ኤርትራ ሓንቲ ከምዚ ኣብ ላዕሊ ዝተጠቕሰ ንብዓታ ዝሕብሰላ ዜና እትጽበ ሃገር እያ። ምኽንያቱ፡ ኣብዚ እዋንዚ ኣብ ኤርትራ ኩሎም ናብ ሰላም፡ ዲሞክራስን ልምዓትን ዝወስዱ መዓጹኣ ዕጹዋት እዮም። ማዕጾ ዝተዓጽዎም ድለይቲ ፍትሕን ዲሞክራስን ኤርትራውያን ዜጋታታ ኣብ ዓድን ኣብ ወጻእን ከኣ ገለን ብውዱብ ገለን ድማ ብውልቂ፡ መተካእታ ስለ ዝሰኣኑ ናብቲ ናይ ደሓን ኣዳራሽ ወይ ፖለቲካዊ ሜዳ ንምእታው ኳሕኲሖም ምኽፋት ዝኣበዮም ማዕጾ ክሰብሩ ተገዲደምሉ ዘለዉ ግዜ እዩ። ሕመረት ደንበ ተቓውሞ ኤርትራ እምበኣር በዚ እዩ ዝቃነ። ኣብዚ እዋንዚ ብዙሓት ሃገራት ኣብ ሕድሕደን ናይ ዕርቂ መንገዲ ክመርጻ እንከለዋ፡ ኣብ ኤርትራን ከምኣ ዝኣመሰላን ግና ምእንቲ መሰረታዊ መሰላት ህዝቢ ስለ ዝሓተቱ ጥራይ ዝተኣስሩ ወገናተን ኣብ ቅድሚ ፍትሒ ከይቀረቡ፡ ኣብ ስዉራት ኣብያተ ማእሰርቲ ደሃዮም ጠፊኡ ምስ ጸነሐ፡ ዜና መስዋእቶም ብዘይወግዒ እዩ ዝንገር። ናይዚ ቀረባ ግዜ ሕልፈት ሃይለ ወልደትሳኤ ድሩዕ ኣብ ሕቡእ ቤት ማእሰርቲ ዒራዒሮ ከኣ ናይዚ ዘሕዝን ተርእዮ መርኣያ እዩ።
ኣብ ኤርትራ ዘሎ ገዛኢ ጉጅለ ህግደፍ በቶም ካብ ናይ ዲክታተርነት ደልሃመት ዝወጹ ዘለዉ መንግስታትን ዘጋጥሞም ፖለቲካዊ ቅልውላውን ሳዕሪሩ ናብ ጐንጽን ናዕብን ከይዓረገ፡ ብሓላፍነታዊ ዘተን ምክእኣልን ወጊኖም ናብ ራህዋ ዝወጹ ዘለዉ ወገናትን ክቐንእን ክበራበርን ዘይሕሰብ እዩ። ምኽንያቱ እቲ ጸረ-ህዝቢ ባህሪኡ መመሊሱ ናብ ጥፍኣት ዝዕዘር እምበር ዝሓዊ ስለ ዘይኮነ። ኣብዚ በብኹርናዑ ዝቀላቐል ዘሎ ሓድሽ ኣውንታዊ ናይ ስኒት ምዕባለታት ዝረኣየሉ ኣጋጣሚ ናይ ህግደፍ ግብረመልሲ ትዕቢትን ናይ ካለኦት ለባማት ስጉምቲ ምንእኣስን እዩ። እነሆ ከኣ ከምኡ ይገብር ኣሎ። ህግደፍ ስለምንታይ ንናይ ሰላም፡ ዲሞክራስን ዕቤትን ድምጺ ኣእዛኑ ዓጽዩ፡ በቲ ናይ ምንጽጻግ መንገዲ ኣጠርሚሙ ምጉዓዝ ይመርጽ? ዘይዕቱብን ዕባራን ምኽንያት ይህልዎ ይኸውን። ዙይሩዘይሩ ግና ቀንዲ ምኽንያቱ ብሓፈሻ ኣብ ልዕሊ ፍትሕን ልዕልና ሕግን ብፍላይ ከኣ ኣብ ልዕሊ ህዝቢ ኤርትራን ናይ ራህዋ ጠለባቱን ዘለዎ ንዕቀትን ብደዐን ዘመልክት እዩ። ስለዚ ኢና ከኣ ህግደፍ ሓንሳብን ንሓዋሩን ካብ ናይ ለውጢ ኣተሓሳስባ ስለ ዝወጸ፡ ኣብ ከባቢኡ ብዝፍጠር ሃናጺ ምዕባለ ክቐንእን ንምርዓሙ ክጽዕትንስ ዘበት እዩ እንብል።
ካብ ወጻዕን ዓመጸኛን ተግባራቱ ክሳብ ዘይተመልሰ፡ ንህግደፍ ናቱ ምሃቡን ምቅላዑን ግቡእ እዩ። ከምኡ ኢና ከኣ ንብልን ንገብርን ዘለና። እቶም ምእንቲ ለውጢ ንቃለስ ዘለና ኤርትራዊ ወገናትከ ኣብዚ መዳይዚ ከመይ ኣለና? ዝብል ሕቶ እውን ምርኣዩ ግድን እዩ። ወዮ ሰፊሕ፡ ቀጻልን ኣስካሕካሕን ተግባራት ጉጅለ ህግደፍ ትዕግስቲ ዘስእን ኮይኑ እዩ እምበር፡ ቅድሚ ብዛዕባ ህግደፍን ጸረ ህዝብን ኩሉ መሰላቱን ኣካይዳኡ ምዝራብ ብዛዕባና ምዝራብ ምቕዳም ውሕልነት እዩ። ምኽንያቱ ካልኦት ንክሰምዑኻ ቅድም ንስኻ ሰማዒ ምዃን ስለ ዘድሊ። ንለውጢ ክትጽውዕ እንከለኻ’ውን ኣብቲ መስርሕ ናይ ለውጢ ሓሳባት ክትህብን ክትቅበልን ትጉህ ምዃን ግድነት’ዩ። ብዛዕባ ሓድነት፡ ምጽውዋር፡ ምክእኣልን ሕድገትን ክትዛረብ እንከለኻ’ውን ከምኡ ንገዛእ ርእስኻ ብምቕዳም ምቕሉል ምዃን ኣገዳሲ እዩ። ስለዚ ከምቲ ኣብቶም ኣቐዲምና ዝጠቐስናዮም ሃገራት ዝተረጋገጸ ምርግጋእ ኣብ ኤርትራ ንምውሓስ፡ ካብ ህግደፍ ምጽባይ፡ ማይ ሓቚንካ ጠስሚ ካብ ምጻባይ ፈሊኻ ዝረአ ኣይኮነን። ኣብዚ መዳይዚ ንገዛእ ርእስኻ ቅድሚት ኣብ ምስራዕን ኣብነት ኣብ ምዃንን ቅዱስ ቅንኢ ከነሕድር ክሳብ ክንደይ ኣድላይ ምዃኑ ምስትውዓል ከድልየና እዩ።
ኣብ ባህልና ቅንኢ ዝተፈላለዩ ትርጉማት ኣለዉዎ። ሕጂ ንዛረበሉ ዘለና ቅንኢ እምበኣር፡ ብዛዕባ ጽቡቕን ቅዱስን ቅንኢ እዩ። ብዛዕባ ብቕንኢ ተሳዒርካ ናይ ካልእ ወገን ጽቡቕ ከተዕንቅፍን ክትኮልፍን ሒዅ ምባል ዘይኮነ፡ ናይ ካለኦት ጽቡቕ ነገር ናትካ’ውን ከም ዝኸውን ናይ ምድላይን ምትግባርን ቅንኢ ኢና ንዛረብ ዘለና። እቲ ኪኖ ድኸመት ዝስራዕ ጸረ-ህዝቢ ገበን ጉጅለ ህግደፍ ሎሚ ጸሓይ ዝወቐዖን በብኩርናዑ ዝውገዝ ዘሎን እዩ። ናትና ናይ ሓይልታት ለውጢ ሕጽረትከ ዕምቆቱ ክሳብ ክንደይ እዩ? ኢልና ዳህሳስ ከነካይድ ይግበኣና። ምኽንያቱ ህግደፍ ካብቲ ናትና ድኽመት እንዳተዓንገለ እዩ ክሳብ ሕጂ ትንፋስ ሰዂዑ ዝንቀሳቐስ ዘሎ እምበር፡ ናቱ ትንፋስ ካብ ዝሓጽሮስ ነዊሕ ግዜ ኮይኑ እዩ። ንሕና ከምቲ ክንከዶ ዝግበኣና ውሕልነትን ቅልጣፈን እንተንጐዓዝ ህግደፍ ትንፋስ መሓጸሮ’ሞ እቲ ዘይተርፍ ሕልፈቱ መቐልጠፈ። ናብዚ ንምብቃዕ ከኣ ኣብ ከባቢና ካብቲ ዝኸፈአ እንዳረሓቕና በቲ ኣውንታዊ ምዕባለ ክንቀንእ ይግበኣና። ከምቲ “ዘይቐንእ ኣይወለድ” ዝበሃል።


text:
ርእሰ-ዓንቀጽ ሰዲህኤ
ብሓፈሻ ኣብ ኩሉ ካብ ሓደ ብርኪ ናይ ግዜ ናብ ካልእ ክትሰጋገር እንከለኻ፡ ብፍላይ ከኣ ሓደ ፍሉይ ኣጋጣሚ ኣፋኒኻ ናብ መጻኢ ሓድሽ ክትሰጋገር እንከለኻ፡ “ዓመት ናብ ዓመትየ ይዕቆረና” ምምርራቕ ዝተለምደ እዩ። እዚ ብፍላይ ኣብ ግዜ ዮሃንሰ-መስቀለ ብመሳጢ ዜማ ደቂ ኣንስትዮ ይስነ እዩ። እነሆ ከኣ ዓመተ 2017 ኣፋኒና 2018 ኣብ እንቕበለሉ በጺሕና እሞ “ዓመት ናብ ዓመትየ ይዕቆረና” ንብል። ካብቶም ብናይ ዝኾነ ተጽዕኖ ካብቲ ልሙድ ኣካይደኦም ዝያዳ ዘይቅልጥፉ ወይ ዘድንጉዩ ብናቶም ናይ ዑድት ሕጊ ዝግዝኡ መስረሓት ግዜ ሓደ እዩ። ግዜ ናጻ እዩ። ኣብቲ ባህርያዊ ቦታኡ ይወግሕ ይዓርብ። ይመውቕ ይቖርር። ይዘንብ ይጻሒ። ወዲ ሰብ ከኣ ግዜ ናብኡ ክመጽእ ከምዘይክእል ስለ ዝርዳእ ምስቲ ግዜ ዘምጸኦ ምዕባለታት ክመሳሰል ይግደድ። ስለዚ 2017ን 2018ን ምርኽኻብ ስለ ዝፈጸማ፡ 2018 እንዳበልና ክንቆጽር ቅሱባት ኢና። ነዚ ናይ ግዜ ሓያልነት ስለ እንርዳእ ኢና ድማ ሓደ ሓድሽ ምዕባለ ከጋጥመና እንከሎ “ግዜ ወይ ዘበን ኣምጸኦ” እንብሎ።
ግዜ ኣብ ህይወትና ፈጣሪ ተጽዕኖ ምዃኑ ስለ እንርዳእ፡ ሓደ ክፋል ግዜ ንኣብነት ዓመት ክሓልፍ እንከሎ፡ ብዛዕባቲ ዝመጽእ ሰናይ ትምኒትና ክንገልጽን መብጸዓታት ክንኣቱን እንከለና፡ ንግዜ ዘለና ክብሪ ንገልጽ ምህላውና ብሩህ እዩ። ኣይኮነንዶ ንናይ ዓመት ምቅይያር ንናይ ወርሒ መጀመሪ ባሕቲ እውን ትርጉም ንህቦ ኢና። እዚ ከኣ ካልእ ንክብሪ ግዜ ዘመላኽት እዩ። በዚ መሰረት ኣብ ከምዚ ሕጂ ዘለናዮ ናይ ክልተ ዓመታት ናይ ሓላፍነት ምርኽኻብ “እንኳዕ ኣብጸሓና ኣብጸሓኩም” ተተበሃሃልና ተዘይንኢሱና ኣይዓብየናን እዩ። ስለዚ “ርሑስ ዓድሽ ዓመት 2018 ይኹነልና”። እዚ ግብራዊ ዝኸውን ግና ብምምናይና ዘይኮነ፡ ትምኒትና ኣብ ምትግባር ብቑዓትን ትጉሃትን ኮይና እንተቐሪብና ጥራይ እዩ።
ከምቲ ኣብ ኩሉ ተረኽቦታት ኣድህቦናን ኣቓልቦናን ናብቲ ዝሓለፈ ዘይኮነስ ናብ መጻኢ ዝያዳ ከማዕዱ ይግበኦ እንብል፡ ዓመት ሓሊፉ ሓድሽ ዓመት ክትካእ እንከሎ እውን፡ ኣብ ክንዲ ነቲ ኣብ’ቲ ዝሓለፈ ዓመት ክንዓሞ ዝግበኣና ብዘይምዕማምና እነስቆርቁርን እንጠዓስን፡ ናብቲ ኣብዚ ሓድሽ ዓመት ክንዓሞ ዝግበኣና ዝያዳ ከነድህብ ይግበኣና። ናይ ዝሓለፈ ዓመት ተመኩርና ክንመሃረሉን ክንውከሶን ግና ናይ ግድነት እዩ።
ኣብ ጉዳይና ክንምለስ እንከለና ኣብዛ ነፋንዋ ዘለና ዓመት 2017 ክንዓሞ ዝግበኣና ከምቲ ትጽቢትና ከምዘይዓመምና ፍሉጥ እዩ። እቲ ምኽንያታት ከኣ ገሊኡ በዓል ቤታዊ ገሊ ከኣ ወድዓዊ እዩ። ከምኡ ስለ ዝኾነ ከኣ እዩ ውጽዓ ህዝብና ዘይተወገደ ጥራይ ዘይኮነስ ትስፉው ኣንፈት’ውን ክሕዝ ዘይከኣለ። ከምዚ ብምዃኑ እዩ ከኣ እዚ ኣጋጣሚ እንዳስሓቐ ዘሕዝን ዝኸውን። ኣብ ሓድሽ ዓመት ብምጻሕና ንሕጐስን ንስሕቕን፡ ዓሚ ክንዓሞ ኢልና ዝኣመትናዮ ክንዓምም ብዘይምብቃዕና ከኣ ንትክዝ። ምስዚ ኩሉ ግና መጻኢ ምርኽኻብ 2018ን 2019ን ከምዚ ናይ ሎሚ ጐበጨረ ዘይኮነስ ምሉእ ብምሉእ ትስፉዋት ናብ እንኾነሉ ክንቅይሮ ክንጽዕት ይግበኣና። ነቲ ኣብ ሃገርና ዝረአ ዘሎ ክንዲ ትጽቢትና’ኳ እንተዘይኮነ ጉጅለ ህግደፍ ይድፈር ከም ዘሎ ዘመልክት ቁልዒ ግሁድ ተቓውሞ ናብ ሃልሃልታ ክንቅይሮ ክንጽዕት ይግበኣና።
ኣብዛ ነፋንዋ ዘለና ዓመት ወጽዓ ህግደፍ ብትሕዝቶ ከምቲ ናይ ዝሓለፈ ነይሩ። ኣብቲ ዝርዝራቱ ከኣ ዝያዳ ገዲዱ። ቁጠባዊ ጸገማት ህዝብና ዝያዳ ዓሪጉ፡ ምጥፍፋእ ላዕለዎት ሓለፍቲ ህግደፍ ከኣ ዝያዳ ሳዕሪሩን ዶብ ሰጊሩን። ጉጅለ ህግደፍ ሓድሽ ብልኡላውነት ሃገርን ሃብታን ናይ ምጥላዕ ምዕራፍ ከፊቱ፡ ስደት መንእሰያት እንተዘይወሲኹ ኣይነከየን። ስርዓት ህግደፍ ሃይማኖታዊ ትካላት መሳርሒኡ ክገብረን ኩሉ መሰላት ክገፍፍን ዝወጠኖ ውጥን መመሊሱ ይገድድ ኣሎ። ኤርትራውያን መንእሰያት ኣብ ስደት ዘሕልፍዎ ዘለዉ ህይወት ጌና ይብእስ ኣሎ። ብኣንጻሩ ናይቶም ነዚ ኩነታት ንምቕያርን ናብ ራህዋ ንምስግጋሩን እንቃለስ ዘለና ሓይልታት ለውጢ፡ ብቑዕ ውጥን ህግደፍ ዝዓጽፍ ዓቕሚ ክንከውን ኣይከኣልናን። እቲ ዝያዳ ከተሓሳስበና ዝግበኦ ከኣ ህግደፍ ናይ ባህሪ ጉዳይ ኮይንዎ፡ ወጽዓኡ ኣብ ህዝብና መመሊሱ ምጽንዑ ዘይኮነ፡ ካብ ነብስና ንምጅማር ንሕና ክንገብሮ ዝግበኣና ክንገብር ዘይምብቃዕና እዩ።
እምበኣር ሓደስቲ “ከምዚ ክንገብር ኢና” በሃልቲ’ኳ እንተዘይኮንና ሕጂ እውን ኣብዚ ፍሉይ ግዜኡ ሕልዩ ዝመጽእ ኣጋጣሚ ቃል ምእታው ቀጻልነት ምእማት ስለ ዝኾነ፡ ቃል ክንኣቱ ግድን እዩ። ካብቲ ጐዲሉና ዘሎ ዓበይቲ ጉዳያት ሓደ ሓድነትና ኣጽኒዕናን ፍልልያትና ኣመሓዲርናን ክንስጉም ቃል ክንኣቱ ይግበኣና። ምኽንያቱ ከምቲ “ዝነቐዐ እንቋቁሖ መጻወቲ ሃመማ ይኸውን” ዝበሃል፡ ንሕና ከኣ ሓድነትና እንተዘየረጋጊጽና መፍቶ ጉጅለ ህግደፍ ከም እንኸውን ኣይንረስዕ።
ሰዲህኤ፡ ነቲ ኣጋጢምዎ ዝነበረ ሓድነት ናብ ምድኻም ዝመጣጠር ተጻብኦ ሳላ ተወፋይነት ኩሎም ኣካላቱ መኪቱ፡ ሓድነቱ ምስ ኣውሓሰ፡ ምስ ኩሎም ፖለቲካዊ ውድባትን ሰልፍታትን ዘስርሕ ሰፊሕ ጽላል ንምምስራት ዘኽእል ናይ ዘተ እማመ ኣቕሪቡ ኣሎ። ነዚ እማመኡ ብመደብ ምሕዳስ ሰልፊ ከሰንዮ ወጢንዎ ዘሎ ዕማም ኣብዛ ንኣትዋ ዘለና ዓመት’ውን ብዘሎ ዓቕሙ ክሰርሓሉ ምዃኑ የረጋግጽ። በዚ ኣጋጣሚ ከኣ እዚ ዕማም’ዚ ናይ ሓደ ውሱን መሪሕነት ወይ ሰልፊ ዕማም ስለ ዘይኮነ፡ ኣባላቱ ኮኑ መሓዙት ውድባት ኣብ ምዕዋቱ ንምርብራብ ዳግማይ ቃሎም ክሕድሱ ጸዋዒቱ የቕርብ።


text:
መንእሰይ ጸዓት ዘላቒ ዕብየት!
ናይ ሎሚ ዓመት ሃገራዊ ፈስቲቫል መንእሰያት ኤርትራ፡ “መንእሰይ፡ ጸዓት ዘላቒ ዕብየት” ኣብ ትሕቲ ዝብል መሪሕ ቴማ፡ ንወሳኒ ግደ መንእሰያት ኣብ ኩሉ መዳያት ብዘዘኻኽርን ዘነቓቕሕን ዝተፈላለየ መሰናድኦታት፡ ከም ወትሩ ኣብታ ማእከል ስልጠናታት፡ መተኣኻኸቢት ቅርዓት መንእሰያት ዝኾነት ሳዋ ክካየድ እዩ።
“መንእሰይ፡ ጸዓት ዘላቒ ዕብየት” ዝብል ሓረግ፡ ዕምቈት ትርጉሙ፡ ኣመና ሰፊሕ እዩ። ከምዝፍለጥ ዝኾነ ወለዶ፡ ኣብ ዝኾነ መድረኽ ነናቱ ብድሆታትን ተልእኾታትን ኣለውዎ። ናይ ዝኾነ ወለዶ መድረኻዊ ተልእኾ ክፍጽሙ ሓላፍነት ዝስከሙ ኸኣ ወትሩ እቶም ኣብ ውዑይ ዕድመ ዝርከቡ መንእሰያት እዮም። መንእሰይ እምበኣር፡ ኣብ ግዜኡ ዝጸንሕዎ ብድሆታት ገጢሙ፡ ብጻዕሩ ብልሑን መሃዝነቱን ተልእኾ ሕብረተሰብ ኣብ ምዕራፉ ኬብጽሕ ትጽቢት ዝግብረሉ ቀንዲ ጸዓት ናይ ሕብረተሰብ እዩ።
ሕብረተሰብ ምንጪ ጸዓቱ ኣእምሮ፡ ጉልበትን ወኒን መንእሰያቱ እዩ። ሕብረተሰብ መጻኢኡ እንታይ ክመስል ይኽእል፡ ጸዓት መንእሰያት ኣብ ምንታይ ይውዕል እዩ ዝውስኖ። ብሓጺሩ ዕድል ህዝቢን ሃገርን ኣብ እንግድዓ መንእሰይ እዩ። ክንዲ ዝኾነ ነዚ ረዚን ሓላፍነት’ዚ ብዝግባእ ተረዲኡን ኣስተማቒሩን፡ መራሒ ግብርን ሓሳብን ኮይኑ፡ ብሓባራዊ ዕላማ ተጠሚሩ፡ መሪሕ ግደ ዝጻወት ንቑሕን ብቑዕን መንእሰይ ምህላው ወሳኒ እዩ። መንእሰይ ሓላፍነቱ ከተግብር፡ ኣብ መድረኹ ዘሎ ተልእኾ ሕብረተሰቡ ብብቕዓት ክፍጽም እንተኾይኑ ከኣ፡ ልዑል ስነሓሳባዊ ብቕዓትን ውዳበን፡ ሓያል ወኒ ርእስኻ ምኽኣልን ባህጊ ምዕባለን፡ ኣድማዒ ሞያን ፍልጠትን፡ ብሉጽ ክብርታት ዝውንን፡ ክኸውን የድሊ።
ስነ-ሓሳባዊ ብቕዓትን ውዳበን
ምንጪን መሰረትን ምዕባለ ሓሳብ ወይ ንቕሓት እዩ። መንእሰይ ናይ ዝኾነ ወለዶ፡ ኣብ ግዜኡ ንዘሎ ባዕላዊን ወድዓዊን ኵነታት ብልክዕ ዝግንዘብ፡ ብደረጃ ዓለም ዘሎ ዝተፈላለየ ኣምራዊ መጻወድያታት ፈንጺጉ፡ ብሓርነት ዝሓስብ ክኸውን ይግባእ። ህሉውን መጻኢን ወለዶ ዝሕበነሉን ብኽብሪ ዝዝክሮን ታሪኽ ክሰርሕ ዝኽእል ከምዚ ዓይነት ንቕሓት ሃልዩዎ፡ ንሕብረተሰቡ ዝሓይሽ ናይ ገዛእ ርእሱ ስነ-ሓሳብ ዝኽተልን ዘተግብርን መንእሰይ ጥራይ እዩ። ቀዳሞት መንእሰያት ኤርትራ፡ ንመግዛእታዊ ኵነተ-ኣእምሮ ክርዕምዎ ስለዘይመረጹ፡ ናጽነት ንምርካብ ኣብ ጣሻን በረኻን ሰፊሮም፡ ነዊሕን መሪርን ገድሊ ሰጊሮም ኣብ ዕላማኦም በጺሖም።
ታሪኽ ፖለቲካዊን ዕጥቃዊን ቃልሲ ህዝቢ ኤርትራ እምበኣር፡ ልዑል ስነ-ሓሳባዊ ብቕዓት ናይ ዝዓጠቑ ሃገራውያን መንእሰያት ታሪኽ እዩ። እዞም መንእሰያት’ዚኣቶም፡ ሃገራውነት መሰረቱ እቶም ንባህሊ ሕብረተሰቦም ዘቘሙ ክብርታት ምዃኖም ብምግንዛብ፡ ንኽብርታት ሕብረተሰብ ኤርትራ ዓንዲ ማእከል ውሽጣዊ ሓይሎም ገይሮም፡ ኩሉ ውልቃዊ ነገራዊን መንፈሳዊን ባህግታት ምእንቲ ህዝብን ሃገርን ቀቲሎም፡ ብኣካልን መንፈስን ሳላ ዝተበጀው’ዩ እቲ ዓለም ኣይከኣልን ዝበለቶ ገድሊ ንናጽነት ተኻኢሉ። ኣብ ንኡስ ዕድመኻ፡ ውልቃዊ ራእዪን ዕላማን ዕሽሽ ኢልካ፡ ምእንቲ ባህጊን ዕላማን ሕብረተሰብ ምውፋይ፡ ሃገራዊ መንእሰይ ጥራይ ክበጽሖ ዝኽእል ዝለዓለ ደረጃ ንቕሓትን ስነሓሳባዊ ብቕዓትን እዩ። ከምዚ ዓይነት ንቕሓት ዘለዎ መንእሰይ ድማ እዩ፡ ኣብ ግዜኡ ዝገጥሞ ብድሆታት ስዒሩ መድረኻዊ ተልእኾኡ ብብቕዓት ክፍጽም ዝኽእል።
ኣብዚ ዘለናዮ መድረኽ እውን እንተኾነ መንእሰይ ኤርትራ፡ ባህጊን ራእይን ሕብረተሰቡ ኣብ ምዕራፉ ዘብጽሕ ናጻ ፖለቲካዊ መስመር እናተኸተለ፡ ነቶም ርእሲ ኹሎም ሃገራዊ ሃብትናን ንያትናን ዝስርዑ ክብርታት ሕብረተሰብና ንምጅላሕ፡ ብስውርን ረቂቕን ሜላ፡ ካብ በበይኑ ኩርናዓት ዝስንደው ናይ ሓሳብ መርዚታት ወጊድ ኢሉ፡ ንኣስዳዕቲ ኣበሃህላታት ግዲ ከይሃበ፡ ብልዑል ጥምረትን ወዳበን መጻኢ ዕድልና ዝኹልዑ መደባት ልምዓት ኣብ ምስልሳል’ዩ ዝርከብ። እዚ መርኣያ ስነሓሳባዊ ብቕዓቱን ንቕሓቱን እዩ። ከምቲ መንእሰይ ወለዶ ገድሊ፡ ዓንዲ ማእከል ሓርነታዊ ተጋድሎና ኮይኑ ናጽነት ብምምጻእ፡ ሕልሚ ወለዶታት ዘግሃደ፡ ናይዚ መድረኽ’ዚ መንእሰይ እውን ብዙሕ ዝዓይነቱ ግዳማዊ ተጻብኦታትን ሽርሒታትን እናመከተ፡ ንዘላቒ ዕብየት ሃገሩ ብዘይግብዝና እእምሮኣዊን ጉልበታዊን ጸዓቱ የፍስስ ኣሎ። እዚ ውፉይን ማእቶታዊን መንእሰይ፡ ጸዓት ዘላቒ ዕብየት ምዃኑ ዛጊት ዝፈጸሞም ተግባራቱ ምስክር እዮም። ብጥቕልሉ ኤርትራ እትኽተሎ ስነ-ሓሳብ ማሕበራዊ ፍትሒ፡ ናብ ተጨባጢ ውጽኢት ዝቕይሮ ዘሎ፡ ናይ መንእሰያታ ንቕሓትን ውፉይ ስራሕን እዩ። ከምዚ ዝኣመሰለ ብእኩብ ዝሓስብ፡ ውልቃዊ ረብሓ፡ ሓባራዊ ረብሓ ብምቕዳም ከምዝመጽእ ዝኣምንን ምእንቲ ሓባራዊ ዕላማ ዝውፈን መንእሰይ ምርካብ እምበኣር ንሕብረተሰብ ዓቢ ጸጋ እዩ። ተወፋይነት ዝሓላገቱ መንእሰይ ኤርትራ፡ ብርግጽ ጸዓት ዘላቒ ዕብየት እዩ።
ወኒ ርእሰ ምርኰሳ
ፖለቲካዊ ናጽነት ድርዑን ዋሕሱን ቁጠባዊ ሓርነት እዩ። ቁጠባዊ ሓርነት ድማ፡ እንትርፎ ብመትከል ርእሰ-ምርኮሳ ብኻልእ ዘይጭበጥ ጽፍሒ ናይ ናጽነት እዩ። ከምዝፍለጥ ናይ ዓብለልቲ ሓይልታት ስነ-ሓሳብን ድሌትን፡ እተን ዘይማዕበላ ሃገራት፡ ካብ መባእታዊ ቁጠባ ከይወጻ፡ ብቐጻሊ ምንጪ ጥረ-ነገራት ኮይነን ክነብራ እዩ። ነዚ ንምርግጋጽ ድማ እልቢ ዘይብሉ ኣልማሲ ሽርሒታት ምስ ተዋደደ እዩ። እቲ ዕውት መንእሰይ፡ ነዚ ብዙሕ ዝመልክዓቱ ሽርሒታትን ኣደናገሪ ጸወታታትን ብንቕሓት ሰጊሩ፡ ምስጢር ምዕባለ ዝኾኑ ክብርታት ክውንን ዝኽኣለ እዩ። ዝዓበየ ካብዚ ክብርታት’ዚ ብነብስኻ ናይ ምሕዳር ወይ ርእስኻ ናይ ምኽኣልን ምምዕባልን ልዑል ድሌትን ወኒን እዩ።
ናይዚ መድረኽ’ዚ ኤርትራዊ መንእሰይ፡ በዚ ንቕሓትን ወኒን’ዚ ኣብቲ መንግስቲ ኤርትራ ዝኽተሎ ሓራ ቁጠባዊን ፖለቲካዊን መስመር ረጊጹ፡ ሃገር ብነብሳ ንኽትሓድር ብኹሉ መዳያት ይረባረብ ኣሎ። ብግብሪ ይርአ ከምዘሎ፡ ኣብ ኤርትራ፡ ወሳኒ ግደ መንእሰይ ዘይንጸባረቐሉ ናይ ልምዓት ስርሓት የልቦን። ካብ መግዛእቲ ዝተወርሰ ማሕበረ-ቁጠባዊ በሰላታት ሃገር ብምሕዋይ፡ ንዘላቒ ቁጠባዊ ዕብየት ድልዱል መሰረት ኣብ ምንጻፍ ብዙሕ ሰጒሙ ዘሎ መንእሰይ ኤርትራ፡ እቲ ቀንዲ ምንጪ ጸዓት ልምዓትን ርእስኻ ምኽኣልን ምዃኑ ብግብሪ ኣመስኪሩ እዩ። ዓስቢ ኣበርክቶኡ ራህዋ ሕብረተሰቡ ምዃኑ ኣሚኑ፡ ልዕሊ ንቡር ክውፈ ጸኒሑ ኣሎ። ምህርቲ ናይ ሎሚ ዕዮኡ፡ መጻእቲ ወለዶታት ዝበለጸ ህይወት ዘስተማቕሩላ ብነብሳ እትሓድር ብልጽግቲ ኤርትራ ከም እትኸውን ተገንዚቡ፡ ልዑል ሓቦን ኒሕን ተቐኒቱ ብዘሰላስሎም ዘሎ ዓበይቲ ዕዮታት ከኣ፡ ትስፉው መጻኢ ሕብረተሰብ ኤርትራ ደሚቑ ኣብ ዝረኣየሉ ደረጃ ምብጻሕ ተኻኢሉ ኣሎ።
ቀንዲ ምስጢር ምዕባለን ብልጽግናን ስራሕን ንዓቕምኻ ብዕጽፍታት ዘራብሕ ዲሲፕሊንን ውዳበን እዩ። ዲሲፕሊንን ልዑል ውዳበን ሒዝካ ርእስኻ ንምኽኣል እተካይዶ ጻዕሪ፡ ፍልጠት፡ ሞያን ተሞኲሮን ኣቕሲሙ፡ ኣብ ዝለዓለ ደረጃ ብቕዓት ዘብጽሕ መገዲ እዩ። መንእሰያት ኤርትራ፡ ነዚ ክልቲኡ ጸጋታት’ዚ ክጭብጡ ብምኽኣሎም እምበኣር፡ ነቲ ቀንዲ መርሖ ዘላቒ ዕብየት ድሮ ወኒኖሞ ኣለው ክበሃል ይከኣል።
ፍልጠት፡ ሞያን ተክኖሎጂን
ፍልጠትን ሞያን ኣዝዮም ኣገደስቲ ረቛሒታት ዕብየት እዮም። ምኽንያቱ ናይ ኩሉ ምዕባለታት መሰረት ፍልጠት ወዲ-ሰብ እዩ። ብኻልእ ኣዘራርባ ምንጪን ፈጣሪን ኩሉ ዓይነት ጸጋታት ሰብ እዩ። ሞያን ፍልጠትን ዝዓጠቐ ሰብ ድማ ዝያዳ ኣፍራዪ፡ ቅልጡፍን ኣድማዒን እዩ። ደረጃ ኣፍራይነትን ቅልጣፈን ሕብረተሰብ ብመጠን ፍልጠቱን ዝጥቀሞ ናውቲ ማእቶትን ዝዓጥቖ ቴክኖሎጂን ይፈላለ እዩ። ክንዲ ዝኾነ ንመንእሰያት ሞያን ፍልጠትን ምዕጣቕ ሓደ ካብ ዓበይቲ ዕማማት ህዝቢን ሃገርን ክኸውን ግቡእ እዩ። መንግስቲ ነዚ ሓቂ’ዚ ብምግንዛብ፡ ንመንእሰያት ብኣእምሮን ኣካልን ናይ ምዂስኳስ ሓላፍነት ተሰኪሙ ገዚፍ ወፍሪ ክገብር ጸኒሑ ኣሎ። ኣብ ዝሓለፈ ናይ ናጽነት ዓመታት ኣስታት 500,000 መንእሰያት ብማእከል ስልጠናታት ሳዋ ሓሊፎም፡ ኣካዳሚያዊ ወተሃደራዊን ሞያዊን ፍልጠት ክቐስሙ ምኽኣሎም ጥራይ ዕብየት ናይቲ መንእሰያት ንምምልማል ክግበር ዝጸንሐ ወፍሪ ዘመልክት እዩ። ካብ ኰለጃትን ኣብያተ ትምህርቲ ስነ-ኪነትን ድማ ብዓሰርተታት ኣሽሓት ዝቚጸሩ መንእሰያት ብዝተፈላለየ ሞያን ዓውደ-ፍልጠትን ተመሪቖም ናብ ስራሕ ዓለም ይጽምበሩ ኣለው።
ኣቐዲሙ ከምእተጠቕሰ፡ ስትራተጂ ቁጠባዊ ዕብየት ኤርትራ፡ ብቐንዱ ኣብ ርእሰ ምኽኣል ዝምርኰስ እዩ። ኣብ ገዛእ ዓቕምኻን ክእለትካን ዝምስረት ድልዱል ቁጠባ ንምህናጽ ከኣ፡ ኣብ ዜጋታት ሓያል ናይ ዓያይነት መንፈስን ናይ ስራሕ ዲሲፕሊንን ምዂስኳስ ጥራይ ዘይኮነ፡ መንእሰያት ብዘመናዊ ስነ-ፍልጠትን ቴክኖሎጂን ብምስልጣን ብቕዓት ኣፍራይነቶም ክብ ምባል የድሊ። ካብዚ ኣመለኻኽታ’ዚ ብምብጋስ፡ መንግስቲ፡ መንእሰያት ዘመናዊ ቴክኖሎጂን ክእለትን ዓጢቖም ዝያዳ ኣድማዕነትን ኣፍረይቲን ኪኾኑ፡ ምዕቡል ቴክኖሎጂን ዝተራቐቐ ማሺነሪታትን ንምትእትታው ኣዝዩ ገዚፍ ወፍሪ ክገብር፡ ንዕኡ ዘንቀሳቕሱ ብዙሓት መንእሰያት ከሰልጥን ጸኒሑ ኣሎ። ከም ውጽኢት ናይዚ ጻዕሪ’ዚ ኣብ ኩሉ ከባቢታት ሃገር ዝትግበሩ ዘለው ፕሮጀክትታት ልምዓት ብሓንጎልን ጉልበትን ሞያን መንእሰያትና እዮም ዝትግበሩ ዘለው። ነተን ብደረጃ ዓለም ዘመናውያን ዝበሃላ ማሽነሪታት ኣብ ሓጺር ግዜ መሊኾም ዘስርሕወን ዘለው መንእሰያትና እዮም። ነዚ ብውሽጣዊ ዓቕምና እነሰላስሎ ዘለና ፕሮጀክትታት ልምዓት ንምትግባር፡ ኣብ ናይ ወጻኢ ኩባንያታትን ናይ ደገ ክኢላታትን እንተንምርኮስ፡ ክሓተና ዝኽእል ወጻኢታት ንምግማቱ ኣየጸግምን። ሳላ ብልሕን ዓቕሚን ተወፋይነትን መንእሰያትና ግን ብገዛእ ዓቕምና እንሕበነሉ ስራሕ ዓሚምና። ክእለት ኣብ ምውናን ድማ ብዙሕ ስጒምና ኣለና። ከም ውጽኢቱ፡ ኤርትራ ወናኒት ከበድቲ ናይ ልምዓት ማሺነሪታትን ንዕኡ ከስርሑ ምሉእ ብቕዓት ዘለዎም መንእሰያትን ኮይና ኣላ። ኤርትራዊ መንእሰይ ብርግጽ ጸዓት ንዘላቒ ዕብየት!
ባህልን ክብርታትን
መንእሰይ ናይ ዝኾነ መድረኽ፡ ታሪኽ ከማእዝን ፍሉይ ሓላፍነት ዝተሰከመ ቀጸላ ሕብረተሰብ እዩ። መንእሰይ ወለዶ፡ ሓላፍነት ህዝብን ሃገርን ኣብ ማእገሩ ጸይሩ መድረኻዊ ተልእኾኡ ብብቕዓት ክፍጽም እንተኾይኑ ድማ፡ ንክብርታት ሕብረተሰቡ ክፈልጦ፡ ክሕበነሉን ብሶላ ናይ ህይወቱ ገይሩ ክወስዶን ይግባእ። ናይ ምዕባለ ሸውሃቱ ከርዊ ዝቃለስ ሕብረተሰብ፡ ንመንእሰያቱ ዘመናዊ ፍልጠትን ሞያን ከዕጥቕ ኣዝዩ ኣገዳሲ እኳ እንተኾነ ንክብርታት ማእከል ዘይገበረ ህንጸት ኣእምሮ ግን ኣብ ቅድሚ ዓለማዊ ተጻብኦን ውዲትን ጸኒዕካ ደው ክትብል ዘኽእለካ ኣይኮነን።
ታሪኽ መንእሰያት ኤርትራ፡ ታሪኽ ቃልሲ ንፖለቲካዊ ናጽነት ጥራይ ዘይኮነ እንተላይ ታሪኽ ምዕቃብ ባህላዊ ውርሻታትን መንነትን እዩ። ገዛእትን ዘራያቶምን ኤርትራዊ መንነት ንምሕካኽ ዝኣለምዎ ሸርሒ፡ ብሓድነት ህዝብና ኣውራ ድማ በቲ ንዕላማታት ከፋፋሊ ፖሊሲ ዘፍሸለን ተቓሊሱ ዘዐወተን መንእሰይ ወለዶ በርዒኑ ተሪፉ እዩ። የግዳስ ሕጂ እውን እንተኾነ ንመንእሰይ ኤርትራ፡ ብዝተወደበ ዘመተታት ስነ-ኣእምሮኣዊ ኲናት ኣስዲዖም ሸብረኽ ከብልዎ ዝሃልኩ ኣይተሳእኑን።
ኤርትራውያን፡ ዋሕስ ናይ ትማሊ፡ ናይ ሎሚን ናይ ሓዋሩን መኸተናን ቃልስናን ክብርታትና እዮም። ህዝቢ ኤርትራ፡ ኣብቲ ፈውሲ ማሕላ እኳ ኣጆኻ ዝብሎ ከይረኸበ ናጽነት ክደሊ ዘሕለፎ ጽንኩር እዋን፡ እንኮ ዋሕሱን ዝተኣማመነሉን ጸጋ ክብርታቱ እዩ ነይሩ። መሬቱ ብዳግማይ ወራር ምስ ተደፍረ’ውን ንክብርታቱ ዓጢቑ’ዩ ሃገሩ ካብ ጎበጣ ኣድሒኑ ልኡላውነቱ ክዕቅብ ዝኸኣለ። ክብርታትና፡ ንኤርትራዊ ሓባራዊ ስነ-ኣእምሮ ዝሃንጹ ስውራት ኣጽዋርና እዮም። ተጻብኦታት ንምከተሎም፡ ፈታኒ እዋን ንሰግረሎም፡ ሸርሕታት ነፍሽለሎም፡ ንስራሕን ዕብየትን ንግልገለሎም ጸዓትና እዮም።
ናይዚ መድረኽ’ዚ ኤርትራዊ መንእሰይ፡ ብቑዕ ወራሲ ክብርታት ምዃኑ ኣብ ምክልኻል ሃገርን ኣብ ዕዮ ልምዓትን ብጭቡጥ ኣመስኪሩ እዩ። ኣሰር ናይቶም ንሰማዒኡ ዘደንጹ ቅያን ጅግንነትን ፈጺሞም፡ መሬት ሕድሪ ዘውረስዎ ኣያታቱ ተኸቲሉ፡ ሃገራዊ ልኡላውነቱ ከየድፈረ ጸጊቡ ዝሓድረላ መሬት ክፈጥር ለይትን ቀትርን ብትግሃት ይሰርሕ ኣሎ። ድሮ እኳ መጻእቲ ወለዶታት ዝሕበኑሉን ነቶም ጽባሕ ‘ኣሰርካ ኣበይ ኣሎ?’ ኢሎም ዝሓትዎ ንኣሽቱ ኣሕዋቱን ኣሓቱን ኣፍ ኣውጺኡ ዝምልሰሎም ልምዓታዊ ዕዮታት ኣሳሊጡ ይርከብ።
ኤርትራዊ ሃገራዊ ክብርታት እምበኣር፡ ናጽነት ንምምጻእ ኣብ ዝተፈጸመ ቅያን ጅግንነትን ተኣምር ሰሪሑ፡ ናብ ወለዶ ልምዓት ብምስጋር ገና ተኣምር ይሰርሕ ኣሎ። መንእሰያት ታሪኽ ሃገሮምን ህዝቦምን ክፈልጡን ብቑዓት ወረስቲ ክብርታት ክኾኑን እንከለው፡ እቲ መኽሰብ ንሃገርን ህዝቢን ክሳብ ክንደይ ዓቢ ምዃኑ ከኣ ብግብሪ ንርእዮ ኣለና። ብርግጽ ድማ፡ ታሪኽ ህዝቡን ሃገሩን ዝፈልጥ፡ ክብርታት ወለዱ ዝወረሰ፡ ብመንነቱ ዝሕበን መንእሰይ ጥራይ’ዩ፡ ናይ ገዛእ ርእሱ ታሪኽ ክሰርሕ ዝኽእል። ዕድመ ነቲ ክብርታት ቀዳሞት ወሪሱ ንዘላቒ ዕብየት ጸዓቱ ብዘይግብዝና ዝውፊ ዘሎ – ኤርትራዊ መንእሰይ!
33 total views, 1 views today


text:
ሻምፔና ቅድድም ብስክሊታ ቱር ደ ፍራንስ ተካይዱ
መቐለ ሓምለ 13/2009(ድወት)ሻምፔና ቅድድም ብስክሊታ ቱር ደ ፍራንስ ትማሊ ቀፂሉ 189 ኪሎ ሜትሮ ኣብ ዝሸፈነ ጠንካራ ንሕንሕ፡፡
ኢትዮጵያዊ ተቀዳዳማይ ጋንታ ባህሬን መሪዳ መበል 91 ደረጃ ወፂኡ’ሎ፡፡
ኢትዮጵያዊ ፅጋቡ ገብረማርያም ብድምር ውፅኢት ንልዕሊ 110 ተቀዳደምቲ በሊፁ ኣብ መበል 78 ደረጃ ተሰሪዑ’ሎ፡፡
ኣብቲ ናይ ትማሊ ንሕንሕ ስሎቫክያዊ ፕሪሞዝ ሮጂክ ካብ ጋንታ ሎቶ 1ይ ኾይኑ ተዓዊቱ’ዩ፡፡
ብጋንታ ቲም ስካይ ቐዳመይቲ ወፂኣ’ያ፡፡
ዛጊድ ኣብ ዝተኻየደ 17 ዙራት እንግሊዛዊ ክረስቶፎር ፉሩም ቢጫ ማልያ ተኸዲኑ ይርከብ፡፡
ንቅጠልያ ማልያ ነጥቢ ድማ ሚኪኤል ማቲው ካብ ሳን ዌብ ተኸዲኑዋ ይርኸብ
ነታ ፃዕዳ ቀይሕ ነጠብጣብ ማልያ ዓቐበት ድማ ፈረንሳዊ ሞርጋን ባርጎል ካብ ሳን ዌብ ተኸድንዋ’ሎ፡፡
እንግሊዚያዊ ሳይመን ያትስ ድማ ንፃዕዳ ማልያ መናእሰይ ተከዲንዋ ይርከብ፡፡


text:
ሕብረት ኣፍሪቃ፡ መንግስቲ ጅቡቲ ግዛኣተይ ብወተሃደራት ኤርትራ ተወሪሩ ክብል ንዘቕረቦ ክሲ ከጻሪ ንዝመዘዞ ኣካል፡ መንግስቲ ህግደፍ ኣይቅበልን ክብል ከም ዝነጸጎ ተፈሊጢ።
- Details
- Created: Monday, 17 July 2017 11:56
- Last Updated: Monday, 17 July 2017 11:56
ኣብ’ቲ ዘሰሓሕብ ቦታ ወተሃደራት ብምስፋር፡ መስርሕ ሽምግልና ሒዛ ዝነበረት ሃገረ ቀጠር፡ ወተሃደራታ ኣውጺኣ መስርሕ ሽምግልና ምስ ኣቋረጸቶ፡ መንግስቲ ህግደፍ ከም ኣመሉ፡ ንልኡላዊ ግዝኣት ጅቡቲ ወሪሩ ከም ዝሓዘ፡ መንግስቲ ጅቡቲ ናብ ሕብረት ኣፍሪቃን ውድብ ሕቡራት ሃገራት ናይ ተወሪረ ክሲ ከም ዘቕረበ፡ ሕብረት ኣፍሪቃ ነቲ ክሲ መሰረት ገይሩ ኣብ’ቲ ብዕለት 5-6 ሰነ 2017 ዘካየዶ መበል 29 ኣኼባ መራሕቲ ሃገራት፡ ምስ ክልቲኣቶም መንግስታት ዝዘራረብ፡ ነቲ ቦታ ድማ ብኣካል ዝዕዘብ ልኡኽ ክሰድድ ብዘመሓላለፎ ው


text:
እዋናዊ ዜናታት
- ኣብ ማእከላይ ባሕሪ ኣስታት 100 ስደተኛታት ጥሒሎም።
- ናይ ሓዘን መግለጺ
- ሰማእታትና ዝቐስኑን ህዝብታት ኤርትራ ዝድበሱን፡ ዝወደቕሉ ህዝባዊ ሓርነታዊ ዕላማ መሊኡ ሽትኡ ምስ ዝወቅዕ ጥራሕ እዩ፡
- ወዲ 48 ዓመት እስራኤላዊ ኣብ ልዕሊ ጓል 6 ዓመት ኤርትራዊት ጾታዊ ዓመጽ ፈጺሙ
- ጋዜጣዊ መግለጺ ንሕቶ ዶብ ብሰላም ንምፍታሕ ዝምልከት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
ኣብ መርበብ ዘለዉ
We have 89 guests and no members online
- Details
- Written by ድምጺ ሰላምን ደሞክራስን ኤርትራ
- Published: 07 January 2018
ንግዝያዊ ረብሓን ዝናን ክበሃል ሓሶት ምዝራብ፡ ወትሩ ዘየቕስን ዘይተኸፍለ ዕዳ’ዩ።
ንገዛእ ርእሶም ውሽጣዊ ነጻነት ኮነ፡ ናትና ዝብልዎ ዋሕስ ዝኾኖም ትካላዊ ኣሰራርሓ ዘይብሎም፡ ብኩለንተናኦም ኣብ ትሕቲ ምሉእ ምሕረት ሓደ ሰብ ኢሳያስ ኣፈወርቂ ዝወደቑ፡ ግበሩ ፈጽሙ ዝተባህልዎ ብዘይ ዝኾነ ሕቶን ርእይቶን ዝፍጽሙ፡ ኣብ ትሕቲ ህይወት ዘይብሉ ሚኒስትሪ ጉዳያት ወጻኢ ብጉልባብ ዲፕሎማሲ ኣብ ዝተፈላለያ ኤርትራውያን ተሰዲዶም ዝነብሩለን ሃገራት ተጸፍዮም፡ ንኤርትራውያን ኣብ ምስላይን ምስቓይን ካብ ዝርከቡ ኣባላት ህግደፍ ኣስታት 200 ዝኾኑ፡ ካብ 21 ክሳብ 29 ታሕሳስ 2017 ብመንግስቲ ዝሰላሰል ዘሎ መደባት ልምዓት ክዕዘቡ ኣብ ዝተፈላለዩ ቦታታ በጺሖም ዝብል ብጸብጸብቲ ሓሶትን ነገርቲ መርድእን ማዕከናት ዜና እቲ ጉጅለ ሰሚዕና።
ኣብ ኤርትራ ብህዝቢ ኮነ ብመንግስቲ ዝካየድ ትርጉም ዘለዎ ልምዓት ከምዘየለ ምስክር ዘድሊዮ ኣይኮነን። እቲ ጠንቂ ናይ ኩሉ ሃገራዊ ሕሰምን ድኽነትን ዝኾነ ከም ፋጣሪኦም ዘምልኽዎ ኢሳያስ ዓምን ቅድሚ ዓምን ኣብ ዝገበሮ ቃለ-መጠይቕ፡ ኣብ ቀዳማይ ኲናት ዓለም ምስተሰርሐ (ቅድሚ 100 ዓመት ምዃኑ’ዩ) ፈጺሙ ጽገና ተገይርሉ ዘይፈልጥ መካይን ንክጎዓዛሉ ኣሸጋሪ ዝኾነ ጽርጊያ ከም ዘሎ፣ ሓይሊ ጸዓት ኣይኮነን ፋብሪካታት ዘንቀሳቕስ ንናይ መደቀሲ ኣምፑል ዝኸውን ዘተኣማምን ሓይሊ ከምዘየለ፣ ካብ’ቶም ኣብ ህይወት ሰብ ብቐዳምነት ዝስርዑን ብቐረባ ክርከቡ ዝግባእን ሓደ ዝስተ ማይ ተሳኢኑ ከቢድ ፈተነ ኮይኑ ምህላው፣ መዓርፎ ነፈርቲ ኮነ ወደባት ንልምዓት ድልዊ ክኸውን ብዘኽእሎ ወፍሪ ከምዘይተገብረሉ፣ ኮታ ኣብ ውሽጢ’ዚ ዝሓለፈ ርብዒ ዘመን ዝኾነ መደባት ልምዓት ኣይተሳለጠን፡ ንቕድሚት ክትግበሩ ዝተታሕዙ ገጀፍቲ ውጡናት ግን ኣለው። ዝተገብረ መጽናዕቲ ኣሎ። ገና መጽናዕቲ ዘድልዮ ኣሎ። መዓስ’ዩ ናብ ተግባር ዝእቶ ግን ፍሉጥ ኣይኮነን እና በለ፡ ኣብ ኤርትራ ንዘሎ ባዶነት ልምዓት፡ ባዶነት ደሞክራሲ፡ ባዶነት ፍትሒ ብዘየደናግር ጽቡቕ ገይሩ ገሊጽዎ’ዩ።
ጉልበቱ ኣፍሲሱ ብረሃጹ ዕለታዊ ህይወቱ ከይመርሕ ብድኽነት ዛንዛን ክብል ዝተፈርዶ ህዝቢ ኣብ ዘለዋ ሃገር፡ ክሳብ 200 ዝኾኑ ዕስለ ብገንዘብ ህዝቢ፡ ኣንጻር ህልዊ ሓቂ፡ ኣንጻር ህዝቢ፡ ኣንጻር ልምዓት፡ ኣንጻር ሰላም፡ ንምልኪ ዘቆናጁ ፕሮፖጋንዳዊ ጎስጓስ ክገብሩ ስንቂ ኮይኑ ዘገልግሎም ዝተዋህቦም መደብ ተቐቢሎም ዑደት ምግባሮም ከይኣክል፡ ብሃገር ደረጃ ኣብ’ዚ ኣበርክቶ ኣለዎ ዝበሃል ዘይብሉ እቲ ጉጅለ ናብ ዘዳለወሎም ንስእሊ ኣብ ዝጥዕም ቦታታት ከይዶም፡ ምርኣይ ምእማን’ዩ። ኣብ ርሑቕ ኮይና ንሰምዖ ካብ ዝነበርና ንላዕሊ ኮይኑ ረኺብናዮ። መንግስቲ ብሓቂ ይሰርሕ ኣሎ። ህዝቢ’ውን ብሓቂ ይልወጥ ኣሎ። እዚ ዝተዓዘብናዮ መደባት ልምዓት ብዓቕሚ ኤርትራ ከመይ ክስራሕ ክኢሉ ዝገርም’ዩ። ኣካይዳ መንግስቲ ኤርትራ ኣብ ዓለም ዘይርካ ተወዳድሪ የብሉን። ህዝቢ ኤርትራ ዋላ ይሕሰሞ ሓሲሙኒ ጠምዩኒ ዘይወጽኦ፣ ናይ ምጽማም ተኽሎ ዘማዕበለ ኣብ ሃገሩን መንግስቱን ዘለዎ እምነት ፍሉይ’ዩ …ዝብል ንጎይታኦም ከመጉሱን ብህዝቢ ከሽካዕልሉን ቀኒዮም።
ብመሰረት’ቲ ጉጅለ ዘቃለሖ ዜና፡ ካብ’ቶም 200 ዝኾኑ ካብ መደባት ስለያዊ ስራሓት ኣብ ወጻኢ፡ ብመንግስቲ ክኒዮ ምርግጋጽ ውሕስነት መግቢ ዝጠመተ መነባብሮ ዜጋታት ንምልዋጥ ወይ ንምምሕያሽ ዝካየድ ዘሎ መደባት ልምዓትን ታሪኻዊ ቦታታትን ክዕዘቡ ዝተጸውዑ እቶም 95% መንእሰያት’ዮም። እዚኦም ግን ኤርትራውያን መንእሰያት ዘይኮኑ፡ መንእሰያት ህግደፍ ኣብ ወጻኢ’ዮም። ብካልእ ኣዘራርባ ብህዝቢ ኤርትራ ዝግደሱ ዘይኮኑ ንእንኮ ሰባዊ ስርዓት ዝከናኸኑ ናይ ገዛእ ርእሶም ናትና ዝብልዎ ፖለቲካዊ መንነት ዘይብሎም ልኡኻትን ዕሱባትን ህግደፍ ምዃኖም’ዩ። እዚኦም ንምስሊ ኢሳያስ ‘ምበር ንምስሊ ህዝብታት ኤርትራ ኣይፈልጡን። ክፈልጡ’ውን ኣይደልዩን። ስለምንታይ ብዛዕባ ህዝቢ ክሓስቡ ክግደሱ ብዘኽእሎም ኣይተሃንጹን። ሃገር ማለት ህዝቢ ማለት ምዃኑ ኣይርደኦምን። ሃገር ማለት ኢሳያስ ህግደፍ ማለት ምዃኑ’ዩ ዝርደኦም። ኣገንዝቦኦም ከምኡ ምዃኑ ዘረደአና፡ ዑደት ክትገብሩ ናብ ኤርትራ ክትኣትው ኢኹም ክበሃሎም እንከሎ፡ ኣበይ ዘሎ፡ መን ዘልመዖ፡ መን ዝጥቀመሉ ልምዓት ዝብል ሕቶ ከየልዓሉ ነቲ መምርሒ ብታሕጓስ ምቕባሎም’ዩ። ኣብ ዝተዳለወሎም ቦታታ ምስ በጽሑ ዝህብዎ ዝነበሩ ምስክርነት ድማ ፈጺሙ ዘየለ ባዶ ወደሳ’ዩ።
ከም ኣጋጣሚ ኮይኑ ከኣ እቲ ዝበጽሕዎን ዘወደስዎን ቦታታት ብመንጽር ምምሕያሽ መነባብሮን ህዝቢ እቲ ኣዝዩ ዝተሃስየ ቆላሕታ ዝተነፍገ ከባቢ’ዩ። ምስለነታትን ኣባላት ስለያን ኢሳያስ ግን፡ ብመንግስቶም ብኽብሪ ምዕዳሞም፣ ብገንዘብ ህዝቢ ወይ ብስም ህዝቢ ዑደት ምግባሮም፣ ኣብ ቅድሚ ካሜራን መጉልሒ ድምጽን ቀሪቦም ዝተላዕልዎ ስእልን ዝተሰመዖም ፍሳሃን ‘ምበር፡ ነቲ ኣብ ባይታ ዘሎ ሓቂ ንምርግጋጽ ዘወር ኢሎም ነቲ ዘይምሱል መሲሉ ዘሎ ህዝቢ ከመይ ኣለኻ ኢሎም ክሓትዎ ኣይተ ሰምዑን ኣይተራእዩን። በቲ ልሙድ ናይ በለጽ ቃላት፡ መን ከማኻ፡ ብሳላኻ ኢሎም ከሽካልሉ’ዮም ተሰሚዖም። ህዝቢ ከይሓተቱ ብኣባላት ጸጥታን ሞያዊ ነጻነት ዘይብሎም ናብ ካድራት ዝተቐይሩ ጋዜጠኛታትን ተመሪሖም፡ ዝተዳለወሎም ዝተመርጸ መግብን መስተን እናበልዑን እናሰተዩን’ዮም ነቲ ዑደት ኣካይደሞ። “ ኣብ ከብዲ ጽጉብ የለን ጥሙይ” ኮይኑ ንሶም ብገንዘብ ድኻ ህዝቢ እንተጋየጹን እንተጸገቡን እቲ ካልእ ከምኡ ዓይነት ህይወት የሕልፍ ከም ዘሎ ህዝቢ ኤርትራ ጽቡቕ ኣሎ ኢሎም ከይተሰከፉ ቃለ ምስክርነት ምሃቦም ካብ ኩሉ ዝኸፍአ ነብሶም ዘይከኣሉ ዕሱባት ምዃኖም ዘረጋግጽ’ዩ።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡ 05-01-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ሕብረት ኣፍሪቃ ንዝምድና ኤርትራን ኢትዮጵያን ብዝምልከት ክዝቲ’ዩ
Radio Erena: 01 July 2018
መራሕቲ ሃገራት ሕብረት ኣፍሪቃ ንዝምድና ኤርትራን ኢትዮጵያን ብዝምልከት ክዝትዩ ምዃኖም ተገሊጹ።
እዚ ኣብ ሞውሪታንያ ዝካየድ ንክልተ መዓልታት ዝጸንሕ ዋዕላ መራሕቲ ሃገራት ሕብረት ኣፍሪቃ፣ ናጻ ንግዲ፣ ብልሽውና፣ ከምኡ’ውን ሰብኣውን ጸጥታውን ቅልውላው ኣብ ዝብል ዛዕባ’ውን ከምዝዝቲ ተሓቢሩ።
ሕብረት ኣፍሪቃ፣ ከም ሕቡራት ሃገራትን፣ ሕብረት ኤውሮጳን፣ ነቲ ሓድሽ ፖለቲካዊ ምዕባለታት ኤርትራን ኢትዮጵያን ኣመልኪቱ ኣብ ዘውጸኦ መግለጺ፣ ዝምድና ክልቲኤን ሃገራት ናብ ንቡር ንምምላስ ሓገዙ ከበርክት ምዃኑ ምግላጹ ኣይርሳዕን።
ኣብዚ ካብ ሰምበት ዝጅምር ናይ ክልተ መዓልታት ዋዕላ ሕብረት ኣፍሪቃ፣ ንኩነታት ደሞክራስያዊት ሪፖብሊክ ኮንጎ፣ ደቡብ ሱዳን ከምኡ’ውን ኣብዚ ዓመት’ዚ ፕረዚደንታዊ ምርጫ ንዘካዪዳ ሃገራት ኣመልኪቱ’ውን ክዝቲ ትጽቢት ይግበረሉ።
ንሃገራት ኣፍሪቃ ሓደ ካብ ቀንዲ መሓንቖታት ምዕባለ ኮይኑ ዘሎ ብልሽውና ንምጉዳል ዝካየድ ጻዕሪ ብዝያዳ ዝሕይለሉ መንገዲ ንምንዳይ ኣብቲ ዋዕላ ክዝተየሉ’ዩ። ከምዝፍለጥ ካብ ሓፈሻዊ ሃገራዊ እቶት ሃገራት ኣፍሪቃ ዓመታዊ 25 ሚእታዊት ማለት ልዕሊ 148 ቢልዮን ዶላር ብብልሽውና ከምዝጠፍእ፣ ትራንስፓረንሲ ኢንተርናሽናል ገሊጹ’ዩ።
ኣብዚ ኣብ ሞውሪታንታ ዝካየድ ዋዕላ መራሕቲ ሃገራት ሕብረት ኣፍሪቃ፣ ወከልቲ ሕብረት ኤውሮጳ፣ ከምኡ’ውን ፕረዚደንት ፈረንሳ ኢማንወል ማክሮን ክሳተፉ ትጽቢት ይግበረሎም።
==================


text:
እዋናዊ ዜናታት
- ኣብ ማእከላይ ባሕሪ ኣስታት 100 ስደተኛታት ጥሒሎም።
- ናይ ሓዘን መግለጺ
- ሰማእታትና ዝቐስኑን ህዝብታት ኤርትራ ዝድበሱን፡ ዝወደቕሉ ህዝባዊ ሓርነታዊ ዕላማ መሊኡ ሽትኡ ምስ ዝወቅዕ ጥራሕ እዩ፡
- ወዲ 48 ዓመት እስራኤላዊ ኣብ ልዕሊ ጓል 6 ዓመት ኤርትራዊት ጾታዊ ዓመጽ ፈጺሙ
- ጋዜጣዊ መግለጺ ንሕቶ ዶብ ብሰላም ንምፍታሕ ዝምልከት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
ኣብ መርበብ ዘለዉ
We have 27 guests and no members online
- Details
- Written by ሰውራዊ ደሞክራሲያዊ ግንባር ኤርትራ
- Published: 07 July 2015
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሓተታ-ርእይቶ-መልእኽቲ
- ንኣድማዒ ስራሕ፡ ቅኑዕ ተበግሶን ግብራዊ ንጥፈትን
- ናይ ጥፍኣት ፖሊሲን ፋሽሽታዊ ተግባርን ህግደፍ፡ ብምጥራር ዶብ ኣይሕከምን ሓምሻይ ክፋል
- ናይ ጥፍኣት ፖሊሲን ፋሽሽታዊ ተግባርን ህግደፍ፡ ብምጥራር ዶብ ኣይሕከምን። ራብዓይ ክፋል
- ናይ ጥፍኣት ፖሊሲን ፋሽሽታዊ ተግባርን ህግደፍ፡ ብምጥራር ዶብ ኣይሕከምን ሳልሳይ ክፋል
- ጽባሕ ክኾነልና እንምነዮ ፖለቲካዊ ስርዓት መሰረቱ ናይ ሎሚ ኣረኣእያናን ተግባርናን ምዃኑ ኣይንዘንግዕ
- ሕጂስይኣክልኢልና ባዕልና፡ ብዝዕባ መሰልን፡ ክብርን፡ ህዝብናን፡ ዕላውነት ሃገርናን፡ ንውስን
- ኢሳያስ ውድብ ጥራሕ ኣይኮነን ሰሪሑ፡ ድሌቱ ዘተግብሩ መንነት ዘይብሎም ሰባት’ውን ሰሪሑ’ዩ
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ቀዳማይ ሚኒስትር ዶክተር ኣብይ ኣሕመድ ኣስመራ ኣትዮም
መቐለ ሓምለ 01/2010(ድወት)ቀዳማይ ሚኒስትር ኢትዮጵያ ዶክተር ኣብይ ኣሕመድ ኣስመራ ኣትዮም።
ቀዳማይ ሚኒስትር ዶክተር ኣብይ ኣሕመድ ናብ ኤርትራ ብምምራሕ ኣስመራ ዝኣተው ፈፃሚት ስራሕ ኢህወደግ 28 ግንቦት 2010ዓ.ም ብዘመሓላለፎ ውሳነ መሰረት ኣብ መንጎ 2ቲኤን ሃገራት ንኣስታት 20 ዓመታት ዝፀንሐ ጎንፂ ንምፍታሕ ብዝተጀመረ ምንቅስቃስ’ዩ።
ድሕሪ እቲ ውሳነ መንግስቲ ኤርትራ ጉጅለ ልኡኽ ናብ ኢትዮጵያ ዝለኣኸ ኮይኑ ነዚ ስዒቡ ብደረጃ መራሕቲ 2ቲኤን ሃገራት ኣብ ዘላቒ ሰላም እተን ሃገራት ንምዝታይ ከምዝረኸቡ ምግላፆም ይፍለጥ።
ብመሰረት እዚ ብቐዳማይ ሚኒስትር ዝተመርሐ ጉጅለ ልኡኽ ኢትዮጵያ ድማ ሎሚ ኣስመራ ኣትዩ ኣሎ።
ምስ ኣብ ኣስመራ ዝኣተወ ጉጅለ መንግስቲ ኢትዮጵያ ሚኒስቴር ጉዳያት ወፃኢ ዶክተር ወርቅነህ ገበየሁ፣ኣፈ-ጉባኤ ቤት ምኽሪ ተወከልቲ ህዝቢ ወ/ሮ መፈሪያት ካሚልን ርእሰ ምምሕዳር ክልል ዓፋር ሐጂ ስዮም ኣወልን ካልኦት ሓለፍትን ዘሓዘ ምዃኑ ተፈሊጡ ኣሎ።


text:
እዋናዊ ዜናታት
- ኣብ ማእከላይ ባሕሪ ኣስታት 100 ስደተኛታት ጥሒሎም።
- ናይ ሓዘን መግለጺ
- ሰማእታትና ዝቐስኑን ህዝብታት ኤርትራ ዝድበሱን፡ ዝወደቕሉ ህዝባዊ ሓርነታዊ ዕላማ መሊኡ ሽትኡ ምስ ዝወቅዕ ጥራሕ እዩ፡
- ወዲ 48 ዓመት እስራኤላዊ ኣብ ልዕሊ ጓል 6 ዓመት ኤርትራዊት ጾታዊ ዓመጽ ፈጺሙ
- ጋዜጣዊ መግለጺ ንሕቶ ዶብ ብሰላም ንምፍታሕ ዝምልከት
- ጉጅለ ህግደፍ ንደገፍቱ ብመደብ ኣባኢሱ ተመሊሱ ብምሽምጋል ንመናዊሕ ስልጣኑ ይጥቀመሎም ኣሎ።
- ኣብ ሊብያ ካብ ኢድ ነጋዶ ሰብ ከምልጡ ካብ ዝፈተኑ ስደተኛታት 15 መይቶም ልዕሊ 20 ከም ዝቖሰሉ ተፈሊጡ
- መግለጺ ንዝኽሪ በዓል ናጽነት ኤርትራ
- ህግደፍ ብኣስገዳድ ህዝቢ የፈናቕል ኣሎ።
- ሓደ ወተሃደር ህግደፍ ሕነ ሓዉ 6 ኣብ ሓለዋ እሱራት ዝነበሩ ወተሃደራት ቀቲሉ ነብሰ ቅትለት ከም ዝፈጸመ ኣሰና ሓቢራ።
- ልዕሊ 11 ዓመት ኣብ ቤት ማእሰርቲ ክሳቐዩ ዝጸንሑ፡ ፓስተር ዕቑባ ሚካኤል ተኽለ ሃይማኖት ዝተባህሉ መራሒ ሃይማኖት ተፈቲሖም
- ኣብ ፖለቲካ ኤርትራ ካብ ስነ-ሓሳባዊ ፖለቲካዊ ፍሕፍሕ፡ ድሑር ስምዒታት ዝፈጥሮ ምፍልላይ ይዓቢ
- ነጻነት መራኸቢ ብዙሓን ካብ ግዜ ናብ ግዜ ኣብ ሓደጋ ይወድቕ
- ሰብ ክጨውዩ ናብ ሱዳን ዝተላእኩ ኣባላት ጸጥታ ህግደፍ፡ ብኣባላት ጸጥታ ሱዳን ኣብ ቀይዲ ኣትዮም።
- መንግስቲ ኣሜሪካ፡ ኣብ ኤርትራ ሰባት ብናይ መንግስቲ ተኲስካ ቅተል ፖሊሲ ከም ዝቕተሉ ገሊጹ
ኣብ መርበብ ዘለዉ
We have 60 guests and no members online
- Details
- Written by ድምጺ ሰላምን ደሞክራስን ኤርትራ
- Published: 19 January 2018
መንግስቲ ሱዳን ብዘይሕጋዊ ኣገባብ ናብ ኤርትራ ክኣቱ ዝተረኽበ ሸቐጣት ብወግዒ ክህግር ጀሚሩ።
መንግስቲ ሱዳን ጥቡቕ ምቁጽጻር ክገብረሉ ዘይጸንሐ ብመሓውር ህግደፍ ካብ ሃገሩ ናብ ኤርትራ ዝኣቱ ዝነበረ ዘይሕጋዊ ሸቐጣት ብወግዒ ክህግሮ ከም ዝጀመረ፡ እዚ ግብራዊ ስጉምቲ ድሕሪ ምዕጻው ዶብ ብምዃኑ፡ ንጉጅለ ህግደፍ ኣዝዩ ዘቐንዙ ፖለቲካውን ቁጠባውን ጽፍዒት’ዩ ይብሉ ምንጭታት ድምጺ ሰላምን ደሞክራስን ኤርትራ ኣብ ዝሰደድዎ ሓበሬታ።
መራሒ ህግደፍ ኣብ’ቲ ብ14 ጥሪ 2018 ዝገበሮ ጭኑቕ ቃለ-መጠይቕ ምስ ሱዳን ተፈጢሩ ዘሎ ሓርፋፍ ዝምድና ከምዘየለ ኣምሲሉ ብምቕራብ፡ ገለ ኣብ ውሽጢ መንግስቲ ሱዳን ዘለው ጉጅለታት ንረብሓኦም ክብሉ ዝፈጥርዎ ዘለው’ዩ ብምባል’ኳ እንተገለጾ፡ እቲ ኣብ ባይታ ዝውሰድ ዘሎ ስጉምቲ ግን፡ ሓደ መንግስቲ ከም መንግስቲ ኣብ እዋን ምብልሻው ዝምድና ክወስዶ ዘለዎ’ዩ ዝወሰድ ዘሎ ኢሎም።
ተወሳኺ ብዓሰርተታት ኣሽሓት ስሩዕ ስራዊት ናብ’ቲ ቦታ ተጸጊዑ፡ ዝተፈላለየ ሃለኽቲ ኣቑሑት ጽዒነን ደው ኢለን ፍታሕ ክጽበያ ዝጸዓና ሎሪታት ንድሕሪት ተመሊሰን ከራግፋን ክህገራን ምግባር ናይ ዝተበትከ ዝምድና ምልክት ደኣምበር ናይ ጉጅለታት ምትዕንቕፋ ኣይኮነን። ቀጥታውን ቅሉዕን መንግስታዊ ስጉምቲ’ዩ ክብሉ ናይ ዓይኒ መሰኻኽር ንዝሃብዎ ሓበሬታ ምርኩስ ጌሮም ብ18 ጥሪ 2018 ኣፍሊጦም።
ብካልእ ዜና መንግስቲ ሱዳን ብ14 ን 15 ጥሪ 2018 ካብ 70 ክሳብ 90 ዝኾና ዝተፈላለየ ኣጽዋር ዝጸዓና ወተሃደራዊ መካይን ናብ’ቲ ምስ ኤርትራ ዘዳውብ ከባቢታት ከምዘንቀሳቐሰ’ውን ክፍለጥ ተኻኢሉ ኣሎ።
ፕረሲደንት ግብጺ ዓብደል ፋታሕ ኣል ሲሲ ሃገረይ ምስ ኣሕዋት ሃገራት ሱዳንን ኢትዮጵያን ኣብ ኲናት ናይ ምእታው መደብ የብላን ክብል ገሊጹ።
መንግስቲ ግብጺ ብመጋበርያነት ንኤርትራዊ ጉጅለ ህግደፍ ተጠቒሙ፡ ኣብ ኤርትራ ወተሃደራዊ ንጥፈታት ይገብር ኣሎ፡ ንተቓወምቲ ውድባት ኢትዮጵያን ሱዳንን ይምህር የዕጥቕን የሰልጥንን ኣሎ ተባሂሉ ብሰፊሑ ኣብ ዝግለጸሉን፡ መንግስቲ ሱዳን ምስ ኤርትራ ዘራኽቦ ዶብ ዓጽዩ፡ ስሩዕ ሰራዊ ኣብ ዶባት ኣሰሊፍሉ ኣብ ዘሎ እዋን ብ15 ጥሪ 2018 ኣብ መደበር ቴሌቪዥን ሃገሩ ቀሪቡ፡ ነቲ ዝውረ ኣሉታ ከም ዝሃበሉ ኣልጀዚራ ሓቢራ።
ኣል ሲሲ ኣብ መግለጺኡ ምስ ሱዳንን ኢትዮጵያን ጥራሕ ዘይኮነ ምስ ዝኾነት ሃገር ኣብ ውሽጣዊ ጉዳያት ብቐጥታ ኮነ ብተዘዋዋሪ ከምዘይትኣቱ ገሊጹ።
እንተኾነ ግን፡ ዋላ’ኳ ዓብደል ፋታሕ ኣል ሲሲ ኣይእመነሉን ንዂናት ድልዊ ኣይኮንኩን ዝብል መልሲ ይሃበሉ ‘ምበር፡ ሰራዊት ግብጺ ኣብ ዝተፈላለዩ ከባቢታት ኤርትራ ይንቀሳቐሱ ከም ዘለው’ዮም ምንጭታትና ዘረጋግጹ።
ሕብረት ኣፍሪቃ ንጽዩፍ መደረ ፕረሲደንት ኣሜሪካ ዶናልድ ትራምፕ ኣመልኪቱ ዝተሰመዖ ቅሬታ ገሊጹ
ርእሰ ሓያል ሃገር ኣሜርካ ካብ ትምረሓሉ ፖሊሲታት ወጻኢ ይኸይድ ኣሎ ተባሂሉ ዝሕመ ፕረሲደንት ዶናልድ ትራምፕ ዝተፈላለዩ ሓለፍቲ ኢሜግሬሽን ኣብ ዝተረኽብሉ ብዛዕባ ስደተኛታት ኣመልኪቱ ኣብ ዘካየዶ ኣኼባ፡ ስለምንታይ ኢና ካብ’ዛ ረሳሕ ኣህጉር ኣፍሪቃ፡ ሀይቲን ኤልሳልቫዶርን ዝመጽኡና ድኻታትን ረሰሓትን ስደተኛታት ንቕበል፡ ኣውጽኦም ካብ ኖርወይ ዝመጽኡ ስደተኛታት ንቀበል ክብል ንዘመሓላለፎ ሕሱር መልእኽቲ፡ ሕብረት ኣፍሪቃ ነቲ ዝበሎ ብምኹናን ብወግዒ ይቕረታ ክሓተሉ ከም ዘለዎ ኣብ ኣሜሪካ ብዝርከብ ወኪሉ ኣብ ዘውጸኦ መግለጺ ሓቢሩ።
እቲ ኣብ ዝኸዶ ንክብሪ ሃገሩ ዘዋርድ፡ ንካልኦት ድማ ዘናሹን ዝህድድን ቃላት ካብ ምድርባይ ድሕር ዘይብል፡ መራሒ ዘመሓላለፎ ውዱቕ ሓሳብ ብሕብረት ኣፍሪቃ ጥራሕ ዘይኮነ፡ ካብ ክልቲኡ ዓበይቲ ሰልፍታት ኣሜሪካ፣ ሓያሎ ውሩያት ማዕከናት ዜና ዓለም ብቐጥታ ዓሌታዊ፡ ክብሪ ሰብ ዘይብሉ ዝብል ነቔፍታ ይቐርበሉ ኣሎ። ጆን ፍለይ ዝተባህለ ኣብ ፓናማ ዝነበረ ኣምባሳደር ኣሜሪካ ድማ ንከም’ዚ ዝበለ ፕረሲደንት ከገልግል ፍቓደኛ ኣይኮንኩን ብምባል ቀጥታ ካብ ስልጣኑ ከም ዝወረደ ተፈሊጡ ኣሎ።
ብሓልዮት ደሞክራስያዊ ግንባር ሓድነት ኤርትራ ዝፍኖ፡ ድምጺ ሰላምን ደሞክራስን ኤርትራ፡19-01-2018
ኣገዳሲ ቆጸራታት
- ዝኽሪ ንፈላሚት ባሕቲ መስከረም ሰውራ ኤርትራ ኣብ ሽቱትጋርት
- ጻውዕት ንሰፊሕ ልዝብ ደቂ-ኣንስትዮ ኤርትራ ኤውሮፓ/ኸ ኣብ ጀርመን
- በዓል 8 መጋቢት 2017
- በዓል 8 መጋቢት 2017
- SECOND EASE CONGRESS ANNOUNCEMENT - ምልክታ : ካልኣይ ጉባኤ ዝምልከት
- ኣገዳሲ ሓበሬታ ዝኽሪ መበል 25 እዮብያላዊ ዓመት ናጽነት ኤርትራ Firande av 25 års av Eritreas Självständighet.
- ኣገዳሲ ሕዝባዊ መፍለጢ Important Public Announcement دعوة لإجتماع هام
ሓተታ-ርእይቶ-መልእኽቲ
- ንኣድማዒ ስራሕ፡ ቅኑዕ ተበግሶን ግብራዊ ንጥፈትን
- ናይ ጥፍኣት ፖሊሲን ፋሽሽታዊ ተግባርን ህግደፍ፡ ብምጥራር ዶብ ኣይሕከምን ሓምሻይ ክፋል
- ናይ ጥፍኣት ፖሊሲን ፋሽሽታዊ ተግባርን ህግደፍ፡ ብምጥራር ዶብ ኣይሕከምን። ራብዓይ ክፋል
- ናይ ጥፍኣት ፖሊሲን ፋሽሽታዊ ተግባርን ህግደፍ፡ ብምጥራር ዶብ ኣይሕከምን ሳልሳይ ክፋል
- ጽባሕ ክኾነልና እንምነዮ ፖለቲካዊ ስርዓት መሰረቱ ናይ ሎሚ ኣረኣእያናን ተግባርናን ምዃኑ ኣይንዘንግዕ
- ሕጂስይኣክልኢልና ባዕልና፡ ብዝዕባ መሰልን፡ ክብርን፡ ህዝብናን፡ ዕላውነት ሃገርናን፡ ንውስን
- ኢሳያስ ውድብ ጥራሕ ኣይኮነን ሰሪሑ፡ ድሌቱ ዘተግብሩ መንነት ዘይብሎም ሰባት’ውን ሰሪሑ’ዩ
ሞድ የማን Mod Right sample subtitle goes here
This is the right module position, which is not using any module suffix.
To create a subtitle, separate the title input text in the module manager with an "|" character then enter your subtitle text.


text:
ስፔን ንውሳነ ናፅነት ካታሎን 5ተ መዓልቲ ሂባ
መቐለ ጥቅምቲ 02/2010(ድወት) ቀዳማይ ሚኒስትር ስፔን ማርያኖ ራጆይ፤ኣብ ጉዳይ ካታሎን ገደብ መዓልቲ ኣቐሚጦም።
እቶም ቀዳማይ ሚኒስትር ንፓርላማ ሃገሮም ኣብ ዘቕረብዎ መበገሲ ሓሳብ፤ካታሎን ክሳብ ሰንበት ኣብ ዘለዉ 5ተ መዓልታት ዕላዊ ድሌታ ክተፍልጥ ሓቲቶም።
ኣብ ካታሎን ዘሎ ፖለቲካዊ ምንቅስቓስ ሓደ ወሰን ክሕዝ፤ኣመራርሓ እታ ክልል ሓላፍነት ከም ዘለዎ ተረዲኡ ነዚ ክሰርሕ ፀዊዖም።
ኣብ ካታሎን ገለ እዋን ካብ ስፔን ትነፀል፤ገለ እዋን ድማ ኣይትንፀልን ዝብሉ ሰልፊ ተቓውሞን ደገፍን ብምክያዶም መንግስቲ ስፔን ነየናይ ከፍፅም ከም ዝግባእ ንምውሳን ክጥዕሞ፤ኣብ ውሽጢ 5 መዓልታት ኣመራርሓ ካታሎን ውሳንኦም ከፍልጡ ሓቲቶም ኣለዉ እቶም ቀዳማይ ሚኒስትር።
እንተዘይኮይኑ ግን ብመሰረት ሕገ-መንግስቲ እታ ሃገር ዓንቀፅ 155 ማእኸላይ መንግስቲ ኣብ ልዕሊ ክልል ካታሎን ውሳነ ከሕልፍ ከም ዝኽእል ስለ ዝድንግግ፤እቲ ውሳነ ተግባራዊ ከምዝገብሩ ገሊፆም ኣለዉ።
ኣባላት ካቢኔ እታ ሃገር ድማ ነቲ ብቐዳማይ ሚኒስትር ዝቐረበ ሓሳብ ሙሉእ ብሙሉእ ተቐቢሎምዎ ኣለዉ።


text:
ዕለት 26 ሰነ 2018 ዓ.ም. ቅድሚ ፍርቂ መዓቲ ክሌኣዊ ርክብ ቅዱስ ኣቦናን ናይ ፈረንሳ ርእሰ ብሔር ኣብ ሃገረ ቫቲካን፡ ዛዕባ ክንክን ፍጥረትን ተፈጥሮን ከባቢ ኣየርን ምርጋፍ ኣጽዋር ኣብ ዝብሉ ርእሳነ ጉዳያት ሰፊሕ ምይይጥ ዘካየደ ምንባሩን ድሕሪ ቀትሪ ርእሰ ብሔር ማክሮን ኣብ ናይ ሮማ ጳጳስ መንበር ባዚሊካ ቅዱስ ዮሓንስ ዘላተራኖ ተረኺቦም ነቲ ካብ ናይ ፈረሳ ንጉስ እናተወራረሰ ዝመጸ ንዝሕረይ ናይ ረፓብሊካዊት ፈረንሳ ርእሰ ብሔር ብሰበኻ መንበር ር.ሊ.ጳ. ዝወሃብ ናይ ካቶሊካዊት ቤተ ክርስቲያን ሕገ ቀኖናዊ ቅዱስ መጽሓፍ ናይ ላተራነንሰ ጉባኤ ክቡርነትኩም ዝብል መጸውዕ ስም ተቐቢሎም።
ቅዱስ ኣቦና ር.ሊ.ጳ. ፍራንቸስኮ ዕለት 26 ሰነ 2018 ዓ.ም. ብኽብርቲ በዓልቲ ቤቶም ብርጊተ ተሰንዮም ንወግዓዊ ምብጻሕ ሃገረ ቫቲካን ንዝኣተዉ ናይ ፈረንሳ ርእሰ ብሔር ኤማኑኤል ማክሮን ኣብ ሓዋርያዊ መንበሮም ተቐቢሎም ከምዘዘራረቡ ልእኽቲ ጋዜጠይና ራዲዮ ቫቲካን ኣገልግሎት ክፍሊ ዜና ዳጃ ኣኵይሊኖ ሓቢረን፡ ኣቲ ክሌኣዊ ርክብ ክንክን ተፈጥሮን ፍጥረትን ናይ ከባቢ ኣየርን ስደተይናታትን ከምኡ እውን ኣብ ዓለም ዘለዉ ዝተፈላለዩ ግርጭት መፍትሒ ክረክብ ኣብ ዝግበር ጻዕሪ ናይ ቅድስቲ መንበርን ፈረንሳን ናይ ሓባር መርገጽን ኣብ ዝብሉ ኣርእስተ ጉዳይ ሰፊሕ ምይይጥ ከምዘካየዱ ኣሊጠን።
ብክብርቲ በዓልቲ በቶም ብሪጊተን ብኻልኦት ናይ መግስቶም ዓበይቲ ሰበ ስልጣናት ዝተሰነዩ ናይ ፈርንሳ ርእሰ ብሒር ኤማኑኤል ማክሮን ካብ ቅዱስ ኣቦና ምስ ተሰናበቱ ብናይ ቅድስቲ መንበር ናይ ወጻኢ ርክባት ጉዳይ ዋና ጸሓፊ ሊቀ ጳጳሳት ብፁዕ ኣቡነ ፓውል ሪቻርድ ገላገር ምስ ዝተሰነዩ ምስ ናይ ቅድስቲ መንበር ዋና ጸሓፊ ብፁዕ ካርዲናል ፒየትሮ ፓሮሊን ከምእተራኸቡ ዝሓበራ ልእኽቲ ጋዜጠይና ራዲዮ ቫቲካን ኣገልግሎት ክፍሊ ዜና ኣኵይሊኖ ኣስዒበን፥
ማእከላይ ምብራቕ ኣፍሪቃን ውጥን ኤሮጳን
ኣብቲ ከሌኣዊ ርክብ ብዛዕባ እቲ ኣብ ዝተፈላለየ ክፍሊ ዓለም ዝረአዩ ግጭትን ውጥረትን ብፍላይ ከኣ እቲ ኣብ ማእከላይ ምብራቕን ኣብ ኣፍሪቃን ዘሎ ውጥረት ዘማእከለ ሰፊሕ ምይይጥ ከምእተኻየደን ብዛዕባ ኤውሮጳ ዝምልከት ጉዳይ እውን ነቲ ኣብ መንጐ ቅድስቲ መንበርን ፈረንሳን ዘሎ ብፍላይ ኣስተዋጽኦ ናይ ካቶሊካዊት ቤተ ክርስቲያንን ኩለን ኣብ ፈረንሳ ዝርከባ ሃይማኖታት ነገልግሎት ናይ ሓባር ጥቕሚ ኣብ ምንቕቓሕ እተበርክቶ ሕንጸት ኣፍልጦ ዝሃበ ክሌኣዊ ርክብ መሰረት ገይሮም ከምዝመኸሩን የፍልጣ።
ልውውጥ ገጸ በረከት
እቲ ሓደ ሰዓት ዝወሰደ ክሌኣዊ ምይይጥ ቅዱስ ኣቦና ር.ሊ.ጳ. ፍራንቸስኮን ርእሰ ብሔር ማክሮን ምስ ኣብቅዔ ቅዱስ ኣቦና ብርእሰ ብሔር ንዝተመርሑ ናይ ፈርንሳ ልኡካን ሰላምታ ኣቕሪቦምን ናይ ገጸ በረከት ምልውዋጥ ስነ ስርዓት ብምክያድ ከምእተፈጸመ ኣኵይሊኖ ገሊጸን።
እዚ ከምዚ ኢሉ እንከሎ እቲ ካብ ማእከላይ ክፍለ ዘመን ብትኽክል ኣብ 1300 ዓ.ም. ዝጀመረ ናይ ፈረንሳን ነገስት ምስ ናይ ሮማ ቤተ ክርስቲያን ዘለዎም ምትእስሳርን ዝምስክር ብናይ ጉባኤ ላተራነንሰ ሕጋዊ ቅዱስ መጽሓፋዊ ኽብሪ ዝፍለጥ እናተወራረሰ ንናይ ፈረንሳ ርእሰ ብሔር ዝወሃብ ናይ ክብሪ መጸውዕ ስም ንኽርከቡ ርእሰ ብሔር ማክሮን ድሕሪ ቀትሪ ኣብ ናይ ሰበኻ ሮማ ካቴድራል ባዚሊካ ቅዱስ ዮሓንስ ዘላተራኖ ብምኻድ ካብ ናይ ሰበኻ ሮማ ህየንተ ሊቀ ጳጳሳት ብፁዕ ኣቡነ ኣንጀሎ ደ ዶናቲስ ከምእተቐበሉ ልእኽቲ ጋዜጠይና ራዲዮ ቫቲካን ኣገልግሎት ክፍሊ ዜና በነደታ ካፐሊ ኣፍሊጠን።
ሊቀ ጳጳሳት ብፁዕ ኣቡነ ደ ዶናቲስ ነቲ ናይ ክብሪ መጸውዕ ስም ንርእሰ ብሔር ማክሮን እንክህቡ ኣብ ዘስምዕዎ ዘረባ፥ እዚ ንተኸተልቲ ናይ ፈረንሳ ርእሰ ብሔር ዝወሃብ ናይ ክብሪ መጸውዕ ስም ሃገረ ፈረንሳ ምስ ቤተ ክርስቲያን ዘለዋ ምትእስሳር ዝምስክር ዓቢይ ተወራራሲ ባህሊ ምዃኑ ኣዘኻኺሮም፡ እዚ መጸውዕ ስም’ዚ ፈረንሳ ኣብ ዝተፈላለየ ዓለም ለኻዊ መዳይን ከምኡ እውን ኣብ ምድረ ኤውሮጳ ሰላምን ፍትሕን ምርግጋእን ክህሉን ብፍላይ ከኣ ኣብዚ እዋን’ዚ ኣብ ዓለምን ኤውሮጳን ዝረአይ ዘሎ ማሕበራዊ ጸገም መፍትሒ ንኽርከበሉ ኣብ ዝግበር ጻዕሪ ናይ ኣበርክቶኣ ኣመክንዮ ዝጠቓለል ምዃኑ ከምዘብርሁ ካፐሊ ኣፍሊጠን።
ዕለት 25 ሕዳር 2014 ዓ.ም. ቅዱስ ኣቦና ኣብ ናይ ኤውሮጳ ሕዝባዊ ባይቶ ተራኺቦም ኣብ ዘስምዕዎ ዘረባ፥ ናይ እዋንና ሕማምን ኣዚዩ ዝሰፍሕ ዘሎን ደሴታውነት (ተነጽሎነት) እዩ እንክብሉ ገሊጾም ኣረጋውያንን መንእሰያትን ድኻታትን ነቶም ብሩህ መጻኢ ከናድዩ ናብ ኤውሮጳ ዝስደዱ ኣሕዋትና ኣሓትናን ምክንኻን ኣገዳሲ እዩ እንክብሉ ዘስመርሉ ሓሳብ ብፁዕ ኣቡነ ደ ዶናቲስ ተወኪሶም፡ ፈረንሳ ኣብዚ መዳይ ንእተበርክቶ ዓቢይ ፖለቲካውን ሰብኣውን ደገፍ ዘነቓቕሕ እዩ ከምዝበሉ ዝሓበራ ልእኽቲ ጋዜጠና ካፐሊ ኣስዒበን፥ ርእሰ ብሔር ማክሮን ብተራኦም ኣብ ዘስምዕዎ ዘረባ፥
እቲ ናይ ክብሪ መጸውዕ ምእንቲ ሰላምን ናይ ሓባር ጥቕምን
እቲ ናይ ክብሪ ቅቡልን ሕጋውን ቅዱስ መጽሓፋዊ ጉባኤ ላተራነንሰ መጸውዕ ስም ክቕበሉ ፍቓደይና ምዃኖም ምስ ቅድስቲ መንበር ብሓባር ኣብ ሕንጸት ሰላምን ምርግጋጽ ናይ ሓባር ጥቕምን ኣገልግሎት ንምሉእ ምትሕብባ ብዝብል ፍቓድ ተለዓዒሎም ምዃኖም ኣብሪሆም፡ ኣብ መንጐ ፈረንሳን ቅድስቲ መንበርን ዘሎ ምሕዝነት ዓሚዩቕን ታሪኻውን እውን ምዃኑ ዝምክስር መጸውዕ ስም እዩ ቢሎም፡ ኣብ ቅዱስ ዮሓንስ ላተራነንሰ ምርኻብ ናይ ረፓብሊካዊት ፈረንሳ ርእሰ ብሔር፡ ናይ ፈረንሳ ሰናይ ፍቓድን ጽኑዕ ምሕዝነትን ምስ ቅድስቲ መንበርን፡ ትእምርቲ ክሌኣዊ ምክብባርን ምርድዳእን ምትእምማንን እዩ ቢሎም፡ ንሕንጸ ሰላምን ንምርግጋጽ ናይ ሓባር ጥቕምን ምስ ቅድስቲ መንበር ብሓባር ክዓዩ ምዃኖም ከምዘረጋገጹ ገሊጸን፡
ናይ ክብሪ መጸውዕ ስም ሰነድ ፍርርምን ገደ በረከት
ናይ ፈረንሳ ርእሰ ብሔር ማክሮን ድሕሪ ዘስምዕዎ ዘረባ ኣብ ባዚሊካ ቅዱስ ዮሓንስ ዘላተራኖ ውሽጢ ኣብ ዝርከብ ቤተ ጸሎት ኮሎና ብብፁዕ ኣቡነ ደ ዶናቲስ ተሰንዮም ኣብቲ ናይ ክብሪ መጸውዕ ስም ሰነድ ክታሞም ኣንቢሮም ምስ ኣብቑዕ ናይ ላተራነንሰ መስቀል ቅዳሕን ተረኪቦም፡ ናይ ታሪኽ ማህደር ከምዝሕብሮ ናይቲ ናይ ክብሪ መጸውዕ ስም ንፈለማ ጊዜ ዝተረከቡ ናይ ንጉስ ኤንሪኰ ራብዓይ ብነሓስ ዝተቐርጸ ንእሽተይ ሓወልቲ ከምዝበጽሑ ገሊጸን።


text:
5ይ ክፋል
ትምህርቲ መንግስቲ ኣምላኽ—ንኣገልገልቲ ንጉስ ምስልጣን
ቲ ኣብ መድረኽ ዘሎ ተዛራባይ ንምትብባዕ ፍሽኽ ኢልካ ትጥምቶ። ካብ ቍልዕነቱ ጀሚሩ ኣብ ጉባኤኹም ዝዓበየ መንእሰይ እዩ፣ ኣብ ዓብዪ ኣኼባ ድማ ናይ ፈለማ ኽፍሉ የቕርብ ኣሎ። መደረኡ ኽትሰምዕ ከለኻ፡ በቲ ህዝቢ ኣምላኽ ዚረኽብዎ ስልጠና ትድነቕ። ነቲ እዚ መንእሰይ እዚ ንፈለማ ግዜ ኣብ መድረኽ ዝወጸሉ ግዜ ትዝክሮ ኢኻ። ክሳዕ ሕጂ ዝገበሮ ምምሕያሽ ድማ ብሓቂ ዜደንቕ እዩ! ኣብ ቤት ትምህርቲ ኣገልግሎት ፈለምቲ ስልጠና ምስ ረኸበ ኸኣ፡ ብዙሕ ዕቤት ገይሩ እዩ። ኣብ ቀረባ ግዜ ድማ፡ ንሱን ብዓልቲ ቤቱን ኣብ ቤት ትምህርቲ ወንጌላውያን መንግስቲ ኣምላኽ ተኻፊሎም እዮም። እቲ ሓው ጽቡቕ መደረ ኣቕሪቡ ምስ ወድአ ኸተጣቕዓሉ ኸለኻ፡ ብዛዕባ እቲ ዅሎም ህዝቢ ኣምላኽ ዚረኽብዎ ትምህርቲ እናሓሰብካ፡ ኣብ ዙርያኻ ንዘለዉ ትጥምቶም።
መጽሓፍ ቅዱስ፡ ብዛዕባ እቲ ዅሎም ህዝቢ ኣምላኽ ‘ብየሆዋ ዚምሃሩሉ’ ግዜ ይንበ እዩ። (ኢሳ. 54:13) ሕጂ፡ ኣብቲ ግዜ እቲ ኢና እንነብር ዘለና። ብጽሑፋትና ኣቢልና ጥራይ ዘይኰነስ፡ ብሰሙናውን ብዓበይትን ኣኼባታትና ዀነ በቲ ኣብ ውድብ የሆዋ ንፍሉይ ዕዮ ዜዳልወና እተፈላለየ ኣብያተ ትምህርቲ ኣቢልና እውን ትምህርቲ ንረክብ ኢና። ኣብዚ ኽፋል እዚ፡ እዚ ዅሉ ትምህርቲ እዚ፡ ከመይ ኢሉ መንግስቲ ኣምላኽ ትገዝእ ከም ዘላ ዜርኢ ድልዱል መርትዖ ኸም ዚዀነና ኽንምርምር ኢና።
ኣብዚ ኽፋል እዚ
ምዕራፍ 16
ንኣምልኾ ብሓባር ምእካብ
ካብቲ ንየሆዋ ንምምላኽ ዚግበር ኣኼባታት ከመይ ጌርና ዝበለጸ ጥቕሚ ኽንረክብ ንኽእል፧
ምዕራፍ 17
ኣገልገልቲ መንግስቲ ኣምላኽ ምስልጣን
ቲኦክራስያዊ ኣብያተ ትምህርቲ ንኣገልገልቲ መንግስቲ ኣምላኽ፡ እተመደበሎም ዕዮ ኺፍጽሙ ብኸመይ ሓጊዝዎም፧


text:
እዚ ናይ ሓባር ልዑኻን ጉጅለ ምርመርኡ አብ ወርሒ ሕዳር ኣብ ግሪኽን መቆዶንያን ዘካየደ ክከውን ከሎን ንበይነን ወይ ምስ ቆልዑ ዝጉዓዛ ደቂ-ኣንስትዮ፡ ነብሰ-ጾራትን ዘጥብዋ፡መንእሰያትን በይኖም ዝጉዓዙ ትሕቲ ዕድመ ቆልዑ ንዝለዓለ ሓደጋ ጎነጽን ጾታዊ ዓመጽን ዝተቓልዑ’ዮም ኢሉ’ሎ።
ወሃቢ ቃል ትካል ስደተኛታት ሕ/ሃ ዊልያም ስፒንድለር ንቪኦኤ ኣብ ዝሃቦ ቃል እዚ ተርእዮ ማዕረ ክንደይ ዝውቱር ምዃኑ ንምፍላጥ ኣጸጋሚ ምኳኑ ብምግላጽ ደቂ-ኣንስትዮ አብዚ ጉዕዞ ስደተን ዘጋጠመን ተመክሮ ንምዝራብ ከምዘይደፍራ ገሊጹ ግን እዚ ዓመጽ ኣብ ልዕሊ ደቂ-ኣንስትዮ ክሳብ ሕጂ ትኩረት ዘይምርኻቡ ግን ኣይከወለን።
ንሱ ብተወሳኺ ብዙሓት ደቂ-ኣንስትዮ ግዳይ እቶም ብዙሕ ገንዘብ ዝሓቱ ዘይሕጋዊያን ኣስገርቲ ከምዝኾናን ነቲ ጉዕዞ ንምፍጻም ድማ ዘይደልይኦ ጾታዊ ርኽብ ንምፍጻም ከምዝግደዳ ከምዝገልጻ ሓቢሩ’ሎ።
ምሉእ ትሕዝቶ አብዚ ምስማዕ ይኸአል።


text:
"ምእንትዚ ንሕና ድማ ብኽንድዚ ዚኣክል ደበና ምስክር ተኸቢብና ኸሎና ንዅሉ ፡ ዚኸብደናን ነቲ ዚጠብቀናን ሓጢኣትን ነርሕቕ፡ በቲ ኣብ ቅድሜና ተሐንጺጹልና ዘሎ መቀዳደሚ ኸኣ ብትዕግስቲ ንጕየ። ናብቲ፡ ሕፈረት ንዒቑ፡ ስለቲ ኣብ ቅድሚኡ ዘሎ ሓጐስ ኢሉ መስቀል እተዓገሰ ኣብ የማን ኣምላኽ እተቐመጠን ጀማር እምነትናን ደምዳሚኣን የሱስ ንጠምት። ምእንቲ ኸይትደኽሙን ነፍሳትኩም ከይሕለላን፡ ነቲ ኻብ ሓጥኣን ኣብ ርእሱ ኽንድዚ ዚኣክል ምጽራር እተዓገሰ ዘክርዎ።" (እብ 12.1-3)
ቃል ኣምላኽ ንጉዕዞ ክርስትና ምስ ዝተፈላለየ ዓይነት ስፖርት ብምንጽጻር ይገልጾ። ሓደ ካብኡ ድማ ጉያ/ ማራቶን እዩ። ብዛዕባ ኣሰያይማ ናይዚ ማራቶን ተባሂሉ ዝፍለጥ ቅድድም ጉያ ዝንገር ታሪኽ ኣሎ። ብ490 ቕ.ል.ኽ ኣብ ሞንጎ ኣቴናን (Greek) ፋርስን (Persians) ኣብ ማራቶን ዝብሃል ቦታ ውግእ ተኻዪዱ። “ውግእ ማራቶን” ድማ ይብሃል። ኣብቲ ውግእ ኣቴና ድሕሪ ምስዕሮም ነቲ ናይ ዓወት ብስራት ከበስር ፌዲፒደስ እተብሃለ ኣባል ሰራዊት ናብ ኣቴና ተላእኸ። ርሕቀት ኣቴና ካብቲ ቦታ ዊግእ ኣስታት 42 ኪ.ሜ. እዩ። ፌዲፒደስ መልእኽቱ ሒዙ ጉያኡ ከየቋረጸ ከየዕረፈ የማን ጸጋም ከይበለ ኣብ ውሽጢ 3 ሰዓት ኣቴና በጽሐ። ኣብቲ እኩብ ጉባኤ “ትዓዊትና!” ኢሉ ድሕሪ ምንጋሩ ድማ ብድኻም ኣብ ቅድሚኦም ህይወቱ ሓለፈት። ብድሕሪ እዚ እዩ ቅድድም ናይ 42 ኪ.ሜ. ርሕቀት ማራቶን እተባህለ።
ታሪኽ ፌዲፒደስ ከም ዝነግረና መልእክቱ ናብቲ ዝግብኦ ቦታ ንኸብጽሕ ክዕንቅፎ ንዝኽእሉ ነገራት ኣቓልቦ ኣይሃቦምን። ኩሉ ጠመታኡ ናብ ቅድሚት ብምግባር ደኺመ ተሓሊለ ከይበለ እዩ ንመልእኽቱ ኣብጺሕዎ። ዝኾነ ኣብ ቅድድም ማራቶን ክወዳደር ዝደሊ ሰብ እውን ክገብሮ ዘለዎ ነገር ንሱ እዩ።
እብራውያን 12.1-3 ድማ ከምኡ እዩ ዝብለና ዘሎ። ኣብ ቅድሜና እተሓንጸጸልና መቀዳደሚ ኣሎ። ንዕኡ ብዓወት ክንዛዝም ይግብእና። ነዚ ንክንገብር ድማ ከነስተብህሎም ዝግብኣና ነገራት ኣለዉ።
1. ብዛዕባ እቶም ዝሓለፉ ቅዱሳን
2. ብዛዕባ ርእስና
3. ብዛዕባ ክርስቶስ
1. ብዛዕባ እቶም ዝሓለፉ ቅዱሳን - ነዚ ጀሚርናዮ ዘሎና ቅድድም ዝተቐዳደምዎን ብዓወት ዝዛዘምዎን ቅዱሳን ኣለዉ(እብ 11)። ንሳቶም ከም ደመና ከቢቦምና ዘለዉ ምስክር እዮም። ታሪኽ ናይ’ዞም ጀጋኑ ከነስተብህሎ ኣሎና። ብረድኤት ኣምላኽ ኣኽሊል ዓወቶም ካብ ጨብጡ ንሕና’ውን ኣኽሊል ዓወትና ክንጭብጥ ምዃንና ነስተውዕል።
2. ብዛዕባ ርእስና - ተቐዳዳሚ ማራቶን ኣብ እዋን ጉያ ከድክሞ ዝኽእል ሸኽሚ ኣይሽከምን እዩ። ንምጉያይ ዘይጥዕቦ ዓይነት ጫማ ይኹን ዓይነት ክዳን’ውን ኣይክደንን እዩ። ዝሰትዮ ማይ እኳ ኣይስከምን። ኣብ መገዱ ኣሎ። ከምኡ ድማ ንሕና ካብቲ ንጉዕዞና ከድክመና ክኽእል ዝኾነ ዓይነት ጾር (ሓጥያት ዘይኮነ) ይኹን ካብቲ ዘታርፈና ሓጥያት(ዝጠብቀና) ክንላቐቕ ኣሎና።
3. ብዛዕባ ክርስቶስ - ኣብ መወዳእታ ድማ ነቲ ቀንዲ ኣርኣያ ዝኮነና ክርስቶስ ንጠምት። ንሱ ስለቲ ኣብ ቅድሚኡ ዘሎ ሓጎስ (ማለት ምድሓንና) ኢሉ መስቀል ተዓገሰ። ብተወሳኺ ድማ ንሱ ጀማሪ እምነትናን ደምዳሚኣን ስለዝኾነ ነዚ ጀሚርናዮ ዘሎና ቅድድም ኣብ መፈጸምታ ከብጽሖ እዩ እሞ ናብ ካልኦት ተቐዳደምቲ ይኩን ነገራት ምጥማቱ ሓዲግና ናብኡ ንጠምት።
ጸሎት-
ዎ’ኣምላኽ ነቲ ኣብ ቅድመይ ዝሓንጸጽካለይ መቀዳደሚ ብዓወት ክፍጽሞ የዒንተይ ናብቲ ምእንታይ እተሰቕለ ክርስቶን ክገብርን ካብኡ ከየልዕሎን ብጸጋኻ ሓግዘኒ። ኣሜን!
Posted by:
Ermias Zerazion
Dec 28, 2011
1 Comments
929 Views
Quote
“ምእንትዚ ንሕና ድማ ብኽንድዚ ዚኣክል ደበና ምስክር ተኸቢብና ኸሎና ንዅሉ ፡ ዚኸብደናን ነቲ ዚጠብቀናን ሓጢኣትን ነርሕቕ፡ በቲ ኣብ ቅድሜና ተሐንጺጹልና ዘሎ መቀዳደሚ ኸኣ ብትዕግስቲ ንጕየ። ናብቲ፡ ሕፈረት ንዒቑ፡ ስለቲ ኣብ ቅድሚኡ ዘሎ ሓጐስ ኢሉ መስቀል እተዓገሰ ኣብ የማን ኣምላኽ እተቐመጠን ጀማር እምነትናን ደምዳሚኣን የሱስ ንጠምት። ምእንቲ ኸይትደኽሙን ነፍሳትኩም ከይሕለላን፡ ነቲ ኻብ ሓጥኣን ኣብ ርእሱ ኽንድዚ ዚኣክል ምጽራር እተዓገሰ ዘክርዎ። (እብ 12.1-3)“
Key words
ዓወት፣ ምዝዛም፣ መቀዳደሚ፣ ስፖርት


text:
ናይ ኢትዮጵያ ላዕለዋይ ቤት ፍርዲ ፌደራል ኣብ ማእሰርቲ ዝርከቡ ኣባላት ኣመራርሓ ፌደራሊስት ኮንግረስ ኦሮሞ ክምስክሩሎም ዝፀውዑዎም ላዕለዎት ሰበስልጣን ኣቀራርባ ብዝምልከት ውሳነ ከምዘይበፅሓሉ ኣፍሊጡ።
እኒ ኣቶ በቀለ ገርባ ዝርከቡዎም ኣብ መአረሚ ቦታ ዝርከቡ ኣባላት ኣመራርሓ እቲ ውድብ ቃለ ምስክርነት ክህቡ ዝቖፀሩዎም ቀዳማይ ሚንስትር ሃይለማሪያም ደሳለኝ፣ኣቶ ለማ መገርሳ፣ኣቶ ኣባዱላ ገመዳ፣ዶ/ር ኣብዪ ኣሕመድን ወ/ሮ ጫልቱ ሳኒን ቤት ፍርዲ ቀሪቦም ምስክርነት ዝህብሉ ኣገባብ ውሳኔ ከምዘይበፅሐሉ ሎማዕንቲ ዓርቢ ዝገለፀ ቤት ፍርዲ ን3 ጥሪ 2010 ዓ/ም ቆፀሮ ሂቡ’ሎ።
ኣቦ መንበራት ኣርባዕቲአን ናይ ኢህወዴግ ኣባል ውድባት ንመንግስታዊ መራኸቢ ማዕኸናት ኣብዝሃብዎ ጋዜጣዊ መግለፂ ሃገራዊ ምርድዳእ ንምፍጣርን ዴሞክራሲያዊ ምህዳሩ ንምስፋሕን ክብሃል ብዝሰርሑዎ ጥፍኣት ንዝተኣስሩ ኣባላት ኣመራርሓ ተቓወምቲ ውድባትን ገለ ውልቀሰባትን ብሕጋዊ ኣገባብ ክፍትሑ ከምዝተሰወሰን ምግላፆም ይዝከብር።ይኹን እምበር እኒ መንን መዓስን ከምዝፍትሑ ግን ኣይተገልፀን።


text:
ብምኽንያት ዕረፍቲ ኣብራሃም ነጋሲ መግለጺ ሐዘን
ሰብ ኣለዋ እዛ ሃገር, ከም ስርዓተ ሃይለ ስላሴ ደርጊ,
ኣርዑት ጭፍራ ህግደፍ ክስበር,
ሕድሪ ኣሎና ናይ ቀዳሞት ዳሕረዎት,
ጀጋኑ ስዉኣት ደቂ ሃገር,,
ኣብራሃም ኣኺላ ዶ መዓልቲ
ጸልማት ከላ ከይበርህት ለይቲ
በብሐደ ሐሊፎም ተቃለስቲ,
ሐርበኛ ኣብራሃም ነጋሲ
ትማሊ ንነጻነት ኣብ ቃልሲ
ሎሚ ንሐርነት ንደሞክራሲ
ከይዓረፈት ሐሊፋ ነብሲ,
ንተጋደልቲ ጀብሃ ንምጽላም
ንወደቦይ ነጋሲ ኣብራሃም
ንጸረ ገድሊ ምስ ኣርዓዶም
ንጸለመ ዘይሞም ሲሒሎም
ብተወልዋላይ ዘይቲ ክድህሉ ፈቲኖም
ንቃልሲ ህዝቢ ኤርትራ ብኣሉታ ዛዚሞም,
ኣብራሃም ኣብ ቃልሲ ታሪኽ ገዲፍካ
መስኪሮም እዮም ናይ ዕላማ ብጻትካ
ጸረ ገድሊ ፈሺሎም ኣብ ቅትለትካ,
ደቂ ኤረ ወዲ ሰብ ኣይኮነን ነባሪ
ገለ ባሉታ ገለ ብኣወንታ ተዘካሪ
ጅግንነት ኣብራሃም ነጋሲ ንገሪ
ስርሒት ደቀምሐረ መስክሪ,
ኣብ መንጎ ኣሐት ሐዊ ምስ ኣጎዱ
ሃገራዊ ራኢ ዘለዎም ምስ ተሰደዱ
ዱጉል ዕላማ ዘለዎ ቴምቤናይ ሰዊዱ,
ምስ ኣለለዮም ጅግና ወዲ ዓሊ
ኤርትራ ንኤርትራዊያን በሃሊ
ጸረ ገድሊ ገንሸል ገሮሞ ትማሊ,
ድሕሪ ተሐኤ ኩሉ ኮንቱ
ዕላማ ኣለዋሃ ምላሽ ተዓዊቱ
ህዝቢ ኤርትራ ተዘሚቱ
ካብ 81 ታሪኽ ኣንፈቱ ስሒቱ,
መንዩ ዑፉን ሽፉን
ኣብ ምፍልላይና ጋኔን
ዝያዳና ኤርትራዊ ዝኸውን,
ንተጋደልቲ ተሐኤ ንበር ክላቦ
ነንነብስና ንሕተት ከይበረሰ ዓደቦ
ምስ ተጠርኒፍና ኢና ክንዲ ጎቦ,
ሑሉፍ ተመኩሮና ዩኒቨርስቲ ዩ ባዕሉ
ተመኩሮና ንድሕነት ህዝቢ ንጠቐመሉ
ታሪኽና ነበረ ያ ነበረ ከይገብርዎ ትዃሉ,
ኤርትራ ንኤርትራዊያን ኢልና ንሜዳ ዝወጻና, ናይ ጌጋ ጌጋ መዓልቲ ንተሐኤ ምኽሳርና, ውጽኢቱ ሕጂ ይኸፍሎ ሎ ህዝብና, ንነብሲ ሄር ኣብራሃም ነጋሲ መንግስተ ሰማይ, ንህሉውት ጠሊ ጽንዓት ያሃብኩም, ንብል ደለይቲ ፍትሒ መቃልስቲ ኣቦኹም,,
ክብርን ሞጎስን ንጀጋኑ ሰማእታትና, ዓወት ነቲ ደም ዝነብዕ ዘሎ ህዝቢ ኤርትራ, ስዕረት ንጃንዳ ህግደፍ ዓንገልቶምን፡፡
ብሽም ዋዕሮታትን ሐርበኛታትን, ገጣሚ በርሀ ዑቅባዝጊ ሃገር ጀርመን፡፡